title: প্যারেডোলিয়া

text: ১৯৭১ সালে কন্সটান্টিন রডিভ 'Breakthrough' নামে একটি বই লিখেন। বিষয়বস্তু ছিল বৈদ্যুতিক কণ্ঠের ঘটনা (electronic voice phenomenon বা EVP) সম্পর্কে তাঁর বিশ্বাস। এই EVP কে শ্রাবণ প্যারেডোলিয়া বলা হয়।


title: শুয়াইব

text: শুয়াইব (), বা, শু'য়াইব, বা, শোয়াএব (, শুআইব শব্দটি মূলত শা'ব শব্দের ক্ষুদ্রত্ববাচক শব্দ। এর মূল অর্থ মানব জাতির একটা প্রজন্ম যারা বিচ্ছিন্ন হবার পুনর্মিলিত হয়েছে, বড় একটি গোত্র) ছিলেন প্রাচীন মাদিয়ান অঞ্চলের নবী; যাকে বাইবেলে কখনও কখনও 'জ্যাঠোর' (Jethro) বলে চিহ্নিত করা হয় (যদিও ইসলামে তার কৃত অনেক কিছুই বাইবেলে উল্লেখিত কর্মানুরূপ নয়)। ইসলাম ধর্মাবলম্বীদের পবিত্র গ্রন্থ আল-কোরআনে তার নাম মোট ১১ বার উল্লেখ করা হয়েছে। তিনি ইব্রাহিমের পরবর্তীকালে বলে ধারণা করা হয় এবং মুসলমানদের বিশ্বাস তাকে 'মাদিয়ান' নামক একটি সম্প্রদায়ের নিকট প্রেরণ করা হয়েছিল। যারা একটি বড় গাছকে পূজা করত বলে 'বৃক্ষ-মানব' হিসাবে পরিচিত ছিল।


title: শুয়াইব

text: শুয়অইবের সৌধ জর্ডানে চমত্কারভাবে সংরক্ষিত রয়েছে; এটি মাহিস শহর থেকে পশ্চিমে অবস্থিত যা 'ওয়াদি শুয়াইব' নামে পরিচিত। তবে, ইসলামী মতানুসারে আরো দুটি স্থানের কথা জানা যায় যেগুলো সিনাই উপদ্বীপ এবং ঐতিহাসিক প্যালেস্টাইনে অবস্থিত।


title: শুয়াইব

text: দ্রুজদের দ্বারা চিহ্নিত শুয়াইবের (নবী শুয়াইব) অপর একটি সৌধ রয়েছে নিম্ন গ্যালিলি অঞ্চলের হিট্টিন-এ। প্রতি বছর ২৫ এপ্রিল এখানে দ্রুজরা মিলিত হয়ে তাদের সম্প্রদায়ের বিষয়াবলী নিয়ে আলোচনা করে।


title: বিবির পুকুর

text: বিবির পুকুর বাংলাদেশের বরিশাল নগরীর প্রাণকেন্দ্রে অবস্থিত একটি শতবর্ষের পুরানো ও ঐতিহ্যবাহী কৃত্রিম জলাশয়। ১৯০৮ খ্রিস্টাব্দে উইলিয়াম কেরির পালিত সন্তান জিন্নাত বিবির উদ্যোগে জনগণের জলকষ্ট নিরসনের জন্য নগরীর সদর রোডের পূর্ব পাশে ৪০০ ফুট দৈর্ঘ্য ও ১৮৫০ ফুট প্রস্থ একটি পুকুর খনন করা হয়। পরবর্তীতে এটি তার নাম অনুসারে "বিবির পুকুর" নামে পরিচিতি লাভ করে। বাংলাদেশের অন্য কোন বিভাগীয় শহরের প্রাণকেন্দ্রে এরকম জলাশয় নেই এবং এটি বরিশাল নগরীর অন্যতম সৌন্দর্য ও ঐতিহ্য বলে বিবেচিত হয়।


title: বিবির পুকুর

text: ব্রিটিশ শাসনামলে ১৬০০ খ্রিস্টাব্দের প্রথম দিকে খ্রিস্টান ধর্মপ্রচারকরা (মিশনারি) বরিশালে আসে। জানা যায়, উইলিয়াম কেরি পর্তুগিজ দস্যুদের কাছ থেকে জিন্নাত বিবি নামের এক মুসলিম মেয়েকে উদ্ধার করে তাকে লালন-পালন করেন। পরবর্তীতে এক মুসলিম যুবকের কাছে জিন্নাত বিবিকে বিয়ে দেয়া হয়। উইলিয়াম কেরি জিন্নাত বিবিকে জেনেট বলে ডাকতেন। ১৯০৮ খ্রিস্টাব্দে জিন্নাত বিবি জনগণের জলকষ্ট নিরসনের জন্য জলাশয় খননের উদ্যোগ নেন ও এ অনুযায়ী নগরীর সদর রোডের পূর্ব পাশে ৪০০ ফুট দৈর্ঘ্য ও ১৮৫০ ফুট প্রস্থ একটি পুকুর খনন করা হয়। তখন থেকেই পুকুরটি বিবির পুকুর নামে পরিচিতি লাভ করে।


title: বিবির পুকুর

text: একসময় কীর্তনখোলা নদীর সাথে এ পুকুরের দুটি সংযোগ ছিল এবং এতে নিয়মিত জোয়ার ভাটা হত। সংযোগ দুটির একটি বরিশাল সার্কিট হাউজ হয়ে মৃতপ্রায় ভাটার খালের মাধ্যমে কীর্তনখোলায় এবং অপরটি নগরীর গির্জা মহল্লার পাশ দিয়ে বয়ে যাওয়া বিলুপ্ত খালের মাধ্যমে কীর্তনখোলা নদীর সাথে যুক্ত ছিল।


title: বিবির পুকুর

text: বরিশাল পৌরসভা স্থাপনের পর থেকেই বিবির পুকুরটি বিভিন্নভাবে সংস্কার ও পুনর্খনন করা হয়। ৯০ এর দশকে পৌর চেয়ারম্যান আহসান হাবিব কামাল পুকুরটির ঐতিহ্য রক্ষায় বিভিন্ন পরিকল্পনা গ্রহন করলেও তা যথাযথ ভাবে বাস্তবায়িত হয়নি। ২০০৮ সালে শওকত হোসেন হিরণ বরিশাল সিটি কর্পোরেশনের এর মেয়র নির্বাচিত হওয়ার পর বিবির পুকুরের ঐতিহ্য রক্ষা এবং সৌন্দর্য্য বর্ধনে নানামুখী কার্যক্রম গ্রহণ করেন। এর মধ্যে পুকুরের চারপাশে ঝুলন্ত পার্ক, বিশ্রাম নেয়ার জন্য বেঞ্চ, অত্যাধুনিক গ্রিল ও পুকুরটির শোভা বৃদ্ধির জন্য বিভিন্ন ধরনের লাইটিং স্থাপন উল্লেখযোগ্য। এর পাশাপাশি বিবির পুকুরের পাশেই উন্মুক্ত বিনোদন কেন্দ্র পাবলিক স্কয়ার (বর্তমানে হিরণ স্কয়ার নামে পরিচিত) এবং পুকুরের মধ্যে ফোয়ারা স্থাপন করেন।


title: বিবির পুকুর

text: বিবির পুকুর বর্তমানে একটি নাগরিক বিনোদনের স্থান হিসেবে ব্যবহৃত হয়। বিকেলে ও সন্ধ্যায় জনগণ আড্ডা ও অবসর সময় কাটানোর জন্য পুকুর পাড়ে ও হিরণ স্কয়ারে জড়ো হয়। ২০১৪ সালের ১৫ ডিসেম্বর জনগণের জন্য পুকুরের চারপাশ ও হিরণ স্কয়ার এলাকায় ফ্রি ওয়াই-ফাই সুবিধা যুক্ত করা হয়।


title: ফাতিমা বিনতে আসাদ

text: ফাতিমা বিনতে আসাদ (?-৪হিজরী; ?-৬২৬ হিজরী) (, "") ছিলেন ইসলামের চতুর্থ খলিফা এবং হযরত মুহাম্মদ (সঃ) এর জামাতা, হযরত আলী (রাঃ) এর মাতা। তিনি আসাদ ইবনে হাশিম এর কন্যা ছিলেন। তাঁর স্বামী আবু তালিব ইবনে আব্দ আল মুত্তালিব ছিলেন হযরত মুহাম্মদ (সঃ) এর চাচা। হযরত মুহাম্মদ (সঃ) এর দাদা আব্দুল মুত্তালিব এর মৃত্যুর পর এতিম মুহাম্মদ তাঁর শৈশবের বেশকিছু বছর আবু তালিব ইবনে আব্দ আল মুত্তালিব এর ঘরে অতিবাহিত করেন।


title: ফাতিমা বিনতে আসাদ

text: হযরত মুহাম্মদ (সঃ) ইসলাম প্রচার শুরু করলে, যারা প্রথম দিকে ইসলাম গ্রহণ করেছিলেন ফাতিমা তাদের মধ্যে অর্ন্তভূক্ত ছিলেন। ৬২২ খিস্ট্রাব্দে হযরত মুহাম্মদ (সঃ) মদিনায় হিজরতকালে তাঁর সফর সঙ্গীদের মধ্যে ফাতিমাও ছিলেন।


title: ফাতিমা বিনতে আসাদ

text: আনাস বিন মালিক এর মতে, যখন হযরত মুহাম্মদ (সঃ) জানতে পারলেন যে ফাতিমা মৃত্যুবরণ করেছেন, তিনি তাঁর বাড়িতে গিয়ে তাঁর পাশে গিয়ে বসলেন এবং তাঁর জন্য আল্লাহর কাছে দয়া প্রার্থনা করলেন। তিনি নিজের জামা দিয়ে ফাতিমার কাফনের কাপড় এবং নিজ হাতে তাঁকে মদিনার পবিত্র সমাধিস্থান জান্নাতুল বাকিতে কবরস্থ করলেন।


title: ফাতিমা বিনতে আসাদ

text: হযরত আলী (রাঃ) ছাড়াও ফাতিমার আরো পাঁচটি সন্তান ছিল। তাঁর অন্য সন্তানরা হল, জাফর ইবনে আবি তালিব, যিনি মুতার যুদ্ধে ইসলামের সৈন্যদের নেতৃত্ব দেন এবং সেখানেই শাহাদাত বরণ করেন, তালিব ইবনে আবি তালিব এবং আকিল ইবনে আবি তালিব। তাঁর দুই কন্যা হল ফাখিতাহ বিনতে আবু তালিব এবং জুমানাহ বিনতে আবু তালিব।


title: ফাতিমা বিনতে আসাদ

text: মাহমুদ আহমদ ঘাদানফার। "Great Women of Islam". Translated by Jamila Muhammad Qawi. Darussalam Publishers & Distributors, Riyadh. Online at kalamullah.com. pp. 163–167. Retrieved 2013-06-22.


title: লালবাগ থানা

text: লালবাগ () বাংলাদেশের ঢাকা বিভাগের ঢাকা জেলার একটি থানা।


title: লালবাগ থানা

text: লালবাগ ২৩° ৪২' উত্তর অক্ষাংশ এবং ৯০° ২২' পূর্ব দ্রাঘিমায় অবস্থিত। পূর্বে এটি আয়তনে বিশাল ছিলো, যার মোট আয়তন ছিলো ৯.১৪ বর্গ কি.মি.। বিভক্ত হওয়ার পরও এই জেলার জনসংখ্যা ঘনত্ব ১৬৮,১৫১ জন প্রতি বর্গ কি.মি.-এ; ২০১১ সালের আদমশুমারী অনুসারে এর ২.২ কি.মি. এলাকায় রয়েছে ৩৬৯,৯৩৩ জন।


title: বালাম

text:
কাজী মোহাম্মদ আলী জাহাঙ্গীর বালাম (যিনি বালাম নামে পরিচিত) বাংলাদেশের একজন সংগীতশিল্পী সঙ্গীত পরিচালক, সুরকার ও কম্পোজার।
বালামের জন্ম ২৪ ডিসেম্বর, ১৯৭৫, রাজধানীর জিগাতলায়। তার বাবা কাজী জাহাঙ্গীর হাফিজ সেলিম এবং মা রোকসানা জাহাঙ্গীর। বালামের বড় দুই ভাইয়ের নাম যথাক্রমে বাবর ও বাপ্পী। তার একমাত্র বোন ফাতেমা জাহাঙ্গীর। বালামের স্ত্রী সাগুফতা ফারুক সাদিয়া ও একমাত্র সন্তান ফাবিয়ান জাহাঙ্গীর।


title: বালাম

text: বালামের সঙ্গীতের শুরু হয় ব্যান্ড দল রেইনিগেডসের মাধ্যমে। তিনি ও তাঁর বন্ধুরা মিলে ১৯৯৫ সালে প্রতিষ্ঠা করেন ব্যান্ডটি। তিনি ছিলেন ব্যান্ডটির লিড গিটারিস্ট ও ভোকাল্। প্রযোজনা প্রতিষ্ঠান সিএমভির ব্যানারে প্রকাশিত হয় তাদের প্রথম অ্যালবাম "ফিরিয়ে দাও"। তবে এরও পূর্বে তিনি আত্মপ্রকাশ করেন সুরকার হিসেবে। সপ্তম শ্রেণীতে থাকার সময় প্রথম সুর করেন জনপ্রিয় ব্যান্ডদল ওয়ারফেজের "কৈশোর" নামের গানটির। পরে ১৯৯৮ সালের শেষ দিকে বালাম লিড গিটারিস্ট ও ২য় ভোকাল হিসেবে যোগদান করেন ব্যান্ডটিতে। ২০০২ সালে ওয়ারফেজের অন্যতম প্রতিষ্ঠাতা সঞ্জয় ও বাবনা ব্যক্তিগত কারণে ওয়ারফেজ ত্যাগ করলে বালাম উন্নীত হন ১ম ভোকাল হিসেবে। এসময় তার ভয়েসে ওয়ারফেজ ২০০৩ সালে প্রকাশ করে অ্যালবাম "মহারাজ"।


title: বালাম

text: ওয়ারফেজে থাকাকালীন সময়েই বালাম তার কম্পোজিশনে প্রকাশ করেন মিশ্র অ্যালবাম "প্রেম শিকারী"। এই অ্যালবামটির মাধ্যমে তিনি সঙ্গীতবোদ্ধাদের কাছে পরিচিতি লাভ করেন। ওয়ারফেজের আলো অ্যালবামেও বালাম উপহার দেন "যতোদূরে", "নেই তুমি" ও "সময়" - এর মতো বেশ কিছু জনপ্রিয় গান। অ্যালবাম প্রকাশের পর ওয়ারফেজ ত্যাগ করেন বালাম।


title: বালাম

text: ওয়ারফেজ ছাড়ার পরই একক অ্যালবামের দিকে মন দেন বালাম। ২০০৭ সালে লেজার ভিশনের ব্যানারে প্রকাশ করেন নিজের প্রথম অ্যালবাম যেটির নাম ছিল "বালাম"। এই অ্যালবামটিই বালামকে এনে দেয় আকাশ্চুম্বী জনপ্রিয়তা। ২০০৮ সালে তার হাত ধরে সঙ্গীতার ব্যানারে "বালাম ফিচারিং জুলি" দিয়ে সঙ্গীতাঙ্গনে প্রবেশ করেন তাঁর বোন জুলি। বেশ জনপ্রিয়তা পায় অ্যালবামটি। এরপর তিনি সঙ্গীতার ব্যানারে আরো প্রকাশ করেন বালাম ২ (২০০৮) ও বালাম ৩ (২০১০)। ২০০৯ সালে তিনি তাঁর বোনকে নিয়ে আবারও প্রকাশ করেন "বালাম ফিচারিং জুলি ২- স্বপ্নের পৃথিবী"।


title: বালাম

text: এরপর দীর্ঘ তিন বছরের বিরতির পর ২০১৩ সালে বালাম ঈগল মিউজিকের ব্যানারে প্রকাশ করেন তাঁর ৪র্থ একক অ্যালবাম "ভূবন (বালাম ৪)"।


title: বালাম

text:
দুই বছর বিরতির পর ২০১৫ সালে তাঁর প্রথম সঙ্গীত ভিডিও "মেঘে ঢাকা" প্রকাশ পায়। এরপর ২০১৬ সালের ভালোবাসা দিবসে প্রকাশ করেন "কৌশিক তাপস ফিচারিং বালাম-কী জ্বালা" গানটি। ২০১৬ সালে তাঁর বোন জুলিকে নিয়ে দ্বৈত গান "কত যে খুঁজেছি তোমায়" প্রকাশ করেন। ২০১৭ সালের ভালোবাসা দিবসে রবি-এয়ারটেল ইয়োন্ডার মিউজিকের ব্যানারে তিনি তার ৫ম একক অ্যালবাম "গল্পের শহর" প্রকাশ করেন।
"প্রেম শিকারি" ছাড়াও বালাম বিভিন্ন মিশ্র অ্যালবামে কাজ করেছেন।
বালাম চলচ্চিত্র সঙ্গীত পরিচালনাও করেছেন। নাটকেও অভিনয় করেছেন গুণী এই শিল্পী।
এফ আই মানিকের বড় সাহেব এবং মোরশেদুল ইসলামের প্রিয়তমেষু চলচ্চিত্র দিয়ে বড় পর্দার গানে বালামের অভিষেক ঘটে।


title: নিল ম্যাকগারিল

text: নিল ক্রিস্টোফার ম্যাকগারিল (জন্ম: ১২ জুলাই, ১৯৭২) গায়ানার ডেমেরারা এলাকার জর্জটাউনে জন্মগ্রহণকারী সাবেক ওয়েস্ট ইন্ডিয়ান ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ‘নিলম্যান’ ডাকনামে পরিচিত নিল ম্যাকগারিল দলে মূলতঃ স্লো লেফট আর্ম বোলার হিসেবে অংশগ্রহণ করতেন। পাশাপাশি ডানহাতে নীচের সারিতে ব্যাটিংয়ে নামতেন। ঘরোয়া ক্রিকেটে গায়ানার প্রতিনিধিত্ব করেন।


title: নিল ম্যাকগারিল

text: ওয়েস্ট ইন্ডিজের ঘরোয়া ক্রিকেটে নিয়মিত অধিনায়ক কার্ল হুপার ও শিবনারায়ণ চন্দরপলের আন্তর্জাতিক ক্রিকেট অঙ্গনে ব্যস্ততার দরুন গায়ানা দলকে নেতৃত্ব দিয়েছেন তিনি।


title: নিল ম্যাকগারিল

text: ২০০১ সালে চার টেস্টে অংশ নিয়ে ১৭ উইকেট দখল করেন। এছাড়াও একদিনের আন্তর্জাতিকে ১৭টি ওডিআইয়ে অংশ নেন। ২০০১-০২ মৌসুমে শ্রীলঙ্কার ক্যান্ডিতে তিনি তাঁর সর্বশেষ আন্তর্জাতিকে দলের প্রতিনিধিত্ব করেন। কিন্তু ২০০১ সাল থেকে ওয়েস্ট ইন্ডিজ ক্রিকেট বোর্ড কর্তৃক ধারাবাহিকভাবে প্রত্যাখ্যাত হবার ফলে তিনি মার্কিন যুক্তরাষ্ট্র জাতীয় ক্রিকেট দলে স্থানান্তরিত হন। এরফলে ২০১১ সালে বিশ্ব ক্রিকেট লীগ তৃতীয় বিভাগে খেলার সুযোগ পান তিনি।


title: হেডার ফাইল

text: হেডার ফাইল হল মুলত .h এক্সটেনশন যুক্ত ফাইল যেখানে বিভিন্ন লাইব্রেরি ফাংশনের প্রটোটাইপ উল্লেখ থাকে। সি/সি++ যে কোনো স্টান্ডার্ড লাইব্রেরি ফাংশন এর অবশ্যই প্রটোটাইপ উল্লেখ করতে হয়। লাইব্রেরি ফাংশন ব্যবহার করলে তার পূর্বে অবশ্যই প্রটোটাইপ হিসেবে main() ফাংশনের পূর্বে সংস্লিষ্ট হেডার ফাইল সমূহ # include directive এর মাধ্যমে সংযুক্ত করতে হয়। যেমন কোন প্রোগ্রামে printf(), scanf() ফাংশন ব্যবহার করলে হেডার ফাইল stdio.h যোগ করতে হবে। তেমনি sqrt(), pow() ব্যবহার করলে math.h হেডার ফাইল ব্যবহার করতে হয়। প্রোগ্রামে কোনো হেডার ফাইল সংযুক্ত করা হলে কম্পাইলার প্রোগ্রাম কম্পাইল এর সময় সংযুক্ত ফাইলের উপাদান গুলো কপি করে।


title: হেডার ফাইল

text:
সি এর হেডার ফাইল সংযুক্ত করণের নিয়ম হলো #include
FILE_NAME এর যায়গায় সি হেডার ফাইল এর নাম .h এক্সটেনশন এর মাধ্যমে দিতে হবে এবং সেটা প্রোগ্রামের প্রথমেই। # অপারেটরটিকে প্রি-প্রসেসর স্টেটমেন্ট বলে। এর অর্থ কম্পাইলিং এর পূর্বে উক্ত কাজটি সম্পাদন করা।


title: ক্বীন ব্রীজ

text: ক্বীন ব্রীজ হলো বাংলাদেশের সিলেট শহরের মধ্য দিয়ে প্রবাহিত সুরমা নদীর উপর স্থাপিত একটি লৌহ নির্মিত সেতু। এটি সিলেটের অন্যতম দর্শনীয় এবং ঐতিহ্যবাহী স্থান হিসাবে সবার কাছে পরিচিত। সুরমা নদীর ওপর নির্মিত এই স্থাপনাটি একটি ঐতিহাসিক নিদর্শন হিসাবেও বিশেষভাবে গুরুত্বপূর্ণ। এই ব্রীজটিকে সিলেট শহরের "প্রবেশদ্বার" বলা হয়।


title: ক্বীন ব্রীজ

text: সিলেট শহরের কেন্দ্রস্থলে ক্বীন ব্রীজটি অবস্থিত। এর এক দিকে দক্ষিণ সুরমা ও অপর দিকে তালতলা। এই ব্রীজটি সিলেট শহরের মধ্য দিয়ে প্রবাহিত সুরমা নদীর উপর অবস্থিত, এবং বাংলাদেশের রাজধানী, ঢাকা শহর থেকে উত্তরপূর্ব দিকে অবস্থিত। সিলেট রেলওয়ে স্টেশন থেকে এই ব্রীজটি মাত্র আধা কিলোমিটার দূরে অবস্থিত।


title: ক্বীন ব্রীজ

text: গত শতকের তিরিশের দশকের দিকে আসাম প্রদেশের গভর্ণর ছিলেন মাইকেল ক্বীন। তিনি সিলেট সফরে আসেন। তাঁর স্মৃতিকে অম্লান করে রাখতেই এ ব্রীজটি নির্মাণ হয় এবং এই ব্রীজটির নামকরণ করা হয় গভর্ণর মাইকেল ক্বীনের নামানুসারে, যিনি ১৯৩২ থেকে ১৯৩৭ সাল পর্যন্ত আসামের একজন ইংরেজ গভর্ণর ছিলেন।


title: ক্বীন ব্রীজ

text: আসাম প্রদেশের গভর্ণর মাইকেল ক্বীন সিলেট সফরে আসার জন্য সুরমা নদীতে ব্রীজ স্থাপনের প্রয়োজনীয়তা দেখা দেয়। কারণ তখন আসামের সাথে সিলেটের যোগাযোগের মাধ্যম ছিল ট্রেন। ফলে, রেলওয়ে বিভাগ ১৯৩৩ সালে সুরমা নদীর ওপর ব্রীজ নির্মাণের উদ্যোগ নেয় এবং নির্মাণ শেষে ১৯৩৬ সালে ব্রীজটি আনুষ্ঠানিকভাবে খুলে দেওয়া হয়।


title: ক্বীন ব্রীজ

text: তৎকালীন আসাম সরকারের এক্সিকিউটিভ সদস্য রায় বাহাদুর প্রমোদ চন্দ্র দত্ত এবং শিক্ষামন্ত্রী আব্দুল হামিদ ব্রীজটি নির্মাণের ক্ষেত্রে অশেষ অবদান রাখেন।


title: ক্বীন ব্রীজ

text: ক্বীন ব্রীজ লোহা দিয়ে তৈরী। এর আকৃতি ধনুকের ছিলার মত বাঁকানো। এই ব্রীজটির দৈর্ঘ্য ১১৫০ ফুট এবং প্রস্থ ১৮ ফুট। ব্রীজ নির্মাণে তৎকালীন সময়ে ব্যয় হয়েছিল প্রায় ৫৬ লাখ টাকা।


title: ক্বীন ব্রীজ

text: ১৯৭১ সালে মহান মুক্তিযুদ্ধ চলাকালে পাকিস্তানী হানাদার বাহিনী ডায়নামাইট দিয়ে ব্রীজের উত্তর পাশের একাংশ উড়িয়ে দেয়; যা স্বাধীনতার পর কাঠ ও বেইলী পার্টস দিয়ে মেরামত করা হয় ও হালকা যান চলাচলের জন্য ব্যবহৃত হয়।


title: ক্বীন ব্রীজ

text: ১৯৭৭ সালে বাংলাদেশ রেলওয়ের সহযোগিতায় ব্রীজের বিধ্বস্ত অংশটি কংক্রীট দিয়ে পুনঃনির্মাণ করা হয় এবং তৎকালীন নৌ বাহিনীর প্রধান রিয়াল এডমিরাল এম এইচ খান সংস্কারকৃত ব্রীজটি উদ্বোধন করেন; ফলে পুনরায় এটি দিয়ে যান চলাচল শুরু হয়।


title: রোদ বলেছে হবে

text: রোদ বলেছে হবে শায়ান চৌধুরী অর্ণবের ৪র্থ অ্যালবাম। অ্যালবামটি ১১ অক্টোবর ২০১০ সালে মুক্তি পায়। সবগুলো গানই অর্ণবের লেখা এবং সুরারোপ করা।


title: রোদ বলেছে হবে

text: অ্যালবামটিতে মোট গানের সংখ্যা ১২ টি।


title: থাচানাদান ভাষা

text: থাচানাদান একটি অশ্রেণীবদ্ধ দক্ষিণ দ্রাবিড়িয় ভাষা, ভারতের নির্দিষ্ট কিছু উপজাতি কথা বলে। অন্যান্য দ্রাবিড়িয় ভাষার বদলে এর মুল্লু কুরুম্বা ভাষার সাথে মিল পাওয়া যায়। এই দুই ভাষার শব্দে ৬৬-৭২% মিল পাওয়া যায়।


title: নকিয়া আশা ৩১১

text: নকিয়া আশা ৩১১ () নকিয়া সিরিজ ৪০ এর একটি স্মার্টফোন। এটিকে নকিয়া আশা ৩০৫ এবং ৩০৬ এর সাথে ব্যাংককে উদ্বোধন করা হয়। নকিয়া আশা ৩১১ কে নকিয়া আশা ফুলটাচ সিরিজের ফ্লাগশিপ বলে বিবেচনা করা হয়। এর প্রধান বৈশিষ্ট্যগুলো হল ক্যাপাসিটিভ ফুল-টাচস্ক্রীন, থ্রিজি, ভিওআইপি, ওয়াই-ফাই এবং গেমস খেলার সামর্থতা । বিভিন্ন দেশের ভাষানুযায়ী নকিয়া আশা ৩১১ এ ভাষা সমর্থন করে। দক্ষিণ এশিয়ার ৮টি ভাষা সমর্থন করে যেগুলো হলো: ইংরেজি, বাংলা, হিন্দি, তামিল, গুজরাটি, তেলেগু, মালয়ালম এবং কন্নড়।


title: নকিয়া আশা ৩১১

text: নকিয়া আশা ৩১১ হ্যান্ডসেটটি ব্যাংককে ঘোষণা করা হয়। এটি ২০১২ সালের তৃতীয় প্রান্তিকে সারাবিশ্বের বাজারে ছাড়া হয়।


title: নকিয়া আশা ৩১১

text: নকিয়া আশা ৩১১ ফোনটিতে ১ গিগাহার্জ প্রসেসর এবং এতে ১২৮ মেগাবাইটের কম ক্ষমতা সম্পন্ন সিঙ্গেল চ্যানেল র্যাম (মোবাইল ডিডিআর) ব্যবহার করা হয়।


title: নকিয়া আশা ৩১১

text: ফোনটিতে ৩.০ ইঞ্চি ক্যাপাসিটিভ স্পর্শপর্দা (মাল্টিপয়েন্ট) ব্যবহার করা হয়েছে এবং এতে ২৪০x৪০০ (QVGA) পিক্সেলের রেজুলেশন সমর্থন করে। নকিয়ার মতামত অনুযায়ী ফোনটি ২৬২ হাজারেরও অধিক রং প্রদর্শন করতে পারে।


title: নকিয়া আশা ৩১১

text: ফোনটি পেছনের ক্যামেরাটিতে কোন যান্ত্রিক জুম করার সুবিধা নেই, তবে ভিডিও এবং ক্যামেরার জন্য ৪x ডিজিটাল জুমের ব্যবস্থা করা হয়েছে। ফোনটির সামনে কোন ক্যামেরা নেই এবং এতে কোন ফ্ল্যাশের ব্যবস্থা নেই। সামনের ক্যামেরার সেন্সরের আকার ৩.২ মেগাপিক্সেল (২০৪৮x১৫৩৬ পিক্সেল), এর রন্ধ্র (Aperture) f/২.৮ এবং ফোকাস করার সীমা ৫০ সে.মি। ফোনটি ৬৪০x৪৮০ পিক্সেলের ১৫fps এ ভিডিও রেকর্ডিং করতে সক্ষম।


title: নকিয়া আশা ৩১১

text: মোবাইল ফোনটিতে কেবল মাত্র দুটি বাটন ব্যবহার করা হয়েছে, যাদের কাজ ‘‘কল’’ এবং ‘‘সমাপ্তি’’। এছাড়াও বামদিকে লক/আনলক এবং আওয়াজ কমানো বাড়ানোর জন্য বাটন সংযুক্ত করা হয়েছে। সমাপ্তি বাটন দিয়েই ফোন খোলা বা বন্ধ করা হয়।


title: নকিয়া আশা ৩১১

text: নকিয়ার ভাষ্যমতে ব্যবহৃত BL-4U (১১০০ mAh) ব্যাটারিটি ৭.২ ঘন্টা আলাপচারিতা, ৭১১ থেকে ৭৮১ ঘন্টা স্ট্যান্ডবাই এবং ৪০ ঘন্টা সঙ্গীত পরিবেশন করতে সক্ষম।


title: নকিয়া আশা ৩১১

text: সিমকার্ডটি ব্যাটরির নিচে অবস্থিত এবং তা পশ্চাৎ প্যানেল অপসারণের মাধ্যমে প্রবেশযোগ্য। পশ্চাৎ প্যানেল অপসারণের জন্য আলাদা কোন যন্ত্রাংশের প্রয়োজন নেই।


title: নকিয়া আশা ৩১১

text: ফোনটিতে ১৪০ মেগাবাইটের অ-অপসারণযোগ্য সঞ্চয়ের ব্যবস্থা করা হয়েছে। অতিরিক্ত সঞ্চয় সুবিধা বৃদ্ধি করার জন্য microSDHC কার্ড ব্যবহার করা যাবে, যা ৩২ গিগাবাইট পর্যন্ত সমর্থন করে।


title: নকিয়া আশা ৩১১

text: নকিয়া আশা ৩১১ হ্যান্ডসেটটির সাথে বেশকিছু সফটওয়্যার প্রি-ইনস্টল করা থাকে। যা দেশভেদে ভিন্ন হতে পারে।


title: পাণ্ডামুখী বুনোআদা

text: পাণ্ডামুখী বুনোআদা (), (বৈজ্ঞানিক নাম:Asarum maximum) হচ্ছে অ্যারিস্টোলোচিয়াসি পরিবারের একটি প্রজাতি। এটি চীনের স্থানীয় আঞ্চলিক উদ্ভিদ। এটির ফুলের মাশরুমের মতো বিশিষ্ট গন্ধ আছে। পান্ডার চেহারার সাথে যথেষ্টই মিল রয়েছে তাই একে পাণ্ডামুখী বলা হয়। কালো রঙ্গের ফুলের প্রতি সবার এক ধরনের বিশেষ আগ্রহ থেকেই এই ফুল চীনে বেশ জনপ্রিয়। খুব সহজে ঘরের ভেতরে রাখা যায়, মুলত এটি গৃহের অভ্যন্তরের উদ্ভিদ।


title: পাণ্ডামুখী বুনোআদা

text: বুনো আদা মোটামুটি সব দেশেই রয়েছে কিন্তু বিশেষ রকম এই আলংকারিক আদা এশিয়া এবং উত্তর আমেরিকায় হয়ে থাকে। পুরো বসন্ত জুড়ে ফুল ফুটে। ক্যালিফোর্নিয়া, জর্জিয়া, মায়ারল্যান্ড, পোর্টল্যান্ড, ক্লেয়টন্, ভিলা রিক, চীনের হুবেই, শিখুয়ান এই সমস্ত রেজিয়নে এই প্লান্ট পাওয়া যায়। আপাত দৃষ্টিতে কালো রঙ দেখা গেলেও সম্পূর্ণ রুপে কালো ফুল নেই। এই ফুলটি দুই রঙ্গের হয়ে থাকে সাদা এবং ডিপ পার্পল যা একেবারেই কালো রঙ মনে হয়ে থাকে। ছোট ছোট ফুল যেনো এক সাথে অনেক গুলো পান্ডা চেয়ে রয়েছে এমনি মনে হয়। গাছের রুট বা জিঞ্জারে স্পাইসি সুগন্ধ রয়েছে। বেশিরভাগ আদার ফুল পাতার মাঝে ঢেকে থাকে শুধুমাত্র পান্ডাফেস ফুল পাতার আড়ালে নয় নিজেকে প্রকাশ করে পাতা থেকে আলাদা ও স্বতন্ত্রভাবে। সাধারণত এই ফুল পটে লাগানো হয়ে থাকলেও অনেকেই গার্ডেনেও লাগান সে ক্ষেত্রে খেয়াল রাখতে হবে লাগাবার স্থানটি অবশ্যই ছায়াযুক্ত, ময়েশ্চারাইজড ও ভাল উর্বর মাটি হতে হবে, পানি জমে থাকে এমন স্থান ভাল নয় এই গাছের জন্য।


title: নব্যপ্রস্তরযুগ

text: নব্যপ্রস্তরযুগ বা নবপোলিয় যুগ হলো প্রস্তরযুগের শেষ অধ্যায়, যখন পাথরের অস্ত্রশস্ত্র ও ব্যবহার্য দ্রব্যাদির চরম উন্নতি সাধিত হয়েছিল। ASPRO chronology মতে খ্রিস্টপূর্ব ১০,২০০ অব্দে মধ্যপ্রাচ্যের কিছু অঞ্চলে এবং পরবর্তীতে পৃথিবীর অন্যান্য অঞ্চলে এই যুগের সূচনা ঘটে। খ্রিস্টপূর্ব ৪,০০০ অব্দ থেকে ২,৫০০ অব্দের মধ্যে এই যুগের সমাপ্তি ঘটে। প্রথাগতভাবে এই যুগ হচ্ছে প্রস্তরযুগের সমাপ্তি। নব্যপ্রস্তর যুগ হলোসিন এপিপ্যালিওলিথিক যুগ অনুসরণ করে আসে এবং কৃষিকাজের সূচনাকালে নবপলীয় বিপ্লব ঘটে এবং এই সময়টাই নব্যপ্রস্তর যুগের শুরু। ধাতুর ব্যবহার শুরু হলে এই যুগ শেষ হয় এবং ব্রোঞ্জ যুগ, তাম্র যুগ এবং কোন কোন ভৌগোলিক অঞ্চলে লৌহ যুগ শুরু হয়। এই যুগে আচরণ এবং সংস্কৃতিতে প্রগতি এবং পরিবর্তন দেখা যায়, যার মধ্যে ছিল বন্য ও গৃহজাত শস্যের ব্যবহার এবং বন্য পশুকে গৃহপালিত পশুতে রূপান্তর। ধারণা করা হয় যে নব্যপ্রস্তর যুগ শুরু হয় লেভ্যান্টে (Jehrico, বর্তমানে পশ্চিম তীর) খ্রিস্টপূর্ব ১০,২০০-৮,৮০০ অব্দে।


title: ফাউদ বাক্কাস

text: শেখ ফাউদ আহামুল ফাসিয়েল বাক্কাস (; জন্ম: ৩১ জানুয়ারি, ১৯৫৪) গায়ানার জর্জটাউনে জন্মগ্রহণকারী ওয়েস্ট ইন্ডিজের সাবেক আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের পক্ষে টেস্ট ও একদিনের আন্তর্জাতিকে অংশগ্রহণ করেছেন। দলে তিনি মূলতঃ ডানহাতি ব্যাটসম্যান ছিলেন। পাশাপাশি মিডিয়াম-পেস বোলিংয়ে পারদর্শী। এছাড়াও মার্কিন যুক্তরাষ্ট্র ক্রিকেট দলে খেলেছেন তিনি। ঘরোয়া ক্রিকেটে ডেমেরারা, গায়ানা, ওয়েস্টার্ন প্রভিন্স, বর্ডার, ইম্পালাস, দলে প্রতিনিধিত্ব করেছেন ফাউদ বাক্কাস।


title: ফাউদ বাক্কাস

text: ২৪ বছর বয়সে ১৫ এপ্রিল, ১৯৭৮ তারিখে ওয়েস্ট ইন্ডিজের পক্ষে তাঁর টেস্ট অভিষেক ঘটে। ১৯৭৭-৭৮ মৌসুমে দলের প্রতিপক্ষ ছিল অস্ট্রেলিয়া। তবে ১৯৭৮-৭৯ মৌসুমে ভারতের বিপক্ষে তিনি উল্লেখযোগ্য সফলতা লাভ করেন। দ্বিতীয় টেস্টে ৯৬ ও ৬ষ্ঠ টেস্টে নিজস্ব সর্বোচ্চ ও একমাত্র সেঞ্চুরি (২৫০) করেন। কিন্তু পরবর্তী ১৯ টেস্টে তাঁর গড় রান ছিল মাত্র ২৬। তন্মধ্যে ৭বার শূন্য রান পেয়েছেন। ফলশ্রুতিতে ১৯৮১-৮২ মৌসুমে অস্ট্রেলিয়া সফর থেকে বাদ পড়েন।


title: ফাউদ বাক্কাস

text: ১৯৭৭ থেকে ১৯৮৩ সময়কালে ওয়েস্ট ইন্ডিজের পক্ষে ২৯টি একদিনের আন্তর্জাতিকে অংশ নেন। ২৬ গড়ে সর্বোচ্চ রান তোলেন ৮০। ১৯৮৩ সালের ক্রিকেট বিশ্বকাপের সদস্য থাকা অবস্থায় রানার্স-আপ হয় তাঁর দল।


title: ফাউদ বাক্কাস

text: পরবর্তীতে মার্কিন যুক্তরাষ্ট্রে চলে যান ও মার্কিন দলে অধিনায়কত্ব করেন। ১৯৯৭ ও ২০০১ সালের আইসিসি ট্রফি প্রতিযোগিতায় অংশ নেন তিনি।


title: হরি তুমা হরো

text: হরি তুমা হরো হল ১৫শ শতাব্দীর ভক্তিবাদী কবি মীরাবাঈ রচিত একটি হিন্দি ভজন। এটি ছিল মহাত্মা গান্ধীর প্রিয় গান। তিনি এটি তাঁর সর্বশেষ জন্মদিন উপলক্ষে এম. এস. সুব্বুলক্ষ্মীকে অনুরোধ করেছিলেন গানটি গেয়ে শোনানোর জন্য।


title: হরি তুমা হরো

text: "হরি তুম হরো জনকি পীর" হল নারায়ণের উদ্দেশ্যে একটি প্রার্থনা। এই প্রার্থনা আর্ত ও পীড়িতের দুঃখ দূর করার জন্য নারায়ণের কাছে প্রার্থনা করা হয়েছে।


title: হরি তুমা হরো

text: এম. এস. সুব্বুলক্ষ্মী পূর্বে দিল্লিতে মহাত্মা গান্ধীর সঙ্গে দেখা করতে গিয়ে তাঁকে রামধুন শুনিয়েছিলেন। সেই সময় গান্ধী তাঁকে এই গানটি গাইতে বলেছিলেন। সুব্বুলক্ষ্মী বলেছিলেন, তিনি এই গানটির সঙ্গে পরিচিত নন। তিনি অন্য কোনো বিশিষ্ট গায়ককে দিয়ে গানটি গাওয়ানোর প্রস্তাব দিয়েছিলেন। কিন্তু গান্ধী বলেন যে, তিনি সুব্বুলক্ষ্মী ছাড়া অন্য কারোর কণ্ঠে গানটি শুনতে রাজি নন। তখন সুব্বুলক্ষ্মী তাঁর বন্ধুদের সাহায্যে গানটি শিখে নেন। তারপর ১ অক্টোবর মধ্যরাতে তিনি মাদ্রাজের অল ইন্ডিয়া রেডিওর স্টুডিওতে গানটি রেকর্ড শুরু করেন। ২ অক্টোবর রাত ২টোয় রেকর্ডিং শেষ হয়। সেইদিনই গানটি বিমানে দিল্লিতে আনা হয় এবং ১৯৪৭ সালের ২ অক্টোবর গান্ধীর ৭৮তম জন্মদিনের সন্ধ্যায় এটি তাঁকে শোনানো হয়।


title: হরি তুমা হরো

text: কয়েক মাস পর, ১৯৪৮ সালের ৩০ জানুয়ারি অল ইন্ডিয়া রেডিওতে গান্ধীর হত্যাকাণ্ডের খবর সম্প্রচারের পর বারবার সুব্বুলক্ষ্মীর এই রেকর্ডটি বাজানো হয়েছিল।


title: রবীনা ট্যান্ডন

text: রবীনা টেন্ডন একজন ভারতীয় অভিনেত্রী, প্রযোজক, এবং প্রাক্তন মডেল। তিনি প্রাথমিকভাবে বলিউড চলচ্চিত্রে কাজ করেছেন, যদিও তিনি কয়েকটি তেলুগু, তামিল, কন্নড় ও বাংলা চলচ্চিত্রেও অভিনয় করেন।


title: রবীনা ট্যান্ডন

text: রাভিনা ট্যান্ডন তাঁর অভিনয় জীবন শুরু করেন "পাত্থর কে ফুল" (১৯৯১) দিয়ে, এবং এই অভিনয়ের জন্য ফিল্মফেয়ার পুরস্কার অর্জন করেন। ১৯৯০-এর দশকে তিনি বেশ কয়েকটি বাণিজ্যিক ভাবে সফল চলচিত্রে অভিনয় করেন - যার মধ্যে "দিলওয়ালে" (১৯৯৪), "মোহরা" (১৯৯৪), "খিলাড়িওঁ কা খিলাড়ি" (১৯৯৬) এবং "জিদ্দী" (১৯৯৭) অন্যতম।


title: জর্জ ইলিয়ট

text: মেরি অ্যান ইভান্স (২২ নভেম্বর ১৮১৯ – ২২ ডিসেম্বর ১৮৮০; অন্যভাবে "মেরি অ্যান" বা "মারিয়ান"), ছদ্মনাম জর্জ ইলিয়ট দ্বারা পরিচিত, একজন ইংরেজ ঔপন্যাসিক, সাংবাদিক, অনুবাদক এবং ভিক্টোরীয় যুগের নেতৃস্থানীয় লেখক ছিলেন। তিনি সাতটি উপন্যাস লেখেন, তার মধ্যে "এডাম বেড" (১৮৫৯), "দ্য মিল অন দ্য ফ্লস" (১৮৬০), "সাইলাস মারনার" (১৮৬১), "মিডলমার্চ" (১৮৭১–৭২), এবং "ডানিয়েল দেরুন্দা" (১৮৭৬), তাদের অধিকাংশই প্রাদেশিক ইংল্যান্ডে পটভূমি এবং তাদের বাস্তববাদ ও মানসিক অন্তর্দৃষ্টি জন্য সুপরিচিত।


title: জর্জ ইলিয়ট

text: তিনি পুরুষ ছদ্মনাম ব্যবহার করতেন, তিনি বলেন, তাঁর কাজ গুরুত্বের সাথে গ্রহণ করা হবে তা নিশ্চিত করার জন্য। মহিলা লেখকগণ তাদের নিজস্ব নামে প্রকাশ করতেন ইলিয়টের জীবদ্দশায় কিন্তু তিনি কেবল হালকা উদার রোমান্স লেখা নারীদের বাঁধাধরা থেকে অব্যাহতি চেয়েছিলেন। তিনি ইতোমধ্যেই তাঁর ব্যাপকভাবে সম্পাদক এবং সমালোচক হিসেবে পরিচিত কাজ থেকে আলাদাভাবে তাঁর কথাসাহিত্য গণ্য করার আশা করেছিলেন। তাঁর ছদ্মনাম ব্যবহারের আরো অতিরিক্ত কারণ হলো জনসাধারণের দৃষ্টি থেকে তাঁর ব্যক্তিগত জীবন রক্ষা করার ইচ্ছা এবং বিবাহিত জর্জ হেনরি লুইসের সঙ্গে তাঁর সম্পর্ক নিয়ে কেলেঙ্কারি প্রতিরোধ করার জন্য, যার সাথে তিনি ২০ বছর ধরে বসবাস করতেন।


title: জর্জ ইলিয়ট

text: তাঁর ১৮৭২-এর কাজ "মিডলমার্চ"-কে মার্টিন এমিস্ এবং জুলিয়ান বার্নস ইংরেজি ভাষায় সর্বশ্রেষ্ঠ উপন্যাস হিসাবে বর্ণনা করেন।


title: জর্জ ইলিয়ট

text: মেরি অ্যান ইভান্স ইংল্যান্ডের ওয়ারউইকশায়্যারের নানইটনে জন্মগ্রহণ করেন। তিনি রবার্ট ইভান্স (১৭৭৩-১৮৪৯) এবং ক্রিস্টিয়ানা ইভান্স (বিবাহ-পূর্ব পিয়ারসন, ১৭৮৮-১৮৩৬, একটি স্থানীয় কল-মালিকের কন্যা) দ্বিতীয় সন্তান ছিলেন। মেরি অ্যানের নাম কখনও কখনও সংক্ষিপ্তভাবে মারিয়ান ছিল। তাঁর আপন ভাই-বোন ছিলো ক্রিস্টিয়ানা, ক্রিসেই নামে পরিচিত (১৮১৪-৫৯), আইজ্যাক (১৮১৬-১৮৯০), এবং যমজ ভাই যারা ১৮২১ সালের মার্চে কয়েক দিন বেঁচে ছিলো। তাঁর সৎ ভাই রবার্ট (১৮০২-৬৪), এবং সৎ বোন, ফ্যানি (১৮০৫-৮২), তাঁর পিতার পূর্ববর্তী বিবাহ হ্যারিয়েট পয়ন্টন থেকে (?১৭৮০-১৮০৯)। ওয়েলশ বংশোদ্ভূত রবার্ট ইভান্স ওয়ারউইকশায়্যারে নিউডিগেট পরিবারের জন্য অরবারি হল এস্টেটের ম্যানেজার ছিলেন, এবং মেরি অ্যান দক্ষিণ খামারে জন্মগ্রহণ করেন। ১৮২০-এর প্রথমভাগে পরিবারটি গ্রিফ নামে একটি বাড়িতে গিয়ে ওঠে, নানইটন এবং বেডওয়ার্থের মধ্যে।


title: পিন্ডো পর্বত

text: পিন্ডো () হল গ্যালিসিয়ার কার্নটের করুনায় অবস্থিত একটি ৬২৭ মিটার উচ্চতাবিশিষ্ট স্তূপপর্বত।


title: পিন্ডো পর্বত

text: পিন্ডো প্রাকৃতিকভাবে কার্নোটা সৈকতের কার্নোট - ম্ন্টে পিন্ডোর সাথে সংযুক্ত, যা নেচারা ২০০০ এবং কমিউনিটি ইম্পর্ট্যান্স সাইটভুক্ত। এই অঞ্চলের ক্ষেত্রফল ৪  ৬২৯ হেক্টর এবং রিয়া দে করকুবিয়ন ও রিয়া দে মুরস ই নোইয়া এর মাঝের কার্নোট, ম্যাজারিকস, ইইসি এবং ডাম্ব্রিয়া পৌরসভাগুলোকে ধারণ করে।


title: পিন্ডো পর্বত

text: "পিন্ডো" শব্দটির উৎপত্তি ঘটেছে সম্ভবত সেলটিক ভাষার "বিন ডুব" (অর্থঃ অন্ধকার শীর্ষ) থেকে।


title: পিন্ডো পর্বত

text: যুক্তরাষ্ট্রের স্ট্যানফোর্ড বিশ্ববিদ্যালয়ের ভাষাতত্ত্ব বিভাগের গবেষক জেমস জে. ডুরানসহ আরো অনেকের মতানুসারে পিন্ডো শব্দটি গ্যালিলিয় সেলটিক ভাষা থেকে উদ্ভূত হয়েছে, যা রোমান কর্তৃক গ্যালিসিয়া অধিকার করে নেয়ার আগ পর্যন্ত প্রচলিত ছিল। গ্যালিলিয় সেলটিক ভাষা'র "বিন" (আইরিশ গ্যালিলিয়; অর্থঃ "শীর্ষ") কিংবা "ডুভ" (অন্ধকার কোন কিছু বোঝাতে ব্যবহৃত বিশেষণ) থেকে এসেছে। রোমানরা অবশ্য এর নাম দেন সেলটিক সুপারটামার্সি।


title: পিন্ডো পর্বত

text: এছাড়াও গবেষকেরা কার্নোটের সাথে সাদৃশ্যপূর্ণ বেশকিছু পাহাড় খুঁজে পান, যেমন আয়ারল্যান্ডের বিন ডুভ পর্বত এবং স্কটল্যান্ডের বেইন ডুভ পর্বত।


title: গোসুদার্স্তভেন্নি ব্যাংক রোসিয়োস্কোয় ইম্পেরি

text: রুশ সাম্রাজ্যের কেন্দ্রীয় ব্যাংক () ছিলো জার-এর আমলে রাশিয়ার মূল ব্যাংক, যা ১৮৬০ সালে প্রতিষ্ঠিত হয়ে ১৯১৭ সালে রুশ বিপ্লবের পর রাষ্ট্র কর্তৃক অধিগৃহীত হওয়ার পূর্ব পর্যন্ত কার্যকর ছিলো।


text: সম্রাট দ্বিতীয় আলেকজান্ডারের সভাসদদের মতামতানুসারে রাষ্ট্রীয় বাণিজ্যিক ব্যাংকের উপর নির্ভর করে ১৮৬০ সালের ১২ জুন রাষ্ট্রীয় ব্যাংক প্রতিষ্ঠিত হয়। এই সভাসদবর্গ ব্যাংকের বিধি-বিধানও প্রণয়ন করেন। বিধি অনুসারে, এটি ছিলো একটি রাষ্ট্রীয় মালিকানাধীন ব্যাংক যা বাণিজ্য ও শিল্পক্ষেত্রে স্বল্পমেয়াদী ঋণ দানের উদ্দেশ্যে প্রতিষ্ঠিত।


text: ১৯১৭ সালের প্রথম দিকে এর ১১টি শাখা, ১৩৩টি স্থায়ী ও ৫টি অস্থায়ী কার্যালয় এবং ৪২টি সংস্থার মাধ্যমে তার কার্যাবলী পরিচালনা করতো। ১৯১৭ সালের ৭ নভেম্বর এটি অধিগৃহীত হয়ে ১৯২২ সাল পর্যন্ত 'আরএসএফএসআর গণ ব্যাংক' এবং এরপর থেকে ১৯৯১ সাল পর্যন্ত 'ইউএসএসআর রাষ্ট্রীয় ব্যাংক' নামে পরিচিত হয়। ১৯৯১ সালে সোভিয়েত ইউনিয়ন ভেঙে যাবার পর "রাশিয়া ফেডারেশন কেন্দ্রীয় ব্যাংক" নামে একটি নতুন কেন্দ্রীয় ব্যাংক প্রতিষ্ঠিত হয়।


text: ১৮৬০ সালে প্রতিষ্ঠার পর হতে ১৯১৭ সালে বিলুপ্তের পূর্ব পর্যন্ত মোট ৮ জন ব্যক্তি 'রুশ সাম্রাজ্যের কেন্দ্রীয় ব্যাংক'-এর গভর্ণর হিসাবে দায়িত্ব পালন করেছেন:


title: শতপথ ব্রাহ্মণ

text:
শতপথ ব্রাহ্মণ ( "", "একশো পথের ব্রাহ্মণ") হল শুক্ল যজুর্বেদের সঙ্গে যুক্ত অন্যতম গদ্য ধর্মগ্রন্থ। এটিতে বৈদিক আচার-অনুষ্ঠানের বর্ণনা রয়েছে। এই ব্রাহ্মণটি দুটি শাখায় পাওয়া যায় – মধ্যণ্ডিন (বাজসনেয় মধ্যণ্ডিন শাখার) এবং কান্ব (কান্ব শাখার)। প্রথমটি ১৪টি খণ্ডে ১০০টি অধ্যায় ও ৭,৬২৪টি কাণ্ডিকে এবং দ্বিতীয়টি ১৭টি খণ্ডে ১০৪টি অধ্যায় ও ৬,৮০৪টি কাণ্ডিকে বিভক্ত
ভাষাতাত্ত্বিক গবেষণা থেকে জানা যায়, শতপথ ব্রাহ্মণ বৈদিক সংস্কৃতের (অর্থাৎ, মোটামুটিভাবে খ্রিস্টপূর্ব ৮ম থেকে ৬ষ্ঠ শতাব্দী, লৌহযুগীয় ভারত) ব্রাহ্মণ পর্যায়ের সর্বশেষ অংশে রচিত হয়।


title: শতপথ ব্রাহ্মণ

text:
জন এন. ব্রামারের মতে এটির রচনাকাল খ্রিস্টপূর্ব ৭০০ অব্দের কাছাকাছি কোনো সময়ে। জুলিয়াস এগেলিঙের মতে, এই ব্রাহ্মণের সর্বশেষ সংস্করণটির রচনাকাল খ্রিস্টপূর্ব ৩০০ অব্দ। যদিও এর কোনো কোনো অংশ “অনেক প্রাচীনতর, যা অজ্ঞাত প্রাচীনকাল থেকে মুখে মুখে প্রচলিত ছিল।”
এই ধর্মগ্রন্থের প্রধান আকর্ষণীয় দিকগুলির একটি হল এর পৌরাণিক অংশ। এখানে সৃষ্টি-সংক্রান্ত পুরাণকথা ও মনুর প্রলয়ের উল্লেখ আছে। এই সৃষ্টি-সংক্রান্ত পুরাণকথার সঙ্গে অন্যান্য সৃষ্টি-সংক্রান্ত পুরাণের অনেক সাদৃশ্য আছে। যেমন, প্রাগৈতিহাসিক বন্যা (বাইবেলে যেমন পাওয়া যায়), আলো ও অন্ধকারের প্রসার, ভালো ও মন্দের বিভাজন এবং সময়ের ব্যাখ্যা। শতপথ ব্রাহ্মণে যজ্ঞবেদী নির্মাণ, যজ্ঞের উপকরণ, যজ্ঞে মন্ত্রোচ্চারণ ও সোমরস প্রস্তুতকরণের সঙ্গে সঙ্গে বিভিন্ন অনুষ্ঠানের প্রতীকী ব্যাখ্যার একটি বিস্তারিত বিবরণ পাওয়া যায়।


title: শতপথ ব্রাহ্মণ

text: মধ্যণ্ডিন শাখার ১৪টি খণ্ডকে দুটি প্রধান অংশে ভাগ করা যায়। প্রথন নয়টি বই যজুর্বেদ সংহিতার প্রথম ১৮টি খণ্ডের পুথিগত টীকা দিয়েছে। এই টীকা স্থানে স্থানে পংক্তি ধরে ধরে দেওয়া হয়েছে। পরবর্তী পাঁচটি বই অনুষ্ঠানে ব্যবহৃত নতুনতর দ্রব্য ও অন্যান্য দ্রব্যের বর্ণনা বর্ণনা দিয়েছে। ১৪শ এবং শেষ খণ্ডটি বৃহদারণ্যক উপনিষদ্ নামে খ্যাত।


title: শতপথ ব্রাহ্মণ

text: মধ্যণ্ডিন শাখার শতপথ ব্রাহ্মণটিকে ১৯শ শতাব্দীর শেষ ভাগে জুলিয়াস এগলিং ইংরেজিতে অনুবাদ করেন। এটি সেক্রেড বুকস অফ দি ইস্ট গ্রন্থমালায় পাঁচ খণ্ডে প্রকাশিত হয়। কান্ব শাখার শতপথ ব্রাহ্মণ উইলিয়াম ক্যালান্ড তিন খণ্ডে ইংরেজিতে অনুবাদ করেছিলেন।


title: কৃতি শ্যানন

text: কৃতি শ্যানন (জন্ম: ২৭শে জুলাই, ১৯৯০) একজন ভারতীয় মডেল এবং চলচ্চিত্র অভিনেত্রী। মডেলিংয়ের মাধ্যমে মিডিয়াতে আগমন করার পরে তিনি সুকুমারের তেলেগু চলচ্চিত্র "১ নেনোক্কাদিন"-এ অভিনয়ের মাধ্যমে চলচ্চিত্রে আত্মপ্রকাশ করেন। তার প্রথম বলিউড চলচ্চিত্র ছিল সাব্বির খানের রোমান্টিক এ্যাকশনধর্মী ধাচের "হিরোপতি"। উক্ত চলচ্চিত্রে অসাধারণ অভিনয়ের সুবাদে তিনি ফিল্মফেয়ার পুরস্কার শ্রেষ্ঠ নবাগত অভিনেত্রী  লাভ করেন।


title: কৃতি শ্যানন

text: বারেলিকি বারফি ২০১৭ বিট্টি হিন্দি


title: বেটি উইলসন

text: এলিজাবেথ রেবেকা বেটি উইলসন (; জন্ম: ২১ নভেম্বর, ১৯২১ - মৃত্যু: ২২ জানুয়ারি, ২০১০) ভিক্টোরিয়ার মেলবোর্নে জন্মগ্রহণকারী অস্ট্রেলিয়ার বিখ্যাত মহিলা ক্রিকেটার ছিলেন। ১৯৪৭-৪৮ থেকে ১৯৫৭-৫৮ মেয়াদকালে অস্ট্রেলিয়া জাতীয় মহিলা ক্রিকেট দলের অন্যতম সদস্য ছিলেন তিনি। তাঁকে সর্বকালের সেরা মহিলা ক্রিকেটারদের একজনরূপে গণ্য করা হয়ে থাকে। ‘বেটি’ ডাকনামে পরিচিত বেটি উইলসন ডানহাতে ব্যাটিংয়ে পারদর্শী ছিলেন| তাঁকে ‘মহিলাদের ব্র্যাডম্যান’ হিসেবে ডাকা হয়ে থাকে। এছাড়াও তিনি অফ-স্পিন বোলিংসহ ফিল্ডার হিসেবেও গুরুত্বপূর্ণ ভূমিকা পালন করেছেন। ঘরোয়া ক্রিকেটে ভিক্টোরিয়ার প্রতিনিধিত্ব করেন।


title: বেটি উইলসন

text: শৈশবে ল্যাম্প পোস্টের সহায়তা নিয়ে ক্রিকেট খেলা শিখতে শুরু করেন। ১০ বছর বয়সে কলিংউড ওম্যান’স ক্রিকেট ক্লাবে বড়দের সাথে খেলার জন্য মনোনীত হন। ১৪ বছর বয়সে ভিক্টোরিয়া দ্বিতীয় একাদশ ও ১৬ বছর বয়সে বড়দের দলে অন্তর্ভুক্ত হন।


title: বেটি উইলসন

text: দ্বিতীয় বিশ্বযুদ্ধের কারণে টেস্ট খেলায় অংশ নিতে দেরী হয় তাঁর। ২০ মার্চ, ১৯৪৮ তারিখে নিউজিল্যান্ডের বিপক্ষে তাঁর টেস্ট অভিষেক ঘটে। খেলায় তিনি ৯০ রানসহ ৪/৩৭ ও ৬/২৮ লাভ করেন। নিজস্ব দ্বিতীয় টেস্টে ইংল্যান্ডের বিপক্ষে ১১১ রান তোলেন। এরফলে প্রথম অস্ট্রেলীয় মহিলা হিসেবে ইংল্যান্ডের বিপক্ষে সেঞ্চুরি করেন। পাশাপাশি ৯ উইকেটও দখল করেন তিনি।


title: বেটি উইলসন

text: ১৯৫১ সালে ইংল্যান্ড সফর করেন। স্কারবোরায় অনুষ্ঠিত প্রথম টেস্টে ৮১ রান করেন। ইয়র্কশায়ারের বিপক্ষে ৭৭ মিনিটে অপরাজিত ১০০* রান করে শেষ বলে অস্ট্রেলিয়াকে জয়লাভ করান। এ সিরিজের পর তিনি আড়াই বছর ইংল্যান্ডে অবস্থান করেন।


title: বেটি উইলসন

text: ১৯৫৭-৫৮ মৌসুমে ইংল্যান্ডের বিপক্ষে পুরুষ কিংবা মহিলা - উভয় ক্ষেত্রেই প্রথম ক্রিকেটার হিসেবে সেঞ্চুরিসহ টেস্টে ১০ উইকেট পান। ভেজা উইকেটে প্রথম ইনিংসে ৭/৭ পান। তন্মধ্যে মহিলাদের টেস্টে প্রথমবারের মতো হ্যাট্রিক করার গৌরব লাভ করেন তিনি। ফেব্রুয়ারি, ১৯৫৮ সালে অস্ট্রেলিয়া-ইংল্যান্ডের মধ্যকার টেস্টে তিনি এ কীর্তিগাথা রচনা করেন। পরবর্তীতে ২০০৪ সালে পাকিস্তানের শাইজা খান ও ২০১১ সালে স্বদেশী রেনে ফারেল এ কৃতিত্বের অধিকারী হন। অস্ট্রেলিয়ার নিম্ন রান সংগ্রহের মধ্যেও তিনি ১২ রান করে সর্বোচ্চ রান সংগ্রাহক হন ও দ্বিতীয় ইনিংসে ১০০ তোলেন। দ্বিতীয় ইনিংসে ১৯ ওভারে ৪/৯ লাভ করেন ও খেলায় ১১/১৬ নিয়ে সেরা বোলিংয়ের রেকর্ড গড়েন যা ২০০৪ সাল পর্যন্ত টিকেছিল।


title: বেটি উইলসন

text: সমগ্র খেলোয়াড়ী জীবনে ১১ টেস্ট খেলে ৫৭.৪৬ গড়ে ৮৬২ রান করেন। এছাড়াও ১১.৮০ গড়ে ৬৮ উইকেট নেন। ১৯৮৫ সালে প্রথম মহিলা ক্রিকেটার হিসেবে অস্ট্রেলিয়ান স্পোর্টিং হল অব ফেমে অন্তর্ভুক্ত হন। ১৯৮৫-৮৬ মৌসুমে অনূর্ধ্ব-২১ জাতীয় মহিলা ক্রিকেট চ্যাম্পিয়নশীপ তাঁর সম্মানার্থে ‘বেটি উইলসন শীল্ড’ নামে আখ্যায়িত হয়। ২০১৫ সালে বেটি উইলসনকে আইসিসি ক্রিকেট হল অব ফেমে অন্তর্ভুক্ত করা হয়।


title: শাখা (বেদ)

text: শাখা (সংস্কৃত:शाखा) হল একটি হিন্দু ধর্মতাত্ত্বিক সম্প্রদায়। এক-একটি শাখা এক-একটি নির্দিষ্ট বৈদিক ধর্মগ্রন্থ শিক্ষায় বিশেষজ্ঞ অথবা এক-একটি শাখা এক-একটি নির্দিষ্ট ধর্মগ্রন্থকে অনুসরণ করে। একটি নির্দিষ্ট শাখার অনুগামীকে বলে ‘শাখী’। হিন্দু দর্শনে নাস্তিক শাখার অনুগামীকেও একই নামে ডাকা হয়।


title: শাখা (বেদ)

text: এই ধরনের বৈদিক সম্প্রদায়কে বোঝাতে "চরণ" (অর্থাৎ, জীবনচর্যা বা ব্যবহার) শব্দটিও ব্যবহার করা হয়: "’চরণ’ ও ‘শাখা’ শব্দদুটি কখনও কখনও সমার্থক শব্দ হিসেবে ব্যবহার হলেও, ‘চরণ’ শব্দটির দ্বারা একটি শাখায় আবদ্ধ একটি সম্প্রদায় বা গোষ্ঠীকে বোঝায় এবং ‘শাখা’ শব্দটির ধারা তারা যে ধর্মগ্রন্থটিকে অনুসরণ করে তাকে বোঝায়। যেমন ‘শাখাং অধিতে’ শব্দটিতে (অর্থাৎ, ‘তিনি বেদের একটি নির্দিষ্ট সংস্করণ অধ্যয়ন করেন’) বোঝানো হয়েছে।" প্রত্যেকটি শাখার নিজস্ব দৃষ্টিভঙ্গি রয়েছে। এগুলিকে ‘শাখাভেদঃ’ বা ‘বিভিন্ন (বৈদিক) শাখার ভেদ’ বলা হয়। প্রতিটি শাখা একটি নির্দিষ্ট বৈদিক সংহিতা শিক্ষা করে। সেই সঙ্গে তার সঙ্গে সংযুক্ত ব্রাহ্মণ, আরণ্যক, শ্রৌতশাস্ত্র, গার্হ্যসূত্র ও উপনিষদ্‌গুলিও শিক্ষা করে।


title: শাখা (বেদ)

text: হিন্দু সমাজের প্রথাগত নিয়মানুসারে, নির্দিষ্ট শাখার সঙ্গে সম্পর্কটি বর্ণ-পরিচয়ের একটি গুরুত্বপূর্ণ বৈশিষ্ট্য। ঋগ্বৈদিক যুগের শেষে ব্রাহ্মণ শব্দটি পুরোহিত শ্রেণীর সদস্যদের মধ্যে সীমাবদ্ধ হয়ে পড়ে। কিন্তু এই বর্ণের মধ্যেও জাতি ও শাখার বিভাজন অনুসারে উপবিভাগ থেকে যায়। যে ব্রাহ্মণ নিজের শাখা পরিবর্তন করতেন তাঁকে ‘শাখারণ্ডঃ’ বা ‘শাখাদ্রোহী’ বলা হত।


title: শাখা (বেদ)

text:
প্রত্যেক বেদের সঙ্গে যুক্ত শাখা-সংক্রান্ত তথ্যের প্রথাগত সূত্র হল চরণব্যূহ। এর দুটি সংস্করণ পাওয়া যায়। এগুলি মোটামুটি একই রকমের। একটি হল অথর্ববেদের ৪৯তম পরিশিষ্ট (যা শৌনকের লেখা বলে কথিত) এবং শুক্ল যজুর্বেদের পঞ্চম পরিশিষ্ট (যা কাত্যায়নের লেখা বলে পরিচিত)। এখানে বেশ কিছু শাখার উল্লেখ আছে যেগুলি অস্তিত্ব আগে ছিল এবং এই বইগুলি রচনার সময়ও ছিল। তবে বর্তমান যুগে অল্প কিছু সংখ্যক শাখারই অস্তিত্ব আছে।
শৌনকের "চরণব্যূহ"-এ ঋগ্বেদের পাঁচটি শাখার তালিকা আছে। এগুলি হল: শাকল, বাষ্কল, অশ্বলায়ন, সংখ্যায়ন ও মাণ্ডুক্যায়ন। এগুলির মধ্যে শাকল ও বাষ্কল শাখাদুটিই এখন প্রচলিত আছে।


title: শাখা (বেদ)

text: ঋগ্বেদের বাষ্কল শাখায় খিলানি রয়েছে, যা শাকল শাখায় নেই। তবে বর্তমানে পুনেতে রক্ষিত একটি শাকল শাখার কাশ্মীরী পাণ্ডুলিপিতে খিলানি দেখা যায়।


title: শাখা (বেদ)

text: শাকল শাখায় ঐতরেয় ব্রাহ্মণ এবং বাষ্কল শাখায় কৌষীতকী ব্রাহ্মণ রয়েছে।


title: শাখা (বেদ)

text:
যদিও অশ্বলায়ন শখার সূত্র সাহিত্য গর্গ্য নারায়ণের একটি ‘বৃত্তি’ বা ভাষ্য পাওয়া যায়। এই সূত্রে একটি শ্রৌত ও একটি গৃহ্য সূত্র আছে। গর্গ্য নারায়ণের এই ভাষ্যটি ১১শ শতাব্দীতে রচিত দেবস্বামীর একটি দীর্ঘ ভাষ্যের ভিত্তিতে রচিত।
শৌনকের "চরণব্যূহ"-এ যজুর্বেদের ৮৬টি শাখার ৪২টি বা ৪৪টির তালিকা পাওয়া যায়। এগুলির মধ্যে মাত্র পাঁচটিই এখনও রয়েছে; আর একটি রয়েছে আংশিকভাবে। এই শাখাগুলি হল: বাজসনেয়ী মধ্যণ্ডিন, কান্ব; তৈত্তিরীয়, মৈত্রেয়ানি, চরক-কঠ ও কপিষ্ঠল কঠ।


title: শাখা (বেদ)

text: যজুর্বেদীয় শাখাগুলি শুক্ল ও কৃষ্ণ – এই দুই ভাগে বিভক্ত। শুক্ল শাখাগুলির পৃথক ব্রাহ্মণ রয়েছে। অন্যদিকে কৃষ্ণ শাখাগুলির প্রাচীন ব্রাহ্মণগুলি মন্ত্রের সঙ্গে মিশে গেছে।


title: শাখা (বেদ)

text: শৌনকের "চরকব্যূহ"-এ সামবেদের বারোটি শাখার উল্লেখ পাওয়া যায়। যদিও কথিত আছে সামবেদের শাখার সংখ্যার ১,০০০। এগুলির মধ্যে মাত্র একটি অথবা দুটিই এখনও পর্যন্ত টিকে আছে।


title: শাখা (বেদ)

text: সামবেদের শাখাদুটি হল জৈমিনীয় ও কৌথুম। কৌথুম শাখায় ৮টি এবং জৈমিনীয় শাখায় জৈমিনীয় ব্রাহ্মণ রয়েছে।


title: শাখা (বেদ)

text: অথর্ববেদের ৯টি শাখা ছিল। এগুলি হল: পৈপ্পলাদ, তৌড়, মৌড়, শৌনকীয়, জজল, জলদ, ব্রহ্মবাদ, দেবদর্শ ও চরণ-বৈদ্য। এগুলির মধ্যে একমাত্র শৌনকীয় শাখাটিই মুদ্রিত ও মৌখিক প্রথায় এখনও পর্যন্ত টিকে আছে।


title: শাখা (বেদ)

text: অথর্ববেদে শৌনকীয় ও পৈপ্পলাদ শাখায় বহু গ্রন্থগত ভুল আছে। অথর্ববেদের মূল গ্রন্থটিকে বিচার করলে এই ভুলগুলি ধরা পড়ে।


title: মধ্যাঞ্চল ক্রিকেট দল

text: মধ্যাঞ্চল ক্রিকেট দল একটি প্রথম শ্রেণীর ক্রিকেট দল যা বাংলাদেশ ক্রিকেট লীগে মধ্য বাংলাদেশকে প্রতিনিধিত্ব করে। এটি বাংলাদেশের প্রথম শ্রেণীর দুটি দল ঢাকা বিভাগ ও ঢাকা মহানগরী দলের সমন্বয়ে গঠিত একটি দল।


title: মধ্যাঞ্চল ক্রিকেট দল

text: ২০১৪-১৫ বাংলাদেশ ক্রিকেট লীগের জন্য স্কোয়াড:


title: পেদ্রো পার্দো দে সেলা

text: পেদ্রো পার্দো দে সেলা রদ্রিগুয়েজ দে আগুইয়ার রিবাদেনেইয়ারা (মৃত্যু ৩ অক্টোবর ১৪৮৩), পঞ্চদশ শতকে জন্ম নেয়া গ্যালিসিয়ার একজন বিখ্যাত মার্শাল। তার পিতার নাম জোয়ান নুনেস পার্দো এবং মায়ের নাম দোনা তেরেসা রদ্রিগুয়েজ দে আগুইয়ার। সংক্ষেপে তাকে পেদ্রো পার্দো দে সেলা নামে উল্লেখ করা হয়।


title: পেদ্রো পার্দো দে সেলা

text:
ক্যাথলিক শাসকের আদেশে মনডোনেডো ক্যাথেড্রালের সম্মুখে ১৪৮৩ সালে তাকে তার ছেলে সহ শিরোশ্ছেদ করে হত্যা করা হয়।
তিনি ১৪৪৫ সালের পরে ভিভেরোতে চলে আসেন। ১৪৭৪ সালে মেয়র হওয়ার পরে তিনি মার্শাল পদবি লাভ করেন। ১৪৭৬ সালে ক্যাথলিক রাজা তাকে পদ থেকে বহিষ্কার করেন। ১৪৭৮ সালে তাকে ভিভেরো থেকেও বহিষ্কার করা হয়। ক্যাথলিক রাজা সান্তা মার্তা দে অর্তিগুয়েরা এবং মনদোনেদো এর প্রশাসককে চিঠি দেন ফলে তারা তাকে শহরে প্রবেশে বাঁধা দেয়।


title: র‍্যামন পিনেইরো লোপেজ

text: র‍্যামন পিনেইরো লোপেজ (ল্যাঙ্কারা ১৯১৫ - সান্তিয়াগো ডে কমপোস্তেলা ১৯৯০), গ্যালিসিয়ার একজন স্বনামধন্য সাহিত্যিক এবং রাজনীতিবিদ। ২০০৯ সালে গ্যালিসিয় সাহিত্য দিবসে তাকে সম্মানিত করা হয়। তিনি প্রকাশনা সংস্থা গ্যালাক্সিয়া এবং সাময়িকী গ্রেইল এর অন্যতম প্রতিষ্ঠাতা এবং প্রথম সম্পাদক। তার সাহিত্য কর্মকে দুই ভাগে ভাগ করা হয়েছে। প্রথম দর্শন ধারার রচনা যেখানে তার চিন্তা চেতনা প্রতিফলিত হয়েছে। দ্বিতীয়ত গ্যালিসিয়ার ভাষাকে আদর্শ রূপে দাঁড় করাতে ভাষা ভিত্তিক কাজ গুলো।


title: র‍্যামন পিনেইরো লোপেজ

text: র‍্যামন পিনেইরো লোপেজ লুগোর সেরা বিদ্যালয়ে অধ্যয়ন করেন। এখানে পড়ার সময়ে তিনি যুবক বয়সে গ্যালিগুইস্তা পার্টিতে যোগ দেন। ১৯৩৬ সালে গ্যালিসিয়ার স্ট্যাটুট রচনা করায় এই পার্টি অগ্রগণ্য ভূমিকা রেখেছিলো।


title: র‍্যামন পিনেইরো লোপেজ

text: স্প্যানিশ গৃহ যুদ্ধের সময়ে তিনি বিদ্রোহী পক্ষকে সমর্থন দিয়েছিলেন। যুদ্ধ শেষে তিনি দর্শন শাস্ত্র অধ্যয়ন করেন।


title: ২১১২: দ্য বার্থ অব ডোরেমন

text: ২১১২: দ্যা বার্থ অফ ডোরেমন (2112年 ドラえもん誕生 "২১১২ নেন দোরাএমন তানজৌ") ডোরেমনের জন্ম থেকে শুরু করে নোবিতার কাছে আসা পর্যন্ত সময়ের ঘটনা নিয়ে রচিত চলচ্চিত্র। এই চলচ্চিত্র সম্পূর্ণ সিরিজের প্রিকুয়েলের মত, এতে বিংশ শতাব্দিতে ভ্রমণের আগে ডোরেমনের জীবন দেখানো হয়েছে : কীভাবে সে তৈরি হলো, কীভাবে সে আংশিক ভেঙে গেলো, কীভাবে সে তার কান হারালো, কীভাবে নোবি পরিবারের সাথে তার দেখা হলো এবং অতীতে ফিরে গিয়ে নোবিতাকে সাহায্য করার সিদ্ধান্ত নিলো। এটা ৪ই মার্চ, ১৯৯৫ তারিখে র সাথে প্রিমিয়ার হয়। আসল চলচ্চিত্রটি মূলত ডোরেমন মাঙ্গা র প্রারম্ভিক সেটাপ ভালোমত বুঝার জন্য তৈরি করা হয়েছিলো।


title: ২১১২: দ্য বার্থ অব ডোরেমন

text: এই ছোট চলচ্চিত্রের জন্য আবহ সংগীত তৈরি করেছেন অভিজ্ঞ সংগীত স্রষ্টা শিনজি মিয়াযাকি  যিনি পোকেমন টিভি সিরিজের আবহ সংগীতের জন্য অধিক পরিচিত। তিনি শিন-এই অ্যানিমেশন এর তৈরি অপর অ্যানিমে শিন-চ্যান এর জন্যও কাজ করেছেন।


title: ২১১২: দ্য বার্থ অব ডোরেমন

text: সেপ্টেম্বর ৩, ২১১২।  মাৎসুশিবা রোবোট ফ্যাক্টরিতে হলদে শরীর, কান এবং উচ্চ কণ্ঠস্বরবিশিষ্ট রোবোট বিড়াল ডোরেমন তৈরি করা হচ্ছিলো।  ডোরেমন তৈরির সময় দুজন সন্ত্রাসী টাইম ওয়ার্প দিয়ে টাইম প্যাট্রোল থেকে পালাচ্ছিলো যার ফলে রোবোট ফ্যাক্টরিতে বৈদ্যুতিক power surge সৃষ্টি হয়। যখন ডোরেমনের শরীরের অংশগুলো জোড়া দেওয়া হচ্ছিলো তখন এই power surge ডোরেমনকে আঘাত করে ফলে সে শিল্প বর্জ্য নিষ্কাশনের জায়গারে পড়ে যায়। ভাগ্যক্রমে নোরামিয়াকো নামের একটি মেয়ে নাঁচুনে রোবোট বিড়াল তাকে নিষ্কাশনকেন্দ্রের আগুন থেকে বাঁচায়।


title: ২১১২: দ্য বার্থ অব ডোরেমন

text: ডোরেমন রোবোট স্কুলে ফিরে সবচেয়ে ভালো রোবোট বিড়াল হওয়ার ট্রেইনিং নেয়।  তবে তার প্রস্তুতির সময়কালীন ত্রুটির জন্য তার সব ক্লাসেই সমস্যা হচ্ছিলো।  রোবোট স্কুলের অধ্যক্ষ প্রিন্সিপাল তেরোদাইএর সাথে মিটিংয়ে ডোরেমনকে বিশেষ রোবোটদের জন্য ট্রেইনিং ক্লাসে পাঠানো হয়।  এখানে ডোরেমনের সাথে নোরামিয়াকোর আবার দেখা হয়। ডোরেমনের  দুজন ক্লাসমেট জাইবী ও কেন্তা, যাদের ব্যক্তিত্বও জিয়ান ও সুনেওর মতো, ডোরেমনের পকেট ছিনিয়ে নিতে চায়, কিন্তু নোরামিয়াকো আবারো তাকে বাঁচায়। একসময়  ডোরেমনের সাথে জাইবী, কেন্তা ও তার মতো অন্য রোবোটদের সাথেও বন্ধুত্ব হয়।


title: ২১১২: দ্য বার্থ অব ডোরেমন

text: গ্রাজুয়েশন এর দিন, ডোরেমনসহ সব রোবোটদের তাদের উপস্থাপন করতে হয়। ডোরেমন পরীক্ষায় ভালো করেনি এবং তার প্রস্তুতির সময়ের দুর্ঘটনার কারণে তার অনেক বৈশিষ্ট্য নষ্ট হয়ে গেছিলো। তাই তার উপস্থাপন সফল হয়নি।  কিন্তু একদম শেষ মুহূর্তে সে দুর্ঘটনাবশত সেওয়াশি নামের এক শিশুর দ্বারা নির্বাচিত হয়ে যায়।


title: ২১১২: দ্য বার্থ অব ডোরেমন

text: সেওয়াশি বেড়ে ওঠার সাথে সাথে সে এবং ডোরেমন ঘনিষ্ঠ বন্ধু হয়ে উঠতে লাগলো। একদিন যখন সেওয়াশি কাদা দিয়ে ডোরেমন বানাচ্ছিল তখন সে একটি রোবোট ইঁদুরকে ডোরেমনের মূর্তিটির কান খাওয়ার নির্দেশ দিলো যাতে এটি দেখতে ডোরেমনের ৩-ডি রূপের মত দেখায়। কিন্তু এটি ভুল করে আসল ডোরেমনের কান খেয়ে ফেলে, যা তার মধ্যে ইঁদুর-ভীতির সঞ্চার করে। হাসপাতালে রোবোট ডাক্তাররা দুর্ঘটনাবশত ডোরেমনের কান সম্পূর্ণ তুলে ফেলে। নোরামিয়াকো এটা দেখে ডোরেমনের উপর হাসে যা ডোরেমনকে কষ্ট দেয়।


title: ২১১২: দ্য বার্থ অব ডোরেমন

text: যখন ডোরেমন একটি টাওয়ারের ছাদে বসে তার হারানো কান নিয়ে চিন্তা করছিল, সে তখন অনুপ্রেরণা  পানীয় খেয়ে মন ভালো করার চেষ্টা করতে চাইলো, কিন্তু ভুল করে সে এর বদলে দুঃখ পানীয় খেয়ে ফেলল।  এর ফলে সে অনিয়ন্ত্রিতভাবে কাঁদতে থাকলো এবং তার গায়ের রং নীলে এবং তার কণ্ঠ চিরস্থায়ীভাবে গভীরে পরিণত হলো।


title: ২১১২: দ্য বার্থ অব ডোরেমন

text: কিছুদিন পর, ডোরেমনের বোন ডোরামি এলো এবং তাকে বলল যে সেওয়াশি তাকে খুঁজতে যেয়ে হারিয়ে গেছে।  সেওয়াশিকে খুঁজতে ডোরেমন আবারো অনুপ্রেরণা পানীয়ের জায়গায় ভুলে গতি বৃদ্ধি পানীয় খেয়ে ফেলল, যার ফলে সে খুব দ্রুত এবং অনিয়ন্ত্রিতভাবে চলতো শুরু করল।


title: ২১১২: দ্য বার্থ অব ডোরেমন

text: নদীনালা ধারে সেওয়াশি চিন্তা করছিল ডোরেমন কোথায় গেলো। সেই সময় ঐ দুজন সন্ত্রাসী টাইম প্যাট্রোলের ধাওয়া খেয়ে সেখানে এসে উপস্থিত হলো। তারা সেওয়াশিকে জিম্মি করল এবং তাদেরকে অনুসরণ করলে তাকে আঘাত করা হবে বলে হুমকি দিলো। এসময় ডোরেমনের আবির্ভাব হলো এবং তার মাথা দিয়ে তাদের স্পেসশিপের নির্গমন নল নষ্ট করে দিলো। ফলে স্পেসশিপ নষ্ট হয়ে গেলো এবং সন্ত্রাসীরা ধরা পড়ল। সেওয়াশি বেঁচে গেলো কিন্তু এতে ডোরেমন তার পকেট হারালো। যখন ডোরামি ও নোরামিয়াকো সেওয়াশি ও ডোরেমনকে খুজে পেলো, নোরামিয়াকো ডোরেমনের কাছে ক্ষমা চাইলো তার উপর সে সময় হাঁসার কারণে। নোরামিয়াকো ডোরেমনের নতুন চেহারা ও কণ্ঠ কেমন পছন্দ হয়েছে তা নিয়েও মন্তব্য করে।


title: ২১১২: দ্য বার্থ অব ডোরেমন

text: ক্রিসমাসের দিন সেওয়াশি ডোরেমনকে সেই ক্লেটি দেয়, যা সে বানাচ্ছিল। ডোরেমনের নতুন চেহারার সাথে মিল রেখে এইবার আর তাতে কান ছিল না এবং রং ছিল নীল। ডোরেমন, সেওয়াশি, ডোরামি, নোরামিয়াকো এবং অন্যান্য রোবোটরা যখন একসাথে বড়দিন উদযাপন করছিলো তখন প্রিন্সিপ্যাল তেরোদাই সান্টা সেজে উপস্থিত হলো এবং ডোরেমনকে নতুন পকেট ও মিনি-ডোরা নামের নতুন রোবোট উপহার দিলো।


title: ২১১২: দ্য বার্থ অব ডোরেমন

text: সেওয়াশির বড়-দাদা নোবি নোবিতার জীবনকে উন্নত করার জন্য সেওয়াশি ডোরেমনকে টাইম মেশিনে করে অতীতে পাঠনোর মাধ্যমে  চলচ্চিত্রটি শেষ হয়।


title: মোবাইলের জন্য ফায়ারফক্স

text: মোবাইলের জন্য ফায়ারফক্স, ফায়ারফক্স ফর মোবাইল (সাংকেতিক নাম ফেনেক) অথবা (মজিলা) ফায়ারফক্স ফর অ্যান্ড্রয়েড, মজিলা ফায়ারফক্স ব্রাউজারের এমন একটি বিল্ড যা স্মার্টফোন এবং ট্যাবলেটের মত ডিভাউসে কাজ করে।


title: মোবাইলের জন্য ফায়ারফক্স

text: মোবাইলের জন্য ফায়ারফক্সও একই গেকো লেআউট ইঞ্জিন ব্যবহার করে যা মোজিলা ফায়ারফক্স ব্যবহার করে। যেমন, সংস্করণ ১.০ একই ইঞ্জিন ব্যবহার করতো যা ফায়ারফক্স ৩.৬ ব্যবহার করে এবং এই ৪.০ রিলিজগুলোতে ফায়ারফক্স ৪.০ এর কোর কোড ব্যবহার করা হয়েছে। এর বৈশিষ্ট্যের মধ্যে রয়েছে এইচটিএমএল ৫ সমর্থন, ফায়ারিফক্সি সিংক, অ্যাড-অন সমর্থন এবং ট্যাব ব্রাউজিং।


title: মোবাইলের জন্য ফায়ারফক্স

text: মোবাইলের জন্য ফায়ারফক্স এর সাংকেতিক নাম হচ্ছে ফেনেক। নামটা এসেছে ফেনেক শেয়াল, যা মরুভূমির একধরনের ছোট শেয়ালের জাত (যেমনটা ফেনেক ব্রাউজার ফায়ারক্স ব্রাউজারের ছোট সংস্করণ)। Firefox for Maemo Beta 5, ২০০৫ ২০০৯ এ প্রকাশ হয়েছিল, যা ফায়ারফক্স ব্রান্ডিং, ফায়ারফক্সের নাম এবং লোগো নিয়ে প্রথম প্রকাশ হয়েছিল।


title: মোবাইলের জন্য ফায়ারফক্স

text: শুরু থেকেই প্লাগইন সমর্থন নিস্ক্রিয় ছিল, অ্যাডবি ফ্লাশ এর মত জনপ্রিয় ওয়েব কন্টেন্টের সাথে সামঞ্জস্যতা সরিয়ে নেওয়া হলে, ২০১১ এর সেপ্টেম্বরে, pre-Honeycomb এর অ্যান্ড্রয়েড সংস্করণের প্রি-রিলিজ বিল্ডে ফ্লাশ সাপোর্ট ইপ্লিমেন্ট করা হয়। অ্যান্ড্রয়েড ২.x এবং ৪.x এর জন্য ফ্লাশ সমর্থন প্রায় সকল স্মার্টফোনের জন্য স্বক্রিয় করা হয় ১৪.০ সংস্করণে, যেখানে অ্যান্ড্রয়েড ৩.x এর জন্য সমর্থন আসে পরিবর্তী প্রকাশে।


title: মোবাইলের জন্য ফায়ারফক্স

text: ব্রাউজারের সংস্করণের নাম্বার ডেস্কটপ প্রকাশের সাথে সামঞ্জস্যপূর্ণ করতে এক লাফেই সংস্করণ ২.০ থেকে সংস্করণ ৪.০ করা হয় কারণ উভয় ব্রাউজারে একই রেন্ডারিং ইঞ্জিন ব্যবহৃত হয়।


title: মোবাইলের জন্য ফায়ারফক্স

text: মুক্তির তারিখসমূহ:


title: ভারতের পার্বত্য রেলপথ

text: ভারতের পার্বত্য রেলপথ হল সারা বিশ্বে চালু অনুরূপ ২০টি ন্যারো বা মিটার-গেজ রেলপথের মধ্যে ভারতে চালু ছয় বা সাতটি ছোটো রেলপথ। এই লাইনগুলি চালু হয়েছিল ব্রিটিশ শাসনকালে। এগুলি আজও চালু অবস্থাতেই আছে। বর্তমানে এগুলি ভারতীয় রেলের নিয়ন্ত্রণাধীন। এই রেলপথগুলির মধ্যে চারটি উত্তর ভারতের হিমালয় পার্বত্য অঞ্চলে অবস্থিত। এগুলি হল: দার্জিলিং হিমালয়ান রেল (১৮৮১), কালকা-সিমলা রেল (১৮৯৮), কাংড়া উপত্যকা রেল পাঠানকোট (১৯২৪) ও কাশ্মীর রেল (২০০৫)।দুটি রেলপথ অবস্থিত দক্ষিণ ভারতের পশ্চিমঘাট পর্বতমালায়। এগুলি হল: নীলগিরি পার্বত্য রেল, তামিলনাড়ু ও মাথেরন পার্বত্য রেল, মহারাষ্ট্র।২০শ শতাব্দীতে দক্ষিণ অসমের কাছাড় পার্বত্য অঞ্চলের বরাক নদী উপত্যকায় লামডিং–শিলচর লাইনটি চালু হয়। দার্জিলিং হিমালয়ান রেল, নীলগিরি পার্বত্য রেল ও কালকা-শিমলা রেল ইউনেস্কো কর্তৃক বিশ্ব ঐতিহ্যবাহী স্থান হিসেবে স্বীকৃত।


title: ভারতের পার্বত্য রেলপথ

text: এই রেলপথগুলি ভারতের গুরুত্বপূর্ণ কয়েকটি শৈলশহরকে পাহাড়ের পাদদেশীয় অঞ্চলের সঙ্গে যুক্ত করেছে। ব্রিটিশ শাসনকালে যখন দুর্গম পার্বত্য অঞ্চলে এই রেলপথগুলি নির্মিত হয়েছিল, তখন প্রযুক্তিগত উন্নতি বিশেষ ঘটেনি। তাই এই রেলপথগুলিকে "প্রযুক্তির উন্নয়নে মূল্যবিনিময়ের অসাধারণ উদাহরণ" ও প্রকৌশলের অসাধারণত্বের উদাহরণ মনে করা হয়।


title: ভারতের পার্বত্য রেলপথ

text: ভারতের হিমালয় ও অন্যান্য পার্বত্য অঞ্চলে আধিপত্য বিস্তারের ইচ্ছা তদনীন্তন ব্রিটিশ শাসকগোষ্ঠীর মনে দেরিতে উদিত হয়েছিল। ভারতের পার্বত্য রেলপথ এই ইচ্ছারই ফলশ্রুতি। ১৮৪৪ সালে ভারতের তদনীন্তন ভাইসরয় স্যার জন লরেন্স পার্বত্য অঞ্চলে উপনিবেশ স্থাপনের, বিশেষত সামরিক গ্যারিসন গড়ে তোলার এক বিতর্কিত ধারণার জন্ম দেন। ব্রিটিশরা দেশের ভৌগোলিক ও সাংস্কৃতিক দিক থেকে সমৃদ্ধ শৈলশহরগুলিতে স্টেশন স্থাপন করার একটি প্রস্তাব গ্রহণ করে। এই প্রস্তাবটি সাধারণভাবে ‘হিল রেলওয়ে’ নামে পরিচিত হয়। যে শৈলশহরগুলি এই জন্য নির্বাচিত হয় সেগুলি ছিল তদনীন্তন ব্রিটিশ ভারতের ‘গ্রীষ্মকালীন রাজধানী’ শিমলা; অধুনা পশ্চিমবঙ্গ রাজ্যে অবস্থিত দার্জিলিং, যা চা বাগান ও পূর্ব হিমালয়ের সৌন্দর্যের জন্য বিখ্যাত; অধুনা হিমাচল প্রদেশ রাজ্যের কাংড়া উপত্যকা; তামিলনাড়ুর নীলগিরি পর্বতমালার ঊটকামান্ড এবং মুম্বই শহরের কাছে পশ্চিমঘাট পর্বতমালার মাথেরন শৈলশহর।


title: ভারতের পার্বত্য রেলপথ

text: ১৮৭৮ সালে দার্জিলিং হিমালয়ান রেলপথের নির্মাণকার্য শুরু হয়। এরই সঙ্গে সঙ্গে পার্বত্য যাত্রীবাহী রেলপথের মাধ্যমে প্রাকৃতিক সৌন্দর্যে সমৃদ্ধ পার্বত্য একালাগুলিকে সমতলের সঙ্গে যুক্ত করার কাজ শুরু হয়। তদনীন্তন পূর্ববঙ্গ রেলের ফ্র্যাঙ্কলিন প্রেস্টিজ হিলকার্ট রোড বরাবর শিলিগুড়ি থেকে দার্জিলিং পর্যন্ত একটি পার্বত্য ট্রামওয়ে নির্মাণের পরিকল্পনা গ্রহণ করেন। নির্মাণকাজ শুরু হয় এবং ১৮৮১ সালে দার্জিলিং পর্যন্ত রেলপথ নির্মাণের কাজ শেষ হয়।


title: ভারতের পার্বত্য রেলপথ

text: অধুনা তামিলনাড়ু রাজ্যে নীলগিরি পার্বত্য রেলের প্রস্তাবনা গৃহীত হয়েছিল ১৮৫৪ সালে। দার্জিলিং হিমালয়ান রেল নির্মাণের কাজ শেষ হওয়ার পর ১৮৯৪ সালে এই রেলপথটির নির্মাণকার্য শুরু হয়। তবে এই পার্বত্য অঞ্চলটি অধিকতর দুর্গম ছিল বলে এবং এখানকার উচ্চতা থেকে -এর মধ্যে থাকায় এই দীর্ঘ এই রেলপথটির নির্মাণকার্য শেষ হয় ১৯০৮ সালে। দীর্ঘ কালকা–শিমলা রেলপথের নির্মাণকার্য শুরু হয় ১৮৯৮ সালে। ১৯০৩ সালের নভেম্বর মাসে তৎকালীন ভাইসরয় লর্ড কার্জন এই রেলপথের উদ্বোধন করেন। এই রেলপথ উক্ত দুর্গম অঞ্চলের সঙ্গে অবশিষ্ট দেশের সংযোগ রক্ষা করছে। মাথেরন–নেরাল ‘টয় ট্রেনে’র কাজ সম্পীর্ণ হয় ১৯০৭ সালে। মাথেরন মুম্বই থেকে দূরে অবস্থিত একটি শৈলশহর। ১৯২৯ সালে প্রাকৃতিক সৌন্দর্যে সমৃদ্ধ কাংড়া উপত্যকায় রেলপথ নির্মিত হয়।


title: ভারতের পার্বত্য রেলপথ

text: ভারতের পার্বত্য রেলপথগুলির তিনটিকে ইউনেস্কো বিশ্ব ঐতিহ্যবাহী স্থান হিসেবে চিহ্নিত করেছে। এগুলি বর্ণিত হয়েছে “দুর্গম পার্বত্য অঞ্চলে কার্যকরী রেল যোগাযোগ ব্যবস্থা স্থাপনের সমস্যার সাহসী ও মেধাদীপ্ত ইঞ্জিনিয়ারিং সমাধান” হিসেবে। ১৯৯৯ সালে দার্জিলিং হিমালয়ান রেল, ২০০৫ সালে নীলগিরি পার্বত্য রেল এবং ২০০৮ সালে কালকা-শিমলা রেল এই মর্যাদা পায়। এগুলি এশিয়া-প্যাসিফিক অঞ্চলের অধীনে দুই ও চার ক্রাইটেরিয়ায় ‘ভারতের পার্বত্য রেলপথ’ নামে বিশ্ব ঐতিহ্যবাহী স্থান হিসেবে চিহ্নিত হয়েছে। মাথেরন ও চতুর্থ লাইনটি ইউনেস্কোর আন্তর্জাতিক সংস্থায় এখনও বিবেচনাধীন।


title: ভারতের পার্বত্য রেলপথ

text:
ভারতের পার্বত্য রেলপথগুলোর তালিকা নিচে দেয়া হলো:
দার্জিলিং হিমালয়ান রেল বা ‘টয় ট্রেন’ হল একটি ৬১০ মিলিমিটার (২ ফুট) ন্যারো গেজ রেলপথ। ভারতের পশ্চিমবঙ্গ রাজ্যের দার্জিলিং শহরকে শিলিগুড়ির সঙ্গে যুক্ত করেছে। এই রেলপথটি ভারতীয় রেলের অধীনস্থ। ভারতে বিখ্যাত এই রেলপথটি ব্রিটিশ সরকার তৈরি করেছিল। দার্জিলিং ছিল একটি প্রধান গ্রীষ্মকালীন শৈলশহর এবং দার্জিলিং জেলা একটি প্রধান চা-উৎপাদক জেলা। এই রেললাইনের উচ্চতা শিলিগুড়িতে এবং দার্জিলিং-এ । ঘুম শহরে এই উচ্চতা সর্বাধিক - ।


title: ভারতের পার্বত্য রেলপথ

text: ১৮৭৮ সালে কলকাতার সঙ্গে শিলিগুড়ির রেল যোগাযোগ স্থাপিত হয়। কিন্তু শিলিগুড়ি থেকে দার্জিলিং যেতে হলে, ধূলিধূসরিত পথে টাঙায় চড়ে যেতে হত। বাংলার তৎকালীন লেফট্যানেন্ট-গভর্নর অ্যাশলে ইডেন কর্তৃক নিযুক্ত একটি কমিটির সুপারিশ ক্রমে এবং ইস্টার্ন বেঙ্গল রেলওয়ে কোম্পানির এজেন্ট ফ্র্যাঙ্কলিন প্রেস্টিজের অনুরোধে ১৮৭৯ সালে এই রেলপথের নির্মাণকার্য শুরু হয় এবং কাজ শেষ হয় ১৮৮১ সালের জুলাই মাসে। ভূমিক্ষয়ের হাত থেকে লাইনটিকে রক্ষা করার জন্য এর পর বেশ কয়েকবার লাইনটির মেরামত করা হয়। ১৯০৯-১৯১০ সালে দার্জিলিং হিমালয়ান রেল বার্ষিক ১৭৪,০০০ যাত্রী এবং ৪৭,০০০ টন মাল বহন করেছিল।


title: ভারতের পার্বত্য রেলপথ

text:
এই রেলপথের বিশেষ বৈশিষ্ট্য হল চারটি লুপ (স্পাইরাল ও চারটি জিগজ্যাগ)। প্রথম দিকের চার চাকার ক্যারেজের পরিবর্তে পরে প্রথম বগি ক্যারেজ চালু হয়। ১৮৯৭ সালের ভূমিকম্পের পর লাইন ও স্টেশনগুলির ব্যাপক উন্নতি ঘটানো হয়। পরে উত্তরপশ্চিম সীমান্ত রেলের অধীনে এই রেলপথের আরও উন্নতি ঘটানো হয়। দার্জিলিং মেলের জন্য একটি আধুনিক ডিজেল ইঞ্জিন ব্যবহৃত হলেও, দার্জিলিং হিমালয়ান রেলপথে এখনও বাষ্পচালিত ইঞ্জিনে ট্রেন চলে।
১৯৯৯ সালে দার্জিলিং হিমালয়ান রেল ইউনেস্কো কর্তৃক বিশ্ব ঐতিহ্যবাহী স্থানের স্বীকৃতি পায়। এটিই ভারতের পার্বত্য রেলের প্রথম লাইন যেটি বিশ্ব ঐতিহ্যবাহী স্থানের স্বীকৃতি পেয়েছিল। একটি আশ্বাসপত্র এই মর্মে লিপিবদ্ধ হয় যে, ঘোষিত ঐতিহ্যবাহী স্থানের মধ্যে একটি বাফার জোন সৃষ্টির পাশাপাশি এখানে বাষ্পচালিত ইঞ্জিন রাখা হবে।


title: ভারতের পার্বত্য রেলপথ

text: আরেকটি বৈশিষ্ট্য হল রেললাইন বরাবর বিভিন্ন সাইনবোর্ডের মাধ্যমে পর্যটকদের কতকগুলি বিশেষ জায়গা চিনিয়ে দেওয়া। এই জায়গাগুলির নাম ‘অ্যাগোনি পয়েন্ট’, ‘সেনসেশন কর্নার’ ইত্যাদি। লুপগুলিতে পাহাড়ের ও নিচের উপত্যকার সুন্দর দৃশ্য দেখা যায়। এগুলিও পর্যটকদের কাছে বিশেষ আকর্ষণীয়।


title: ভারতের পার্বত্য রেলপথ

text:
নীলগিরি পার্বত্য রেল হল একক ট্র্যাক-বিশিষ্ট একটি মিটার গেজ একক লাইন রেলব্যবস্থা। ১৮৯৯ সালের জুন মাসে প্রথমে কুরনুর ছিল এই পথের শেষ রেল স্টেশন। পরে ১৯০৮ সালের সেপ্টেম্বর মাসে ফার্নফিল এবং ১৯০৮ সালেরি অক্টোবরে তা উটকামান্ড পর্যন্ত প্রসারিত হয়। বর্তমানে এটি দক্ষিণ ভারতের নীলগিরি পর্বতমালার মেত্তুপালায়াম শহর থেকে উদাগামণ্ডলম (উটকামান্ড) শৈলশহর পর্যন্ত প্রসারিত। দুটি শহরেই তামিলনাড়ু রাজ্যে অবস্থিত। এটিই ভারতের একমাত্র র্যােক রেলপথ। এটিতে অল্টারনেটিভ বাইটিং ব্যবস্থা (সাধারণভাবে ‘র্যা ক অ্যান্ড পিনিয়ন’ রেল ব্যবস্থা নামে পরিচিত) ব্যবহৃত হয়েছে। এটি চালিত হয় একধরনের বিশেষ ইঞ্জিনের মাধ্যমে.১৮৮৬ সালে স্যার গালফোর্ড এল. মোলসওয়ার্থের রিপোর্টে এই রেলপথ সম্পর্কে বলা হয়েছিল:
Two distinct functions – 1st that of traction by adhesion as in an ordinary loco; 2nd that of traction by pinions acting on the track bars. The brakes are four in number – two handbrakes, acting by friction; and two acting by preventing the free escape of air from cylinder and thus using compressed air in retarding the progress of the engine. The former are used for shunting whilst the later for descending steep gradients. One of the handbrakes acts on the tyres of the wheels in the ordinary manner and the second acts on grooved surfaces of the pinion axle, but can be used in those places where the rack is laid.
এই রেলপথে ট্রেনগুলি দীর্ঘ পথ যায় ২০৮টি বাঁক, ১৬টি সুড়ঙ্গ ও ২৫০টি সেতু পেরিয়ে। পাহাড়ের চড়াইয়ের পথে যাত্রা করতে লাগে ২৯০ মিনিট। উৎরাই পথে নামতে লাগে ২১৫ মিনিট।


title: ভারতের পার্বত্য রেলপথ

text: ২০০৫ সালের জুলাই মাসে এই চালু রেলপথের স্বতন্ত্র বৈশিষ্ট্য প্রাচীনতম ও সবচেয়ে খাড়াই ‘র্যা ক অ্যান্ড পিনিয়ন প্রযুক্তি’র জন্য এটিকে ইউনেস্কো বিশ্ব ঐতিহ্যবাহী স্থানের স্বীকৃতি দেয়। এখন পাদদেশীয় স্টেশন কাল্লার পর্যন্ত দীর্ঘ একটি মিটার গেজ বিভাগ রয়েছে। এখান থেকে র্যা ক রেল ব্যবস্থা শুরু হয়েছে এবং তা পাহাড়ে উঠে গিয়ে বারোটি টানেল পেরিয়ে গিয়েছে। এর মধ্যে বৃহত্তম টানেলটির দৈর্ঘ্য । দীর্ঘ এই পথের ঢাল ১:১২.৫। কুরনুর পর্যন্ত এই বিভাগে বাষ্পচালিত ইঞ্জিন ব্যবহৃত হয়। কুরনুর তেকে উটকামান্ড পর্যন্ত ঢাল ১:২৩।


title: ভারতের পার্বত্য রেলপথ

text: শিমলা হল অধুনা ভারতের হিমাচল প্রদেশ রাজ্যের রাজধানী। হিমালয়ের পাদদেশে উচ্চতায় এই শহর অবস্থিত। ১৮৬৪ সালে এটি ছিল ব্রিটিশ ভারতের গ্রীষ্মকালীন রাজধানী এবং ভারতে ব্রিটিশ সেনাবাহিনীর সদর দফতর। কালকা হল অধুনা হরিয়ানা রাজ্যের পঞ্চকুলা জেলার একটি শহর।


title: ভারতের পার্বত্য রেলপথ

text: এই রেলপথ গঠনের আগে, বহির্জগতের সঙ্গে শিমলার যোগসূত্র ছিল গ্রাম্য ঠেলাগাড়ি। ১৮৯৮ সালে দিল্লি-আম্বালা-কালকা রেলওয়ে কোম্পানি শিবালিক পর্বতমালায় রেলপথ নির্মাণের কাজ শুরু করে। ১৮৮৪ থেকে ১৮৯৮ সালের মধ্যে বিভিন্ন বিকল্প পথে পরিকল্পনা গৃহীত হয়েছিল। কিন্তু শেষ পর্যন্ত দিল্লি-আম্বালা-কালকা রেলওয়ে কোম্পানিই এই রেলপথ নির্মাণের দায়িত্ব পায়। দীর্ঘ ন্যারো গেজ লাইনটি ট্রেন চলাচলের জন্য খুলে দেওয়া হয় ১৯০৩ সালের ৯ নভেম্বর।


title: ভারতের পার্বত্য রেলপথ

text: এই লাইনে ১০৩টি টানেল ও ৮৬৪টি সেতু (বহু-খিলানবিশিষ্ট গ্যালারি ধাঁচের সেতু, রোমান অ্যাকুইডাক্ট ধরনের) সেতু আছে। একটি সেতু দীর্ঘ এবং প্লেট গার্ডার স্প্যান ও স্টিল ট্রুস নির্মিত। ভূমির ঢাল ১: ৩৩ বা ৩%। ৩১৯টি বাঁক আছে। সবচেয়ে সংকীর্ণ বাঁকটি ৪৮ ডিগ্রি। এটি যে ইঞ্জিনিয়ার পর্বতের দুই প্রান্তকে জুড়তে চেয়ে সুড়ঙ্গ নির্মাণে ব্যর্থ হয়ে আত্মহত্যা করেন তাঁর নামাঙ্কিত (তাঁকে সেই টানেলের কাছেই সমাহিত করা হয়েছিল)। তাঁর ভারতীয় সঙ্গী ভালকু এইচ. এস. হ্যারিংটনকে পরিত্যক্ত সুড়ঙ্গটি থেকে দূরে আরেকটি সুড়ঙ্গ খুঁড়তে সাহায্য করেছিলেন। ভারতের তদনীন্তন ভাইসরয় তাঁকে একটি পদক ও একটি পাগড়ি দিয়ে সম্মানিত করেছিলেন।


title: ভারতের পার্বত্য রেলপথ

text: কালকা থেকে শিমলা পর্যন্ত যাত্রাপথে পড়ে দীর্ঘ কোটি সুড়ঙ্গ, ধরমপুর মেন স্টেশন (কালকা থেকে দূরে), সমতল জমিতে টাকসাল, গুমমান ও ধরমপুরের তিনটি লুপ, জাটোঘের দিকে তারাদেবী প্রসপেক্ট হিল, শিমলায় ওল্ড দোভেলদেল চেম্বার্সের টার্মিনাস (ইনভেরার্মের দিকে)। এই পথের অন্যান্য গুরুত্বপূর্ণ স্টেশনগুলি হল (কালকা থেকে দূরত্ব অনুসারে): দাগশাই (কালকা থেকে দূরে এবং উচ্চতায়) ও সোলান। গ্রীষ্মকালে এই অঞ্চলে প্রচুর পর্যটক আসেন। তাঁদের সুবিধার্থে বিভিন্ন যাত্রীবাহী ও পণ্যবাহী (বিশেষত আলু বহনকারী) ট্রেনের সঙ্গে সঙ্গে শিবালিক এক্সপ্রেস ও শিবালিক প্যালেস সেলুন নামে দুটি বিলাসবহুল ট্রেনও চালানো হয়। এছাড়া সেনাবাহিনীর প্রয়োজনেও বিভিন্ন ট্রেন চলে।


title: ভারতের পার্বত্য রেলপথ

text:
২০০৮ সালে নীলগিরি পার্বত্য রেল ও দার্জিলিং হিমালয়ান রেলের সঙ্গে এই লাইনটিও ইউনেস্কো কর্তৃক বিশ্ব ঐতিহ্যবাহী স্থান ঘোষিত হয়।
মহারাষ্ট্রের ঐতিহ্যবাহী রেলপথ মাথেরান পার্বত্য রেলপথ তৈরি হয়েছিল ১৯০১ থেকে ১৯০৭ সালের মধ্যে। তৈরি করেছিলেন হুসেন আসমজি পিরভোয় এবং অর্থসাহায্য করেছিলেন তাঁর বাবা স্যার আদমজি পিরভোয় (আদমজি গোষ্ঠীর)। এই রেলপথটি ৬১০ মিলিমিটার (২ ফুট) গেজ লাইন। পশ্চিমঘাট পর্বতমালায় কারজাট ও মুম্বইয়ের কাছে নেরাল ও মাথেরানের মধ্যে যোগাযোগ স্থাপন করেছে এই দীর্ঘ রেলপথটি। ১৯০০ সালে এই রেলপথ নির্মাণের পরিকল্পনা গৃহীত হয়েছিল। ১৯০৪ সালে নির্মাণকার্য শুরু হয় এবং ১৯০৭ সালে এই রেলপথ যাত্রী চলাচলের জন্য খুলে দেওয়া হয়। প্রথমে যে ট্র্যাকটি স্থাপিত হয় সেটি ছিল ৩০ এলবি/ইয়ার্ড রেল। কিন্তু এখন অপেক্ষাকৃত বেশি ভারী ৪২ এলবি/ইয়ার্ড রেল ব্যবহার করা হয়। ভূমির ঢালের পরিমাণ ১: ২০ (৫%)। অনেক বাঁক থাকায় রেলের গতিবেগ তে সীমাবদ্ধ।১৯৮০-এর দশক থেকে ধসের ভয়ে লাইনটি বর্ষাকালে বন্ধ রাখা হয়। তাছাড়া সারা বছরই এই পথে রেল চলে। মধ্য রেল এই রেলপথটি পরিচালনা করে।


title: ভারতের পার্বত্য রেলপথ

text:
এই লাইনের বৈশিষ্ট্য হল অশ্বখুরাকৃতি তীর। ক্ষয় রোধ করার জন্য তৈরি এই তীরগুলিকে দেখা যায় ট্রেন যখন বাঁক নেয় তখন। এই পথের গুরুত্বপূর্ণ স্টেশন ও বিশেষ বৈশিষ্ট্যগুলি হল, প্রথম নেরাল স্টেশন, হেরদাল হিল সেকশন, ভেকরা খুদ খাদ, “ওয়ান কিস টানেল” নামে পরিচিত (একটি চুম্বন করতে যে সময় লাগে সেই সময়ের মধ্যেই এই সুড়ঙ্গ পার হওয়া যায় বলে এমন নাম) এই পথের একমাত্র সুড়ঙ্গ, “ওয়াটার পাইপ” স্টেশন (এখন ডিজেল ইঞ্জিন ব্যবহৃত হয় বলে এই স্টেশনটি পরিত্যক্ত হয়েছে), দুটি সংকীর্ণ জিগজ্যাগ সহ মাউন্টেন বেরি, প্যানোরামা পয়েন্ট ও সর্বশেষ স্টেশন মাথেরান বাজার। মুম্বই ও পুণের মধ্যে ব্রডগেজ লাইনটি এই রেলপথের কাছেই অবস্থিত। এই দুই শহরকে যুক্তকারী রাস্তাটিও দুই বার এই লাইন পার হয়েছে।
কাংড়া উপত্যকা রেলপথ উপ-হিমালয় অঞ্চলে অবস্থিত। পাঠানকোট থেকে যোগিন্দরনগর পর্যন্ত প্রসারিত দীর্ঘ এই রেলপথটি যে উপত্যকার উপর দিয়ে গিয়েছে সেটি প্রাকৃতিক সৌন্দর্য ও কিছু প্রাচীন হিন্দু তীর্থস্থানের অবস্থিতির জন্য খ্যাত। অধুনা উত্তর রেলের নিয়ন্ত্রণাধীন গেজের এই লাইন তৈরির পরিকল্পনা গৃহীত হয়েছিল ১৯২৬ সালে। ১৯২৯ সালে এই রেলপথ চালু হয়। এই রেলপথ সাধারণত ‘কাংড়া টয় ট্রেন’ নামে পরিচিত। এই লাইনের সর্বোচ্চ বিন্দুটি আহজু স্টেশনে অবস্থিত। এর উচ্চতা । যোগিন্দরনগর টার্মিনাসের উচ্চতা । এই লাইনে ৯৭১টি অদ্ভুত নকশার সেতু ও দুটি সুড়ঙ্গ আছে। এর মধ্যে দুটি উল্লেখযোগ্য সেতু হল রেওন্দ নালার উপর একটি স্টিল আর্চ সেতু ও বনগঙ্গা নদীর উপর একটি গার্ডার সেতু। এই রেলপথে জমির ঢাল বেশি না হলেও সবচেয়ে খাড়াই অংশটি দূরে অবস্থিত এখানে জমির প্রস্থ এবং ঢাল ১:১৯ (চড়াইয়ের ঢাল ১:৩১ ও ১:২৫)। এই রেলপথে যেতে যেতে ধৌলাধর পর্বতমালার (বিশেষত কাংড়া ও মঙ্গোয়াল) শৃঙ্গগুলি এবং কাংড়া দুর্গের ধ্বংসাবশেষ দেখা যায়।
উত্তরপূর্ব সীমান্ত রেল ১২০ কিলোমিটার দীর্ঘ মাহুর-হারানগাজাও পার্বত্য বিভাগটি সংরক্ষণ করার পরিকল্পনা গ্রহণ করেছে। অন্যদিকে লামডিং-শিলচর মিটার গেজ লাইনটিও ব্রডগেজে রূপান্তরিত করা হয়েছে। এই পথে ৩৭টি সুড়ঙ্গ ও ৫৮৬টি সেতু আছে। এই রেলপথে স্টেশনের সংখ্যা ২৪। হারানগাজাও-জাতিঙ্গা বিভাগে সবচেয়ে বেশি ঢালযুক্ত জমি রয়েছে – ১:৩৭।
কাশ্মীর রেল হল ভারতের একটি নির্মীয়মান রেলপথ। এই রেলপথের মাধ্যমে জম্মু ও কাশ্মীর রাজ্যটি ভারতের অন্যান্য অঞ্চলের সঙ্গে যুক্ত হতে চলেছে। এই রেল প্রকল্পের সরকারি নাম ‘জম্মু উধমপুর শ্রীনগর বারামুলা রেলওয়ে লিঙ্ক’। জম্মু থেকে শুরু করে ৩৪৫ কিলোমিটার দূরে বারামুলা শহর পর্যন্ত এই রেলপথ প্রসারিত হবে।


title: ভারতের পার্বত্য রেলপথ

text: বিলাসপুর-মান্ডি-লেহ রেল নির্মানকার্য শেষের পর বিশ্বের উচ্চতম রেলপথ হবে।


title: সদগোপ

text: সদগোপ হল ভারতের পশ্চিমবঙ্গে ও কিছু সংখ্যক বিহারে বসবাসকারী বাঙালি হিন্দু জাতি।


title: সদগোপ

text: সংস্কৃত শব্দ "সদ্" অর্থাৎ ভালো এবং "গোপ" অর্থাৎ গোয়ালা থেকে "সদগোপ" নামটি এসেছে। তাঁরা নিজেদেরকে হিন্দু দেবতা কৃষ্ণের বংশধর হিসাবে গন্য করেন। কালপঞ্জী অনুযায়ী, এদের অনেকে একাদশ শতকে কুরুক্ষেত্র যুদ্ধের পর পূর্ব-গঙ্গো সাম্রাজ্যের শাসনকালে এবং বাকীরা পঞ্চদশ শতকে কামরূপ রাজাদের সময়ে হিন্দুধর্ম গ্রহণ করেন।গয়া ও বৃন্দাবন এদের তীর্থভূমি।


title: সদগোপ

text: এরা দুটি শাখায় বিভক্ত। যথা - কুলীন এবং মুলিক, পরে এরা আবার পূর্বী ও পশ্চিমী কুলীনে বিভক্ত হয়। পশ্চিমী কুলীনেরা পশ্চিমবঙ্গে বসবাসরত এবং ঘোষ ও সর্হসা গোষ্ঠীতে বিভক্ত। পূর্বী কুলিনেরা পশ্চিমবঙ্গের মেদিনীপুরের বাসিন্দা, এবং কিছু বিহারের অধিবাসী। সদগোপরা বাংলা ভাষায় কথা বলেন কিন্তু বিহারের অধিবাসীরা কথা বলেন হিন্দীতেও।


title: সদগোপ

text: সদগোপরা কিছু উপশাখায় বিভক্ত, যেমন সুর, নিয়োগী, কুমার, ঘোষ, কুইলা, দন্ডপাট, মহাপাত্র, সরকার, মন্ডল এবং রায়। তারা স্বগামী গোষ্ঠী এবং বিপরীতগামী গোত্র অনুসরণ করেন। সদগোপরা মূলত ভূস্বামী গোষ্ঠী, কিন্তু অনেক সদগোপ কলকাতা এবং পশ্চিমবঙ্গের অন্যত্র বাস করেন।


title: বুরানদাখত

text: বুরান (পাহলভি: ; ৫৯০ – ৬২৮ বা ৬৩১) ছিলেন সাসানীয় সম্রাট দ্বিতীয় খসরুর কন্যা। তিনি ছিলেন সাসানীয় সাম্রাজ্যের সিংহাসনে আরোহণকারিণী দুইজন নারীর মধ্যে প্রথম। অপরজন হলেন তাঁর ভগ্নি ও উত্তরসূরি আজারমিদখত)। বিভিন্ন ঐতিহাসিকের বর্ণনামতে তাঁর রাজত্ব ৬২৯ থেকে ৬৩০ পর্যন্ত এক বছর চার মাস অথবা দুই বছরব্যাপী স্থায়ী ছিল। সাসানীয় শাহ্‌রা তৃতীয় শতাব্দী থেকে ৬৫১ খ্রিস্টাব্দ পযর্ন্ত পারস্য শাসন করেছিলেন। বুরান ২৯তম শাহ্ ছিলেন। তার পূর্বসুরী ছিলেন তৃতীয় আর্মশীর এবং তার উত্তরসূরি পঞ্চম হর্মাজদ।


title: বুরানদাখত

text: তৎকালীন মুদ্রায় তাঁর নাম বরান বা বুরান হিসেবে পাওয়া যায়। পারস্যের কবি ফেরদৌসি তাঁর মহাকাব্য শাহানামায় তাকে “পরান্দখত” হিসেবে উল্লেখ করেছেন। তিনি তাঁর পিতা দিবতীয় খসরুর স্মৃতি ও সম্মান পুনুরুজ্জীবিত করতে চেয়েছিলেন, যিনি তাঁর রাজত্বকালে সাসানীয় সাম্রাজ্যকে সবচেয়ে বৃহদাকার উপনিবেশ উপহার দিয়েছিলেন।


title: শারজাহ আমিরাত

text: শারজাহ আমিরাত ( "") সংযুক্ত আরব আমিরাতের একটি আমিরাত। এটি সংযুক্ত আরব আমিরাতের ৭টি প্রদেশের একটি। এর আয়তন প্রায় এবং জনসংখ্যা প্রায় ৮,০০,০০০ (২০০৮)। শারজাহ আমিরাতের রাজধানী শহর হলো "শারজাহ"।


title: শারজাহ আমিরাত

text: এই আমিরাতে পরম রাজতন্ত্র পদ্ধতির শাসন ব্যাবস্থা প্রচলিত। ১৯৭২ সাল হতে আমিরাতটি সুলতান বিন মোহাম্মেদ আল-কাসিমির শাসনাধীন রয়েছে।


title: স্বামী প্রভবানন্দ

text:
স্বামী প্রভবানন্দ (২৬ ডিসেম্বর, ১৮৯৩ – ৪ জুলাই, ১৯৭৬) ছিলেন একজন ভারতীয় দার্শনিক, রামকৃষ্ণ সংঘের সন্ন্যাসী এবং ধর্মগুরু।
স্বামী প্রভবানন্দ ব্রিটিশ ভারতের বেঙ্গল প্রেসিডেন্সির বাঁকুড়া জেলার সুর্মানগর গ্রামে জন্মগ্রহণ করেন। ১৯১৪ সালে স্নাতক হওয়ার পর তিনি রামকৃষ্ণ সংঘে যোগ দেন। তাঁর দীক্ষাগুরু ছিলেন স্বামী ব্রহ্মানন্দ।


title: স্বামী প্রভবানন্দ

text: ১৯২৩ সালে তাঁকে মার্কিন যুক্তরাষ্ট্রে পাঠানো হয়। প্রথমে তিনি বেদান্ত সোসাইটি অফ সান ফ্রান্সিসকোর একজন অ্যাসিস্ট্যান্ট মিনিস্টার ছিলে। দু-বছর পরে তিনি বেদান্ত সোসাইটি অফ পোর্টল্যান্ড স্থাপন করেন। ১৯২৯ সালের ডিসেম্বর মাসে তিনি লস এঞ্জেলসে আসেন এবং ১৯৩০ সালে স্থাপন করেন বেদান্ত সোসাইটি, দক্ষিণ ক্যালিফোর্নিয়া।


title: স্বামী প্রভবানন্দ

text: তাঁর পরিচালনায় বেদান্ত সোসাইটি অফ সাউদার্ন ক্যালিফোর্নিয়া পাশ্চাত্যের বৃহত্তম বেদান্ত সোসাইটিতে পরিণত হয়। হলিউড ও ট্র্যাবুকো ক্যানিয়নে এই সোসাইটির দুটি মঠ এবং হলিউড ও সান্টা বারবারায় দুটি কনভেন্ট ছিল।


title: স্বামী প্রভবানন্দ

text: প্রভবানন্দ ছিলেন একজন বিশিষ্ট গবেষক। তিনি বেদান্ত ও ভারতীয় ধর্মগ্রন্থগুলির উপর অনেকগুলি বই ও টীকা লিখেছিলেন। একাধিক গ্রন্থ রচনার কাজে তাঁকে সহায়তা করেন ক্রিস্টোফার ইশারউড ও ফ্রেডেরিক ম্যানচেস্টার। দর্শন সম্পর্কে তাঁর জ্ঞান অলডাস হাক্সলে ও গেরাল্ড হার্ড প্রমুখ শিষ্যকে আকৃষ্ট করেছিল।


title: স্বামী প্রভবানন্দ

text: ১৯৭৬ সালের ৪ জুলাই মার্কিন যুক্তরাষ্ট্রের ২০০তম স্বাধীনতা দিবস তথা স্বামী বিবেকানন্দের ৭৪তম মহাসমাধি দিবসে প্রভবানন্দ প্রয়াত হন।


title: স্বামী প্রভবানন্দ

text: ক্রিস্টোফার ইশারউড "মাই গুরু অ্যান্ড হিজ ডিসাইপল" নামে একটি বই লিখেছিলেন। তাঁর তিন দশকেরও বেশি (১৯৩৯-৭৬) সময়কাল প্রভবানন্দের শিষ্যত্বের বিবরণ তিনি এই বইতে লিপিবদ্ধ করেন। (কপলের ঐতিহাসিক রচনাটিও দেখুন)।


title: স্বামী প্রভবানন্দ

text: শিক্ষাবিষয়ক পত্রিকা "ফিলোজফি"-তে প্রভবানন্দের "স্পিরিচুয়াল হেরিটেজ অফ ইন্ডিয়া" বইটির সমালোচনা প্রকাশিত হয়। এই সমালোচনায় লেখা হয়েছিল, “স্বামী প্রভবানন্দ ভারতের আধ্যাত্মিক ঐতিহ্য সম্পর্কে একটি মনোহর ও প্রামাণ্য বই লিখেছেন। বৈদিক প্রথার সঙ্গে এই ঐতিহ্যের সামঞ্জস্য এবং বেদান্তে এর সিদ্ধান্তের বর্ণনা তিনি দিয়েছেন এই বইতে।” (পৃ. ৩৭৬) সমালোচক লিখেছেন, “বইটিতে আগাগোড়া সারল্য ও দৃঢ়নিশ্চয়তার পরিবেশ লক্ষিত হয়েছে... বিজ্ঞান, জড়বাদ, প্রকৃতিবাদ বা অন্যান্য এই ধরণের আধ্যাত্মিক ‘পরিপূর্ণতার’ বিরুদ্ধে আঘাতের অনুপস্থিতির জন্য বইটি আমার বিশেষ ভাল লেগেছে। (পৃ. ৩৭৬-৭৭)


title: স্বামী প্রভবানন্দ

text: প্রভবানন্দ ও ক্রিস্টোফার ইশারউডের ভগবদ্গীতা অনুবাদটির সমালোচনা ১৯৪৫ সালে "টাইম ম্যাগাজিন"-এ প্রকাশিত হয়। এই পত্রিকায় অনুবাদটিকে “একটি বিশিষ্ট সাহিত্যকর্ম” হিসেবে ব্যাখ্যা করা হয়। বলা হয়, “এটি অন্যান্য ইংরেজি অনুবাদগুলির চেয়ে (আগের বছর গীতার তিনটি ইংরেজি অনুবাদ প্রকাশিত হয়েছিল) সরলতর এবং অধিকতর স্বচ্ছন্দ অনুবাদ... এটি যুক্তরাষ্ট্রের পাঠকদের শুধুমাত্র গীতাই নয়, বরং আমেরিকান বিদ্বজ্জন সমাজে এর প্রভাবটিও গীতার অন্যতম শ্রেষ্ঠ যুক্তরাষ্ট্রীয় অনুরাগী র্যা লফ ওয়াল্ডো এমারসনের মাধ্যমে অনুধাবন করাতে সাহায্য করবে। (পৃ. ৯৮, ১০০)।


title: স্বামী প্রভবানন্দ

text: রোমের পন্টিফিক্যাল গ্রেগরিয়ান বিশ্ববিদ্যালয় থেকে ১৯৭৯ সালে প্রকাশিত সিরিয়াক মুপ্পাথিলেরে একটি বইয়ের বিষয় ছিল প্রভবানন্দের রচনা। এই বইটিতে ধ্যান বিষয়ে প্রভবানন্দের (এবং হিন্দুধর্মের) ধারণা কিভাবে খ্রিস্টীয় ধ্যানপদ্ধতিকে আলোকিত করেছে তা বিশ্লেষণ করে দেখা হয়। প্রভবানন্দের চিন্তাভাবনার সমীক্ষা করে মুপ্পাথিল তাঁর ধ্যান-ধারণার “দোষ ও গুণ” বিচার করেন। “হিন্দু ধ্যানে একটি খ্রিস্টীয় মিশ্রণের নীতিগুলি” সমীক্ষা করে তিনি সিদ্ধান্তে আসেন এই ধ্যান “হিন্দু-খ্রিস্টীয় সংলাপের একটি মিলনকেন্দ্র।” (পৃ. ৫)


title: রবি রত্নায়েকে

text: যোসেফ রবীন্দ্রন রবি রত্নায়েকে (; জন্ম: ২ মে, ১৯৬০) কলম্বোয় জন্মগ্রহণকারী শ্রীলঙ্কার সাবেক প্রথিতযশা আন্তর্জাতিক ক্রিকেটার। ১৯৮২ থেকে ১৯৯০ সালের মধ্যে শ্রীলঙ্কা ক্রিকেট দলে প্রতিনিধিত্ব করেন। দলে তিনি মূলতঃ ডানহাতি মিডিয়াম পেসার ছিলেন। এছাড়াও বামহাতে ব্যাটিংয়ে পারদর্শীতা দেখান রবি রত্নায়েকে। ক্রিকেইনফো’র লেখক যোহন জয়াসেকেরা তাঁকে পেসে সজীবতা আনয়ণকারী ও বলকে যথোপযুক্ত পরিবেশে ঘূর্ণায়মানের উপযোগী হিসেবে মূল্যায়ণসহ প্রতিযোগিতাপূর্ণ ব্যাটসম্যানরূপে মন্তব্য করেন। তৎকালীন অধিনায়ক অর্জুনা রানাতুঙ্গা’র সহকারী হিসেবে কাজ করেন তিনি।


title: রবি রত্নায়েকে

text: ক্যান্ডির ট্রিনিটি কলেজে পড়াশোনা করেন রবি। ১৯৮০-৮১ মৌসুমে তামিলনাড়ুর অনূর্ধ্ব-২৫ দলের বিপক্ষে প্রথম-শ্রেণীর ক্রিকেটে খেলার জন্য শ্রীলঙ্কা অনূর্ধ্ব-২৫ দলের সদস্য হিসেবে আত্মপ্রকাশ করেন। অশান্ত ডিমেলের সাথে বোলিং উদ্বোধনে নেমে তিন উইকেট দখল করেন তিনি। এরপর শ্রীলঙ্কার দল নির্বাচকমণ্ডলীর নজর কাড়েন ও ১৯৮১ সালে ইংল্যান্ড সফরের জন্য মনোনীত হন। এ সফরের ১৫ খেলার ছয়টিতে অংশ নেন ও ৯ উইকেট পান। তন্মধ্যে সাসেক্সের বিপক্ষে ৫ উইকেট তুলে নেন।


title: রবি রত্নায়েকে

text: ফেব্রুয়ারি, ১৯৮২ সালে শ্রীলঙ্কা তাদের ক্রিকেট ইতিহাসের প্রথম টেস্টে অংশ নেয়। ইংল্যান্ডের বিপক্ষে অনুষ্ঠিত অভিষেক টেস্টে শ্রীলঙ্কার প্রথম একাদশে ঠাঁই হয়নি তাঁর। সিরিজ শেষে এ প্রসঙ্গে উইজডেন মন্তব্য করে যে, তাঁদের অধিনায়ক অসামঞ্জস্যপূর্ণ বোলিং আক্রমণ নিয়ে মাঠে নামেন। দলে কেবলমাত্র অশান্ত ডিমেলই মিডিয়াম পেসার ছিলেন। তবে, শ্রীলঙ্কা বোর্ড সভাপতি একাদশের পক্ষে অংশ নিয়ে ১২০ রানের বিনিময়ে ৫ উইকেট লাভ করেন তিনি।


title: রবি রত্নায়েকে

text: পরের মাসে শ্রীলঙ্কা দল পাকিস্তান সফর করে। সেখানে তিনি প্রথম ও তৃতীয় টেস্ট এবং ওডিআই সিরিজের সবকটিতেই অংশ নেন। উইজডেনের মতে, রত্নায়েকে সফরে আশানুরূপ উন্নতি ঘটিয়েছেন। তবে দলের প্রধান তিন বোলারের কাছ থেকে তেমন সহায়তা পাননি। লাহোরে অনুষ্ঠিত চূড়ান্ত টেস্টে শ্রীলঙ্কার ৭ উইকেটের মধ্যে তিনি তিন উইকেট পান। ঐ টেস্টে শ্রীলঙ্কা ইনিংস ও ১২০ রানে পরাজিত হয়। দ্বিতীয় ওডিআইয়ে জহির আব্বাসের উইকেট নেন যাতে শ্রীলঙ্কা স্কোরিং রেটে জয় পায়।


title: রবি রত্নায়েকে

text: শিয়ালকোটের জিন্নাহ স্টেডিয়ামে পাকিস্তানের বিরুদ্ধে নিজস্ব সেরা বোলিং ৮/৮৩ গড়েন যা একসময় শ্রীলঙ্কান টেস্ট রেকর্ড হিসেবে চিহ্নিত হয়েছিল।


title: রবি রত্নায়েকে

text: ১৯৮৯-৯০ মৌসুম শেষে মাত্র ত্রিশ বছর বয়সে আন্তর্জাতিক ক্রিকেট থেকে অবসর নেন তিনি। এর পরপরই অস্ট্রেলিয়ার পার্থে অভিবাসিত হন ও গ্রেড ক্রিকেটে অংশ নেন। পরবর্তীতে পরিবারসহ মেলবোর্নে চলে যান ও প্যাকেজিং কোম্পানি আমকোরে চাকুরী নেন। বর্তমানে ভিক্টোরিয়ার রোভিলে স্ত্রী ও দুই সন্তানসহ অস্ট্রেলীয় নাগরিকত্ব নিয়ে স্থায়ীভাবে বসবাস করছেন রত্নায়েকে।


title: ক্রিস-ক্রস এ্যালগোরিদম

text: ক্রিস-ক্রস এ্যালগোরিদম গাণিতিক সমস্যা সমাধানের জন্য লিনিয়ার প্রোগ্রামিং-এ ব্যবহৃত্ একটি পদ্ধতি।


title: ক্রিস-ক্রস এ্যালগোরিদম

text: ক্রিস-ক্রস এ্যালগোরিদম টামাস টার্লাকি এবং ঝি-মিন কর্তৃক পৃথকভাবে প্রকাশিত হয়; তবে এই এ্যালগোরিদিমটি অন্যান্য আরো কয়েকজন গবেষকের অপ্রকাশিত প্রতিবেদনেও উল্লেখ ছিলো।


title: কিস নীতি

text: KISS এর পূর্নরূপ হচ্ছে "Keep it simple, stupid ( এটাকে সরল রাখো, গর্দভ)", ১৯৬০ সালে যুক্তরাষ্টের নৌবাহিনী কর্তৃক অনুসরণকৃত নীতি। কিস নীতির ধারাভাষ্য হচ্ছে কোন কাজকে জটিল না করে সরল করে করাটাই সেরা মাধ্যম; তাই নকশা প্রণয়নে সরলতাকেই লক্ষ্য করতে হবে এবং সকল অপ্রয়োজনীয় জটিলতা পরিহার করতে হবে। এয়ারক্রাফট প্রকৌশলী কেলি জনসন(১৯১০-১৯৯০) এই শব্দগুচ্ছ প্রথম ব্যবহার করেন। ১৯৭০ সালের দিকে কিস নীতি ব্যবহার জনপ্রিয়তা অর্জন করে। অবশ্য এই শব্দগুচ্ছকে ভিন্ন ভিন্ন উপায়ে বলা হয়। যেমন "keep it short and simple (খাটো এবং সরল রাখো)", "keep it simple and straightforward (সরল এবং সোজা রাখো)" এবং "keep it small and simple (ছোট এবং সরল রাখো)"। বাংলা ভাষায় কিস প্রিনসিপ্যাল বা চুমু নীতি শব্দ গুচ্ছের ব্যবহার নেই।


title: কিস নীতি

text: "লকহেড স্কাঙ্ক ওয়ার্কসের" প্রধান প্রকৌশলী কেলি জনসনকে এই সংক্ষেপ নাম প্রচলক হিসেবে দাবী করা হয়। দশক ব্যাপী এটা "Keep it simple, stupid" হিসেবে ব্যবহার করা হয়, জনসন কমা বাদ দিয়ে "Keep it simple stupid" লেখা শুরু করেন। এবং পরবর্তীতে অনেক লেখক এই রীতি মেনে চলেন। এখানে কোন অর্থেই একজন প্রকৌশলীকে স্টুপিড বা গর্দভ বোঝানো হয়নি। স্টুপিড দ্বারা একজনের চিন্তাশক্তি আঁটকে যাওয়া এবং সেখান থেকে বের হয়ে আসার মধ্যকার সম্পর্ককে বোঝানো হয়েছে। যুক্তরাষ্ট্রের বিমান বাহিনী এবং সফটওয়্যার উন্নয়ন সংস্থাগুলোতেও এই শব্দ গুচ্ছ ব্যবহৃত হয়।


title: ক্রিস্টোফার ইশারউড

text: ক্রিস্টোফার উইলিয়াম ব্র্যাডশ ইশারউড (২৬ অগস্ট, ১৯০৪ – ৪ জানুয়ারি, ১৯৮৬) ছিলেন একজন ইংরেজ ঔপন্যাসিক।


title: ক্রিস্টোফার ইশারউড

text: ১৯০৪ সালে চেশায়ার-ডার্বিশায়ার সীমান্তের নিকটবর্তী পারিবারিক এস্টেটে ইশারউড জন্মগ্রহণ করেছিলেন।


title: ক্রিস্টোফার ইশারউড

text: ডার্বিশায়ারের রেপটন স্কুলে ইশারইডের সঙ্গে এডওয়ার্ড আপওয়ার্ডের পরিচয় হয়। আপওয়ার্ড ছিলেন ইশারউডের সারা জীবনের বন্ধু। এঁর সঙ্গেই ইশারউড তাঁর নিম্নশ্রেণীর "মর্টমেয়ার" গল্পগুলি লেখেন। এই গল্পগুলির একটি তাঁর জীবদ্দশায় এবং কয়েকটি মৃত্যুর পর প্রকাশিত হয়। অন্যান্যগুলির সারসংক্ষেপ "লায়নস অ্যান্ড শ্যাডোজ" গ্রন্থে প্রকাশিত হয়। তিনি ইচ্ছাকৃতভাবে ট্রাইপোজে অকৃতকার্য হন এবং ১৯২৫ সালে কেমব্রিজের করপাস ক্রিস্টি কলেজ পরিত্যাগ করেন। এরপর কয়েকবছর তিনি ভ্যায়োলিন-বাদক আন্দ্রে ম্যাঙ্গেওটের সঙ্গে বাস করেন। তিনি ম্যাঙ্গেওটের স্ট্রিং কোয়ার্টারের সেক্রেটারি হিসেবে কাজ করেন এবং চিকিৎসাবিদ্যা অধ্যয়ন করেন। এই সময় তিনি "পিপল ওয়ান অট টু নো" নামে একটি ননসেন্স কবিতার সংকলন রচনা করেন। এই বইটির অলংকরণ করেছিলেন ম্যাঙ্গেওটের এগারো বছরের ছেলে সিলভেইন। বইটি ১৯৮২ সালের আগে প্রকাশিত হয়নি।


title: ক্রিস্টোফার ইশারউড

text: ১৯২৫ সালে এ. এস. টি. ফিশার ডব্লিউ. এইচ. অডেনের সঙ্গে তাঁর পরিচয় করিয়ে দেন। ইশারউড অডেনের সাহিত্যিক পরামর্শদাতা হন। অডেন তাঁর কবিতাগুলি মন্তব্য ও অনুমোদনের জন্য ইশারউডের কাছে পাঠাতেন। অডেনের মাধ্যমে ইশারউডের সঙ্গে আলাপ হয় স্টিফেন স্পেনডারের। পরবর্তীকালে স্পেনডারের সঙ্গে ইশারউড জার্মানিতে অনেকটা সময় কাটিয়েছিলেন। ১৯২৮ সালে ইশারউডের প্রথম উপন্যাস "অল দ্য কনসপিরেটরস্" প্রকাশিত হয়। গল্পটি অ্যান্টি-হিরোইক। এটি অনেক আধুনিকতাবাদী ঔপন্যাসিকের অনুকরণে লেখা। নিজের মায়ের কাছে পরাজিত এক যুবকের গল্প এটি। ১৯২৮-২৯ সালে ইশারউড কিংস কলেজ লন্ডনে চিকিৎসাবিদ্যা অধ্যয়ন শুরু করেন। কিন্তু ছয় মাস পরেই পড়া ছেড়ে অডেনের সঙ্গে বার্লিনে কয়েক সপ্তাহের জন্য চলে যান।


title: ক্রিস্টোফার ইশারউড

text:
টীকা
গ্রন্থপঞ্জি


title: ক্রিস্টোফার ইশারউড

text: আরও পড়ুন


title: মানবীয় ভূগোল

text: মানবীয় ভূগোল হচ্ছে সমাজ বিজ্ঞানের এমন একটি শাখা যা পৃথিবী, তার অভিবাসীদের বসবাসের স্থান এবং সংস্কৃতি নিয়ে আলোচনা করে।. একটি জ্ঞানতাত্ত্বিক বিষয় হিসাবে ভূগোল প্রাকৃতিক ভূগোল এবং মানবীয় ভূগোল নামক দুটি শাখায় বিভক্ত।


title: মানবীয় ভূগোল

text: ভূগোলে বিষয়ক জ্ঞানের, প্রাকৃতিক এবং মানবীয় - উভয় ধরণেরই, সুদীর্ঘ ইতিহাস রয়েছে।


title: ঐতরেয় ব্রাহ্মণ

text: ঐতরেয় ব্রাহ্মণ () হল ঋগ্বেদের শকল শাখার একটি ব্রাহ্মণ। প্রথা অনুসারে, এটির মন্ত্রদ্রষ্টা হলেন মহীদাস ঐতরেয়। ঐতরেয় ব্রাহ্মণ ৫টি পঞ্চিকায় এবং পঞ্চিকাগুলি মোট ৪০টি অধ্যায়ে বিভক্ত।


title: রাষ্ট্র অনুযায়ী বৃহত্তম শহর ও দ্বিতীয় বৃহত্তম শহরের তালিকা

text: এই নিবন্ধে জনসংখ্যা অনুযায়ী প্রত্যেক রাষ্ট্রের বৃহত্তম ও দ্বিতীয় বৃহত্তম শহরের তালিকা উপস্থাপন করা হয়েছে। রাজ্যাংশ বা পরাধীন অঞ্চলের নামের সামনেই প্রথম বন্ধনীতে রাষ্ট্রের নাম উল্লেখ করা আছে।


text: রাজধানী শহরসমূহ গাঢ় লেখাতে আছে।


title: হবিবুর রহমান

text: শহীদ ড. হবিবুর রহমান (১ জানুয়ারি ১৯২১ - ১৫ এপ্রিল ১৯৭১) ছিলেন একজন বাঙালি শিক্ষাবিদ এবং অধ্যাপক। তিনি রাজশাহী বিশ্ববিদ্যালয়ের গণিত বিভাগের অধ্যপক ছিলেন। ১৯৭১ সালের ১৫ এপ্রিল পাকিস্তানী বাহিনী হবিবুর রহমানকে তার রাজশাহী বিশ্ববিদ্যালয়ের বাসভবন থেকে ধরে নিয়ে যায় এবং এরপর তার আর কোনো খোঁজ পাওয়া যায়নি। তিনি ১৯৭১ সালে যুদ্ধের সময় বিশ্ববিদ্যলয়েই থেকে যান এবং এখানে অবস্থানরত বিভিন্ন মুক্তিবাহিনীর সদস্যদের নানা সহযোগিতা করেন।


title: হবিবুর রহমান

text:
হাবিবুর রহমান ১৯২১ সালের ১ জানুয়ারি নোয়াখালী জেলার চাটখিল উপজেলার বালিয়াধার গ্রামে জন্মগ্রহণ করেন। তার পিতার নাম মৌলবি কলিম উদ্দিন ভূঁইয়া ও মাতার নাম সিদ্দীকা খাতুন। পিতার পেশা ছিল মূলত কৃষিকাজ। নিজের ইচ্ছায় বালিয়াধার গ্রাম থেকে পাশ্ববর্তী কয়েকটা গ্রামের পরে বটগ্রামের কাছে অবস্থিত প্রাথমিক বিদ্যালয়ে ভর্তি হন তিনি। প্রতিদিন প্রায় দেড়-দুই মাইল পথ পায়ে হেঁটে বিদ্যালয়ে পড়তে যেতেন হবিবুর রহমান। প্রাথমিক বিদ্যালয়ে থাকতেই তাঁর অসাধারণ মেধার পরিচয় পাওয়া যায় তাঁর। তিনি পঞ্চম শ্রেণীতে বৃত্তি লাভ করেন।
প্রাথমিক পর্যায় শেষ করে হবিবুর রহমান ভর্তি হন নোয়াখালী জেলাস্থ চাটখিল উপজেলার দত্তপাড়া উচ্চ বিদ্যালয়ে। এই স্কুল থেকেই ১৯৩৮ সালে পাঁচটি বিষয়ে লেটারসহ স্টারমার্ক পেয়ে প্রথম বিভাগে ম্যাট্রিক পাশ করেন। ম্যাট্রিক পাশ করার পর তিনি ভর্তি হন তৎকালীন ভারতীয় উপমহাদেশের অন্যতম শ্রেষ্ঠ শিক্ষা প্রতিষ্ঠান কলকাতা ইসলামিয়া কলেজে। তিনি ১৯৪০ সালে প্রথম বিভাগে আই.এস.সি. পাস করেন এবং একই বছরে তিনি ভর্তি হয় কলকাতার প্রেসিডেন্সি কলেজের গণিত বিভাগে বি.এস.সি. অনার্স শ্রেণীতে । ১৯৪৩ সালে প্রেসিডেন্সি কলেজ থেকে কৃতিত্বের সঙ্গে তিনি অনার্স ডিগ্রি লাভ করেন। এরপর তিনি এম.এস.সি. ডিগ্রীতে ভর্তি হয় আলীগড় মুসলিম বিশ্ববিদ্যালয়ে। ১৯৪৬ সালে তিনি আলীগড় মুসলিম বিশ্ববিদ্যালয় থেকে রেকর্ড নম্বরসহ গণিতে প্রথম শ্রেণীতে প্রথম হয়ে এম.এস.সি. ডিগ্রি লাভ করেন। তাঁর এই অসাধারণ ফলাফলে আলীগড় বিশ্ববিদ্যালয়ের তত্কালীন উপাচার্য ও প্রখ্যাত গণিত বিশারদ স্যার জিয়াউদ্দীন বাংলার তৎকালীন মুখ্যমন্ত্রী এ. কে. ফজলুল হকের নিকট হবিবুরকে স্টেট স্কলারশিপ ও চাকরি দেওয়ার জন্য বিশেষ সুপারিশপত্র দেন।


title: হবিবুর রহমান

text: হাবিবুর রহমান কলকাতার প্রেসিডেন্সি কলেজে গণিতের প্রভাষক পদে যোগদানের মাধ্যমে কর্মজীবন শুরু করেন। এরপর পর্যায়ক্রমে তিনি কলকাতা ইসলামিয়া কলেজে এবং ১৯৫২ সাল পর্যন্ত ঢাকা কলেজে কর্মরত ছিলেন। ১৯৫৪ সালের নভেম্বরে তিনি রাজশাহী বিশ্ববিদ্যালয়ে গণিত বিভাগের প্রভাষক পদে যোগদান করেন। ১৯৫৪ সালেই তিনি কেম্ব্রিজ বিশ্ববিদ্যালয় থেকে গণিত শাস্ত্রে ট্রাইপস ডিগ্রি লাভ করেন। তিনি ১৯৫৮ সালে গণিত বিভাগের রিডার পদে উন্নীত হন। তিনি ফলিত গণিতে উচ্চতর শিক্ষালাভের উদ্দেশ্যে ১৯৬২ সালে যুক্তরাষ্ট্রে গমন করেন। ১৯৬৪ সাল থেকে ১৯৬৬ সাল পর্যন্ত তিনি রাজশাহী বিশ্ববিদ্যালয়ের গণিত বিভাগের প্রধান হিসাবে দায়িত্ব পালন করেন। তিনি ১৯৬৭ সালে বিশ্ববিদ্যালয়ের সৈয়দ আমীর আলী হলের প্রাধ্যক্ষ নিযুক্ত হন। তিনি ১৯৭০ সালে পুনরায় গণিত বিভাগের প্রধান নিযুক্ত হন এবং নিখোঁজ হওয়ার পূর্ব পর্যন্ত এ পদেই নিয়োজিত ছিলেন।


title: হবিবুর রহমান

text:
আলীগড় বিশ্ববিদ্যালয়ে পড়ার সময়ই হবিবুর রহমান বিয়ে করেন ওয়াহিদা রহমান'কে। তাদের দুই পুত্র এবং চার কন্যা সন্তান রয়েছে।
তার প্রকাশিত গ্রন্থাবলীর মধ্যেঃ


title: হবিবুর রহমান

text: তিনি ১৯৭০ সালে গণিতের একটি অমীমাংসিত সূত্রের সঠিক ব্যাখ্যা প্রদান করেন।


title: হবিবুর রহমান

text: রাজশাহী বিশ্ববিদ্যালয় কর্তৃপক্ষ তার নামানুসারে একটি ছাত্র হলের নামকরণ 'শহীদ হাবিবুর রহমান হল' রেখেছেন। এছাড়াও বাংলাদেশের স্বাধীনতা যুদ্ধে আত্মদানকারী সকল বুদ্ধিজীবির সম্মানে বিশ্ববিদ্যালয় প্রশাসন শহীদ হবিবুর রহমান হলে 'বিদ্যার্ঘ' নামে একটি ভাস্কর্য নির্মাণ করেছেন।


title: হবিবুর রহমান

text: গণপ্রজাতন্ত্রী বাংলাদেশ সরকার শহীদ হাবিবুর রহমানকে মরণোত্তর 'একুশে পদক' প্রদান করেছেন।


title: প্রাকৃতিক ভূগোল

text: প্রাকৃতিক ভূগোল (ভূমিবিদ্যা বা ভূপদ্ধতি নামেও পরিচিত) হচ্ছে ভুগোলের প্রধান দুটি শাখার একটি। প্রাকৃতিক ভুগোল প্রাকৃতিক বিজ্ঞানের সেই শাখা যেটি প্রাকৃতিক পরিবেশের মূল অংশগুলো, যেমন: বায়ুমন্ডল, বারিমন্ডল, জীবমন্ডল, ভূমন্ডল গুলোর গঠন ও প্রকৃতি নিয়ে আলোচনা করে।


title: ভূগোলবিদদের তালিকা

text: এই ভূগোলবিদদের তালিকা তৈরি করা হয়েছে তাদের নামের আদ্যাক্ষর অনুসারে (বর্ণানুক্রমে)।


title: কিনাবালু পর্বত

text: কিনাবালু পর্বত () দক্ষিণ-পূর্ব এশিয়ার বোর্নিও দ্বীপে অবস্থিত একটি বিশিষ্ট পর্বত। পূর্ব মালয়েশিয়ার সাবাহ প্রদেশে এটির অবস্থান। এই পর্বত ও আশপাশের এলাকা নিয়ে সংরক্ষিত কিনাবালু পার্ক একটি বিশ্ব ঐতিহ্যবাহী স্থান। কিনাবালু বোর্নিও দ্বীপের ক্রোকার পর্বতশ্রেনীর সর্বোচ্চ শৃঙ্গ, মালয় দ্বীপপুঞ্জের সর্বোচ্চ পর্বত এবং মালয়েশিয়ায় সর্বোচ্চ পর্বত। এছাড়াও চূড়ার বিশিষ্টতার বিচারে মাউন্ট কিনাবালু পৃথিবীর ২০তম বিশিষ্ট পর্বত।


title: কিনাবালু পর্বত

text: ১৯৯৭ সালে কৃত্রিম উপগ্রহ প্রযুক্তি ব্যবহার করে করা নতুন একটি জরিপে সমুদ্রপৃষ্ঠ থেকে এর চূড়ার উচ্চতা নির্ণয় করা হয় ৪,০৯৫ মিটার (১৩,৪৩৫ ফুট), যা পূর্বতন ধারণাকৃত এবং এযাবৎ প্রকাশিত উচ্চতা ৪,১০১ মিটার (১৩,৪৫৫ ফুট) থেকে প্রায় ৬ মিটার (২০ ফুট) কম।


title: মাইক শ্রিম্পটন

text: মাইকেল জন ফ্রড শ্রিম্পটন (; জন্ম: ২৩ জুন, ১৯৪০ - মৃত্যু: ১৩ জুন, ২০১৫) মানাওয়াতু এলাকার ফিল্ডিংয়ে জন্মগ্রহণকারী নিউজিল্যান্ডের প্রথিতযশা ক্রিকেটার ও কোচ ছিলেন। মাঝারিসারির ব্যাটসম্যান ও লেগ স্পিনার মাইক শ্রিম্পটন ১৯৬৩ থেকে ১৯৭৪ সাল পর্যন্ত নিউজিল্যান্ড দলের পক্ষে টেস্ট ক্রিকেটে অংশগ্রহণ করেন। এছাড়াও ঘরোয়া ক্রিকেটে সেন্ট্রাল ডিস্ট্রিক্টস ও নর্দার্ন ডিস্ট্রিক্টস দলের প্রতিনিধিত্ব করেন।


title: মাইক শ্রিম্পটন

text: ১৯৬১-৬২ মৌসুমে প্রথম-শ্রেণীর ক্রিকেটে সেন্ট্রাল ডিস্ট্রিক্টস দলের পক্ষে অভিষেক ঘটে তাঁর। ঐ মৌসুমের শেষ খেলায় ১১৯ রান তোলেন ও ক্যান্টারবারি দলের বিপক্ষে দলকে ড্রয়ের পথে নিয়ে যান। পরের খেলায় ১৯৬২-৬৩ মৌসুমে একই দলের বিপক্ষে ১৫০ রান তোলেন যা তাঁর ব্যক্তিগত সর্বোচ্চ। এ দলের পক্ষে ১৯৭৯-৮০ মৌসুম খেলেন। মাঝখানে ১৯৭৪-৭৫ মৌসুমে নর্দার্ন ডিস্ট্রিক্টস দলের পক্ষে ঘরোয়া ক্রিকেটে অংশ নেন। প্রথম-শ্রেণীর ক্রিকেটে ১৮ বছর খেলেন। ১২২ খেলায় ৫,৮১২ রান ও ৮১ উইকেট লাভ করেন শ্রিম্পটন।


title: মাইক শ্রিম্পটন

text: নিউজিল্যান্ড দলের পক্ষে ১০ টেস্টে অংশগ্রহণ করলেও নিজেকে দলের অপরিহার্য অংশ হিসেবে তুলে ধরতে পারেননি তিনি। সমগ্র খেলোয়াড়ী জীবনে তিনি মাত্র ২৬৫ রান সংগ্রহ করেন। পাশাপাশি ৫ উইকেট পান। ১৯৬২-৬৩ মৌসুমে ইংল্যান্ডের বিপক্ষে দ্বিতীয় ও তৃতীয় টেস্ট খেলার জন্য নির্বাচিত হন। ডেভিড শেপার্ড তাঁকে লড়াকু ও মনোযোগী সেরা উদীয়মান ক্রিকেটার হিসেবে চিহ্নিত করেন। ১৯৬৩-৬৪ মৌসুমে দক্ষিণ আফ্রিকার বিপক্ষে জোড়া শূন্য রান পান। কিন্তু ১৯৬৪-৬৫ মৌসুমে ঘরোয়া ক্রিকেটে সফলকাম হলেও পাকিস্তান কিংবা ভারত সফরের জন্য মনোনীত হননি। ১৯৬৫-৬৬ মৌসুমে ইংল্যান্ডের বিপক্ষে তিন টেস্টে ব্যাটিং উদ্বোধনে নামেন কিন্তু মাত্র ৬৮ রান সংগ্রহ করতে সক্ষম হন। ১৯৭০-৭১ মৌসুমের ঘরোয়া ক্রিকেটে ২৩.৫৮ গড়ে ২৮৩ রান ও ২৮.১১ গড়ে ৯ উইকেট লাভ করেন। ফলশ্রুতিতে ইংল্যান্ডের বিপক্ষে দুই টেস্টে অংশ নেন। তাঁর কার্যকরী গুগলিতে প্রথম টেস্টের প্রথম ইনিংসে ব্যাসিল ডি’অলিভেইরা ও রে ইলিংওয়ার্থের উইকেটসহ নিজস্ব সেরা টেস্ট বোলিং পরিসংখ্যান ৩/৩৫ পান। দ্বিতীয় টেস্টের ৪র্থ উইকেটে মার্ক বার্জেসের সাথে অসাধারণ ক্রীড়াশৈলী প্রদর্শন করে ১৪১ রানের জুটি গড়েন।


title: মাইক শ্রিম্পটন

text: নিউজিল্যান্ড জাতীয় মহিলা ক্রিকেট দলের কোচ হিসেবে দায়িত্বভার পালন করেন। তাঁর সঠিক নির্দেশনার প্রেক্ষিতে নিউজিল্যান্ড মহিলা দল ২০০০ সালের মহিলা ক্রিকেট বিশ্বকাপের শিরোপা জয় করে। পরবর্তীতে হেস্টিংসের কর্নওয়াল ক্রিকেট ক্লাবের প্রধান কোচ ও সেন্ট্রাল ডিস্ট্রিক্টস হিন্ডস দলের কোচের দায়িত্ব পালন করেন শ্রিম্পটন।


title: মাইক শ্রিম্পটন

text: ২০০৭ সালে নিউজিল্যান্ড ক্রিকেটে অসামান্য ভূমিকা রাখায় বার্ট সাটক্লিফ পদকে ভূষিত হন। ৭৪ বছর বয়সে ১৩ জুন, ২০১৫ তারিখে তাঁর দেহাবসান ঘটে।


title: শাহ আব্দুল্লাহ কিরমানী

text: শাহ আব্দুল্লাহ কিরমানী (১৩দশ শতক) ছিলেন মধ্যযুগে ভারতীয় উপমহাদেশের বাংলা অঞ্চলের একজন প্রখ্যাত সুফী সাধক। ভারতের পশ্চিমবঙ্গের বীরভূম জেলায় খুস্তিগিরি নামক স্থানে তার সমাধি অবস্থিত।


title: শাহ আব্দুল্লাহ কিরমানী

text: কারো কারো মতে, তিনি পারস্যের কিরমান শহর থেকে শিশুকালে ভারতবর্ষে এসে বিভিন্ন স্থান পরিভ্রমণ করে পাটনার শাহ আরজানীর শিষ্যত্ব গ্রহণ করেন এবং তার নির্দেশেই বাংলায় এসে বসবাস শুরু করেন।


title: শাহ আব্দুল্লাহ কিরমানী

text: আবার কারো কারো মতে, তিনি জন্মসূত্রে বাঙালি এবং আজমীর শরীফের প্রখ্যাত সুফিসাধক খাজা মইনুদ্দিন চিশতীর শিষ্য ছিলেন।


title: হাবিবুর রহমান মিলন

text: হাবিবুর রহমান মিলন (জন্ম: ২৩ জানুয়ারি, ১৯৩৯ - মুত্যু: ১৩ জুন, ২০১৫) বাংলাদেশের বিশিষ্ট সাংবাদিক। সাংবাদিকতায় বিশেষ অবদানের জন্য তিনি ২০১২ সালের একুশে পদকে ভূষিত হন। হাবিবুর রহমান মিলন সর্বশেষ বাংলাদেশ প্রেস ইনস্টিটিউটের চেয়ারম্যান ও দৈনিক ইত্তেফাকের উপদেষ্টা সম্পাদক ছিলেন। সন্ধানী ছদ্মনামে দৈনিক ইত্তেফাকে তার নিয়মিত কলাম ছিলো ‘ঘরে-বাইরে’। তিনি জাতীয় প্রেস ক্লাবের প্রবীণ সদস্য ছিলেন।


title: হাবিবুর রহমান মিলন

text: হাবিবুর রহমান মিলনের জন্ম ১৯৩৯ সালের ২৩ জানুয়ারি ব্রাহ্মণবাড়িয়ায়। হাবিবুর রহমান মিলনের এক ছেলে পাঁচ মেয়ে।


title: হাবিবুর রহমান মিলন

text: হাবিবুর রহমান মিলনের সাংবাদিকতা জীবনের শুরু ১৯৬৩ সালে। তিনি কর্ম জীবন শুরু করেন দৈনিক সংবাদে যোগ দেওয়ার মধ্য দিয়ে। এক দুর্ঘটনায় তাঁর বড় ভাই দৈনিক ইত্তেফাকের সহকারী সম্পাদক আহমেদুর রহমানের মৃত্যুর পর তিনি সহকারী সম্পাদক হিসেবে একই পত্রিকায় যোগ দেন। ভিমরুল ছদ্মনামে তার কলাম সে সময় যথেষ্ট পাঠকপ্রিয় ছিল।হাবিবুর রহমান মিলন ২০১৫ সালের ১৩ জুন বাংলাদেশ সময় রাত ৩টায় ঢাকার ল্যাব এইড হাসপাতালে চিকিৎসাধীন অবস্থায় মারা যান। মৃত্যুকালে তার বয়স হয়েছিল ৭৮ বছর।


title: আব্দুল হামিদ মসজিদ

text: আব্দুল হামিদ মসজিদ বাংলাদেশের নারায়নগঞ্জ জেলার সোনারগাঁও উপজেলার গোয়ালদি নামক স্থানে অবস্থিত, এটি ১৭ শতকের স্থাপিত হয় এবং বর্তমানে জামে মসজিদ হিসাবে ব্যবহৃত হচ্ছে।


title: আব্দুল হামিদ মসজিদ

text: মসজিদটি এক গম্বুজ বিশিষ্ট বর্গাকৃতিতে তৈরি এবং চার কোণে অষ্টকোণাকৃতির চারটি মিনার রয়েছে। এটি মুঘল স্থাপত্য কৌশলে নির্মিত। মসজিদটি ভেতরের দিকে ৫.০২ বর্গমিটার এবং বাহিরে ৬.৭৫ বর্গমিটার বিশিষ্ট। পূর্ব দিকে তিনটি প্রবেশ পথ রয়েছে যাদের মধ্যে মধ্যভাগের প্রবেশ পথটি তুলনামূলখভাবে বৃহত্; এছাড়াও উত্তর এবং দক্ষিণ দিকে একটি করে প্রবেশ পথ রয়েছে।


title: দ্য স্পিরিচুয়াল হেরিটেজ অব ইন্ডিয়া (বই)

text:
দ্য স্পিরিচুয়াল হেরিটেজ অফ ইন্ডিয়া হল স্বামী প্রভবানন্দের (১৮৯৩-১৯৭৬) একটি বই। স্বামী প্রভবানন্দ ছিলেন বেদান্ত সোসাইটি, দক্ষিণ ক্যালিফোর্নিয়ার প্রতিষ্ঠাতা এবং অধ্যক্ষ (১৯৩০-আমৃত্যু)। বইটি প্রথমে ১৯৬২ সালে ডাবলসডে থেকে প্রকাশিত হয়। পরে একই শিরোনামে হার্ডকভার, পেপারব্যাক ও সাউন্ড রেকর্ডিং-এ বিভিন্ন সংস্করণে প্রকাশিত হয়। বিভিন্ন ম্যাগাজিন ও পেশাগত জার্নালে এই বইটির সমালোচনা প্রকাশিত হয়েছে। ১৯৭৯ সালের সংস্করণে হাডসন স্মিথের একটি মুখবন্ধ প্রকাশিত হয়।
একটি আট পৃষ্ঠার মুখবন্ধের পর "দ্য স্পিরিচুয়াল হেরিটেজ অফ ইন্ডিয়া" বইটি পাঁচটি প্রধান বিভাগে বিভক্ত।


text: বইটিতে একটি গ্রন্থপঞ্জি ও নির্ঘণ্ট রয়েছে। বইটির মুখবন্ধে স্মিথ লেখেন,


text:
many virtues is the way it integrates the variety in the Indian heritage which, left to itself, can be bewildering. Even Buddhism and Jainism, technically considered by Hindus to be unorthodox, are here shown to be authentic expressions of the basic Indian vision. Or the Six Systems of Indian Philosophy; often regarded as competitors, they are here shown to complement one another... Indian thought as it emerges in the reading of this book is... pre-disciplinary in the rich and holistic way that Biblical, Chinese and early Greek thought are. (p. 9)
"বুকস অ্যাব্রড" (পরবর্তীকালে"ওয়ার্ল্ড লিটারেচার টুডে" নামে নামাঙ্কিত) পত্রিকার সমালোচক লিখেছেন, “সাম্প্রতিক কালে এই বিষয়টি যখন অতিরিক্ত পাশ্চাত্য ভাষ্যে ভারাক্রান্ত তখন দ্য স্পিরিচুয়াল হেরিটেজ অফ ইন্ডিয়া এই বিষয়টি সম্পর্কে ভারতীয় ধারণাটি স্পষ্ট করে দিয়েছে।” আরও বলা হয়েছে, “প্রভবানন্দ ভারতের আধ্যাত্মিক ঐতিহ্যের বিষয়টিকে ‘প্রত্যক্ষ অন্তর্দৃষ্টি’র ধারণায় দেখিয়েছেন, অপ্রত্যক্ষ অনুমানের পথে যাননি... তাঁর নিজস্ব অনুবাদ, যদিও তা এই বইতে অল্পই রয়েছে, তা এক অসামান্য কাব্যিক ক্ষমতার পরিচায়ক।” (পৃ. ১০১)


text: "খ্রিস্টিয়ান কান্ট্রি" লেখে, “যেহেতু ভারত নিজেকে ধর্মনিরপেক্ষ রাষ্ট্র হিসেবে সংজ্ঞায়িত করেছে, তাই সবচেয়ে দরকারি হয়ে পড়েছিল এদেশের ধর্মীয় দর্শনে কি ধরনের আস্তিকতা ও নাস্তিকতা রয়েছে তা আমাদের জানানো। [প্রভবানন্দের বইটি] এটি বোধগম্য সমীক্ষা; এই বইটির পাঠকের কাছে এই বিষয়ে পূর্ব অভিজ্ঞতা থাকার বিশেষ প্রয়োজনীয়তা নেই।” (পৃ. ৬১৯)


text: "পাবলিশার্স উইকলি", লিখেছে, এই বইতে “স্বামী প্রভবানন্দ, [যিনি] ভারতীয় ধর্ম ও দর্শন বিষয়ে একজন প্রামান্য লেখক [এবং] যাঁর বইগুলি ভারতীয় বিশ্ববিদ্যালয়ে পড়ানো হয়, তিনি ভারতে বিকাশিত বিভিন্ন ধারার ধর্মীয় চিন্তার বিস্তারিত বিবরণ দিয়েছেন। (পৃ. ৪৭)


text: অ্যাকাডেমিক জার্নাল "ফিলোজফি" লিখেছে, “স্বামী প্রভবানন্দ ভারতের আধ্যাত্মিক ঐতিহ্য সম্পর্কে একটি মনোহারী ও প্রামাণ্য বই লিখেছেন। এই বইতে তিনি বৈদিক প্রথা ও এর সিদ্ধান্ত বেদান্তের সঙ্গে সঙ্গতি রেখে এই ঐতিহ্যের বর্ণনা দিয়েছেন।” (পৃ. ৩৭৬) সমালোচকের মতে, “সমগ্র বইটিতে সারল্য ও দৃঢ়প্রত্যয়ের অনুভূতি রয়েছে... বিজ্ঞান, জড়বাদ, প্রকৃতিবাদ ও এই ধরনের অন্যান্য আধ্যাত্মিক ‘পরিপূর্ণতা’গুলির প্রতি আঘাত না থাকায় বইটি আমার বিশেষ ভাল লেগেছে।” (পৃ. ৩৭৬-৭৭)


text: "হিবার্ট জার্নাল"-এর সমালোচক লিখেছেন, “রামকৃষ্ণ সংঘের সদস্য এই লেখক রামকৃষ্ণের আদর্শের প্রতি সত্যনিষ্ঠ থেকেছেন। আধ্যাত্মিক দৃষ্টিকোণ থেকে তিনি অত্যন্ত ক্যাথোলিক। সেই কারণেই বইটি সহমর্মিতা ও বোধগম্যতায় পরিপূর্ণ হয়ে উঠেছে। অবিশেষজ্ঞ পাঠক এটিকে ভারতের আধ্যাত্মিক ঐতিহ্য সম্পর্কে একটি ভাল ও নির্ভরযোগ্য বই হিসেবে গ্রহণ করবেন। কিন্তু এটি ভারতীয় দর্শন ও ধর্মের মনোযোগী পাঠকের কাছেও ব্যবহারযোগ্য। কারণ এতে সেই প্রাচীন দেশের সামগ্রিক আধ্যাত্মিক চিন্তা ও অনুশীলনের বিবরণ রয়েছে।” (পৃ. ৩৪৯-৫০)


text: প্রভবানন্দের শিষ্য তথা বিশিষ্ট সাহিত্যিক ক্রিস্টোফার ইশারউড সংক্রান্ত একটি বইতে (২০০৬) অ্যান্টনি কপলে "দ্য স্পিরিচুয়াল হেরিটেজ অফ ইন্ডিয়া" বইটির কথা আলোচনা করেছেন। কপলে লিখেছেন, প্রভবানন্দ ভারতীয় দর্শনের উপর দুটি বই লিখেছেন, "বেদিক রিলিজিয়ন অ্যান্ড ফিলোজফি" (১৯৩৭) ও "দ্য স্পিরিচুয়াল হেরিটেজ অফ ইন্ডিয়া" (১৯৬২)। কপলের মতে, দ্বিতীয় বইটিতে “নাস্তিক দর্শন সম্পর্কে অধিকতর বিস্তারিত ভাবে আলোচনা করা হয়েছে এবং সেই সঙ্গে তার মধ্যে আস্তিক দর্শনের কথাও লেখা হয়েছে। তিনি দেখেছেন, তন্ত্রের শিক্ষা উপনিষদের অনুরূপ। এখানে চিরন্তন নারীর কথা আছে; আছে নারীরূপা ঈশ্বর মহাশক্তির কথা, যা পরব্রহ্মের সঙ্গে অবিচ্ছিন্ন... তিনি সেই সঙ্গে যোগের মনস্তত্ত্বের পূর্ণাঙ্গ বর্ণনা দিয়েছে। আশ্চর্যের বিষয়, তিনি ফ্রডের দুটি মূল প্রকৃতি ইরোস ও থ্যানাটোসের ব্যাখ্যা দেওয়ার চেষ্টা করেছে। এই দুটিকে এখানে বলা হয়েছে বাঁচার ইচ্ছা ও মরার ইচ্ছা – স্পষ্টতই আমেরিকায় মনোবিশ্লেষণের প্রথার পরিপ্রেক্ষিতে প্রভবানন্দ ফ্রডকে উপেক্ষা করতে পারেননি। এটিকে তিনি যোগ করেছেন যোগ মনস্তত্ত্ব ব্যাখ্যায়।” (পৃ. ২৩৮-৩৯)


title: তিপিটক

text: তিপিটক হল পালি ভাষায় সংরক্ষিত থেরবাদ বৌদ্ধধর্মের প্রামাণ্য ধর্মগ্রন্থের সংকলন। এটিই বিদ্যমান আদি বৌদ্ধ আনুশাসনিক ধর্মগ্রন্থাবলির মধ্যে প্রাচীনতম এবং সম্পূর্ণতম।


title: তিপিটক

text: তিপিটক উত্তর ভারতে রচিত হয়। গৌতম বুদ্ধের মৃত্যুর প্রায় সাড়ে চারশো বছর পর খ্রিস্টপূর্ব ২৯ অব্দে শ্রীলঙ্কায় চতুর্থ বৌদ্ধ সঙ্গীতি চলাকালীন লিপিবদ্ধ হওয়ার আগে এটি মুখে মুখে প্রচলিত ছিল।


title: তিপিটক

text: তিপিটক তিনটি সাধারণ শ্রেণীতে বিভক্ত। এগুলিকে বলা হয় "পিটক" (অর্থাৎ, ঝুড়ি। কারণ, তালপাতায় লেখা পাণ্ডুলিপিগুলি ঝুড়িতে রাখা হত)। এই জন্যই পালি আনুশাসনিক ধর্মগ্রন্থাবলি তিপিটক (সংস্কৃত: ত্রিপিটক) নামে পরিচিত হয়। এই তিনটি পিটক হল:


title: তিপিটক

text: বিনয় ও সুত্ত পিটক অন্যান্য আদি বৌদ্ধ সম্প্রদায়ের সম্প্রদায়ের অনুরূপ। অভিধম্ম পিটক অবশ্য কঠোরভাবে থেরবাদী সংকলনের অন্তর্গত। অন্যান্য বৌদ্ধ সম্প্রদায়ে অভিধম্ম রচনার সংখ্যা নগন্য।


title: তিপিটক

text: থেরবাদ বৌদ্ধধর্মে তিপিটককে বুদ্ধবচন বা বুদ্ধের বাণী মনে করা হয়। যদিও তিপিটক সম্পূর্ণত বুদ্ধের বাণী নয়। এতে বুদ্ধের শিষ্যদের উপদেশও সংকলিত হয়েছে।


title: তিপিটক

text: তিপিটকের প্রথাগত থেরবাদী (মহাবিহারী) ব্যাখ্যা পাওয়া যায় অত্থকথা নামে এক টীকা গ্রন্থমালায়। এই গ্রন্থমালায় সমগ্র তিপিটকের ব্যাখ্যা আছে। এই টীকাগুলি সম্পাদনা করেছিলেন বুদ্ধঘোষ (খ্রিস্টীয় ৪র্থ-৫ম শতাব্দী) ও অন্যান্য সন্ন্যাসীরা। এই টীকার ভিত্তি ছিল অধুনালুপ্ত প্রাচীন কিছু গ্রন্থ। তিপিটক ও এর টীকাগুলির ব্যাখ্যা করে পরবর্তীকালে উপটীকা গ্রন্থমালা রচিত হয়। তিপিটকের প্রথাগত থেরবাদী ব্যাখ্যার সারসংক্ষেপ রয়েছে বুদ্ধঘোষের বিশুদ্ধিমাগ্‌গ গ্রন্থে।


title: তিপিটক

text: মায়ানমারের বুদ্ধ সাসন সঙ্গীতির হয়ে এক মুখপাত্র প্রাতিষ্ঠানিক ব্যাখ্যা দেন: তিপিটকে নির্বাণের পথপ্রদর্শক সব কিছুই রয়েছে; টীকা ও উপটীকাগুলিকে কোথাও কোথাও অনুমানমূলক কথা আছে, তবে এগুলি তিপিটকের শিক্ষার প্রতি সামঞ্জস্যপূর্ণ এবং ক্ষেত্রবিশেষে খুব সুন্দর উপমা দিয়েছে। শ্রীলঙ্কা ও থাইল্যান্ডে ‘সরকারি’ বৌদ্ধধর্মের ব্যাখ্যা অনেকাংশে পাশ্চাত্য গবেষকরা গ্রহণ করেছেন।


title: তিপিটক

text: তিপিটক দুই হাজার বছর ধরে লিখিত আকারে রক্ষিত হয়েছে। তবে তার আগে বৌদ্ধ প্রথা অনুসারে এটি মৌখিকভাবেই প্রচলিত ছিল: তিপিটক মুখস্থ করে মনে রাখার প্রথা এখনও প্রচলিত আছে। বহুল পঠিত গ্রন্থগুলির মধ্যে একটি হল পরিত্তা। সাধারণ বৌদ্ধরাও অন্তত কয়েকটি গ্রন্থ মনে রাখে এবং সেগুলি নিত্য পাঠ করে। যদি পাঠক এর অর্থ বুঝে এটি করেন তবে এটিকে ধ্যানের একটি রূপ মনে করা হয়। সন্ন্যাসীদের একটু বেশি জেনে রাখতে হয় (উদাহরণের জন্য নিচে ধম্মপদ দেখুন)। বিচিত্তসার নামে এক ব্রহ্মদেশীয় সন্ন্যাসী ষষ্ঠ বৌদ্ধ সঙ্গীতিতে (থেরবাদ সংখ্যা অনুসারে) সমগ্র তিপিটক মুখস্থ করেছিলেন।


title: তিপিটক

text:
বৌদ্ধধর্মে ধর্মগ্রন্থগুলির সম্পর্ক প্রকৃতপক্ষে সাধারণ সন্ন্যাসী ও সাধারণ মানুষের মধ্যে যেভাবে রয়েছে, অন্যান্য ধর্মের দৃষ্টিকোণ থেকে তা বোঝানো কঠিন: তিপিটকের অল্প কিছু অংশই সুপরিচিত, তার প্রমাণ পাওয়া যায়। এও জানা যায়, আনুশাসনিক ধর্মগ্রন্থ নয় এমন কিছু ধর্মগ্রন্থও অধিকতর জনপ্রিয়। তবে এর বিস্তারিত বিবরণ স্থান অনুসারে পৃথক হয়। রুপার্ট গেথিনের মতে, বৌদ্ধধর্মের সামগ্রিক ইতিহাসটিকেই প্রাচীন ধর্মগ্রন্থগুলির প্রয়োগের উদাহরণ হিসেবে দেখা যেতে পারে।
তিপিটকের পরবর্তী অংশ অনুসারে, বুদ্ধ তিনটি পিটক শিক্ষা দিয়ে গিয়েছিলেন। থেরবাদীরা মনে করেন, তিপিটকের অধিকাংশই বুদ্ধ ও তাঁর সাক্ষাৎ শিষ্যদের দ্বারা উপদিষ্ট হয়েছিল। শাস্ত্র অনুসারে, বুদ্ধের প্রয়াণের অল্প কিছুকাল পরেই তাঁর শিক্ষাগুলিকে সংকলিত করে রক্ষা করার উদ্দেশ্যে প্রথম বৌদ্ধ সঙ্গীতি আয়োজিত হয়েছিল। খ্রিস্টপূর্ব ৫ম শতাব্দী থেকে খ্রিস্টীয় ১ম শতাব্দী পর্যন্ত এগুলি মৌখিকভাবে রক্ষিত হয়। তারপর এগুলিকে লিপিবদ্ধ করা হয়। মুখস্ত রাখার প্রথাটি নিয়মিতভাবে সম্প্রদায়গত পাঠের অন্তর্গত ছিল। প্রথাগত মত অনুসারে, তিপিটকের সামান্য অংশই পরবর্তীকালে সংযোজিত হয়। শ্রীলঙ্কায় আলু বিহার্য মন্দিরে প্রথম থেরবাদী পিটকগুলি লিপিবদ্ধ করা হয়েছিল।


title: তিপিটক

text:
তিপিটকের অধিকাংশই নির্দিষ্টভাবে থেরবাদী নয়। এগুলি হল বুদ্ধের সেই সব শিক্ষার সংকলন যা আদি অসাম্প্রদায়িক শিক্ষা, যা থেরবাদ সম্প্রদায় সংরক্ষণ করে এসেছে। পিটার হার্ভের মতে, এতে এমন কিছু অংশও রয়েছে যা পরবর্তীকালের গোঁড়া থেরবাদী শিক্ষার সঙ্গে খাপ খায় না। তিনি বলেছেন, “পরে থেরবাদীরা সম্ভবত তিপিটকে কিছুকাল গ্রন্থ ‘সংযোজন’ করে, কিন্তু আগে থেকেই যা ছিল, সেগুলিতে তাঁরা কোনো পরিবর্তন আনেননি।” বেশ কিছু কারণ বিশ্লেষণ করে মনে করা হয় যে, আদি শ্রীলঙ্কান বৌদ্ধরা তিপিটক সাহিত্যকে তাই মনে করতেন এবং সেগুলিকে সেইভাবেই সংরক্ষণ করতেন।
তিপিতটের রচয়িতা সম্পর্কে গবেষকের মতামতকে তিনটি শ্রেণীতে ভাগ করা হয়:
গবেষকরা বিভিন্ন মতবাদের স্বপক্ষে ও বিপক্ষে বিভিন্ন যুক্ত উত্থাপন করেছেন।
আদি বৌদ্ধধর্ম সম্পর্কে বিশারদ একাধিক গবেষকের মতে, তিপিটিকের (এবং এই গ্রন্থের প্রধান উপদেশগুলির) উপাদান সম্ভবত গৌতম বুদ্ধ কর্তৃক রচিত। রিচার্ড গোম্বরিচ বলেছেন যে, বুদ্ধের প্রধান উপদেশগুলি (যেমন বিনয় পিটক ও সুত্ত পিটকে পাওয়া যায়) যুক্তিসঙ্গত ও যথাযথভাবে ব্যাখ্যাত। এগুলি সম্ভবত কোনো এক জন মহাপুরুষের রচনা এবং তিনি হলেন গৌতম বুদ্ধ স্বয়ং। বুদ্ধের মৃত্যুর পর তাঁর অনুগামীদের কোনো সমিতি তা রচনা করেনি। পিটার হার্ভেও তিপিটকের ‘অনেকাংশে’র প্রামাণ্যতা স্বীকার করেছেন। এ. কে. ওয়ার্ডার বলেছেন যে, এমন কোনো প্রমাণ নেই যে তিপিটক বুদ্ধ বা তাঁর সাক্ষাৎ শিষ্যদের পরিবর্তে আদি বৌদ্ধ সম্প্রদায়গুলি রচনা করেছিল। জে. ডব্লিউ. দে জং বলেছেন যে, আমরা আদিতম বৌদ্ধধর্ম সম্পর্কে কিছুই জানি না একথা বলা ‘বকধার্মিকতা’র সমতুল। তাঁর মতে, “বৌদ্ধধর্মের মৌলিক ধারণাগুলি আনুশাসনিক গ্রন্থাবলিতেই পাওয়া যায়। এগুলি তাঁর [বুদ্ধ] দ্বারা খুব ভাল ভাবে ঘোষিত হয়েছে, প্রচারিত হয়েছে এবং তাঁর শিষ্যগণ কর্তৃক বিকাশলাভ করেছে। শেষে এগুলি নির্দিষ্ট সূত্রের আকারে লিপিবদ্ধ হয়েছে।” এ. ওয়েন বলেছেন যে, তিপিটকে যে ধর্মগ্রন্থগুলি সংকলিত হয়েছে সেগুলির উৎস বৌদ্ধধর্মের একবারে সূত্রপাতের সময়টি। সম্ভবত এতে বুদ্ধের শিক্ষার সারাংশ আছে। কোনো কোনো ক্ষেত্রে হয়তো তাঁর মুখের কথাগুলিও আছে। হাজিমে নাকামুরা লিখেছেন যে, ঐতিহাসিক বুদ্ধের রচনা হিসেবে কিছু পাওয়া না গেলেও, কিছু উপদেশ বা শব্দ নিশ্চয়ই তাঁর মুখ থেকে নিঃসৃত হয়েছিল।


title: খাদ্য ও কৃষি সংস্থা

text: জাতিসংঘের খাদ্য ও কৃষি সংস্থা (FAO; ফরাসি: "Organisation des Nations unies pour l'alimentation et l'agriculture", ইতালীয়: "Organizzazione delle Nazioni Unite per l'Alimentazione e l'Agricoltura") জাতিসংঘের একটি সংস্থা, যা ক্ষুধাকে জয় করার আন্তর্জাতিক প্রচেষ্টা‍য় নেতৃত্ব দেয়। উভয় উন্নত ও উন্নয়নশীল দেশের জন্য, এফএও একটি নিরপেক্ষ ফোরাম হিসেবে কাজ করে যেখানে সমস্ত জাতি সমান হয়ে নীতিমালা আলোচনা করে। এফএও জ্ঞান এবং তথ্যের একটি উৎস হিসেবে কাজ করে, এবং উন্নয়নশীল দেশগুলোকে কৃষির আধুনিকায়ন, উন্নত বন এবং মৎস্য চর্চায় সাহায্য করে সকলের জন্য পুষ্টি এবং খাদ্য নিরাপত্তা নিশ্চিত করে। এর ল্যাটিন নীতিবাক্য, "fiat panis", যার অনুবাদ "রুটি হোক"। ২০১৩ সালের ৮ আগস্ট পর্যন্ত, এফএও-এর ১৯৪টি সদস্য রাষ্ট্র আছে, ইউরোপীয় ইউনিয়ন (একটি "সদস্য সংস্থা") সহ, এবং ফারো দ্বীপপুঞ্জ এবং টোকেলাউ সহযোগী সদস্য হিসেবে আছে।


title: জাতিসংঘ অর্থনৈতিক ও সামাজিক পরিষদ

text: জাতিসংঘ অর্থনৈতিক ও সামাজিক পরিষদ (ECOSOC; , ) জাতিসংঘের একটি প্রধান অঙ্গসংস্থা। এটা অর্থনৈতিক, সামাজিক ও সংশ্লিষ্ট কাজের জন্য ১৪টি জাতিসংঘের বিশেষায়িত সংস্থা, তাদের কার্যকরী কমিশন এবং পাঁচটি আঞ্চলিক কমিশনের মধ্যে সমন্বয়ের কাজ করে। এর ৫৪টি সদস্য রয়েছে; এটি প্রতেক বছরের জুলাই-এ একটি চার সপ্তাহ সময়ের অধিবেশন আয়োজন করে। ১৯৯৮ সাল থেকে এপ্রিলে বিশ্বব্যাংক এবং আন্তর্জাতিক মুদ্রা তহবিল-এর মূল কমিটির সাথে অর্থমন্ত্রীদের বৈঠক হয়ে আসছে।


title: জাতিসংঘ অর্থনৈতিক ও সামাজিক পরিষদ

text: এটি আন্তর্জাতিক অর্থনৈতিক ও সামাজিক বিষয় নিয়ে আলোচনা করার জন্য এবং সদস্য রাষ্ট্রদের এবং জাতিসংঘ ব্যবস্থায় নীতি সুপারিশ প্রণয়ন জন্য কেন্দ্রীয় আলোচনামন্ডল হিসেবে কাজ করে। কয়েকটি বেসরকারি সংস্থাকে পরিষদে পরামর্শমূলক মর্যাদা দেওয়া হয়েছে, যাতে তারা জাতিসংঘের কাজ অংশগ্রহণ করতে পারে।


title: জাতিসংঘ অর্থনৈতিক ও সামাজিক পরিষদ

text: জাতিসংঘের এই পরিষদের কাজ হলো বিশ্বের বিভিন্ন অঞ্চলের দরিদ্র, নিপীড়িত ও পশ্চাৎপদ জাতিসমুহের উন্নয়নের জন্য বিভিন্ন


title: জাতিসংঘ অর্থনৈতিক ও সামাজিক পরিষদ

text: প্রকার আর্থসামাজিক-সাংস্কৃতিক কর্মসূচি গ্রহন করা এবং তা বাস্তবায়নের জন্য কাজ করা । এই পরিষদ দারিদ্র্য দূরীকরণে অর্থনৈতিক কার্যক্রম গ্রহন করে এবং স্বাস্থ্য ও শিক্ষা-বিষয়ক বিভিন্ন কার্যক্রম পরিচালনা করে, এই পরিষদের আওতায় ১৯ টি সংস্থা কাজ করে, সংস্থাগুলো হলো


title: প্যাট্রিক মরো

text: প্যাট্রিক অ্যালান মরো, (ইংরেজিতে: Patrick Morrow; জন্ম অক্টোবর ১৮, ১৯৫২) একজন কানাডীয় আলোকচিত্রগ্রাহক এবং পর্বতারোহী। ১৯৮৬ সালে তিনি বিশ্বের প্রথম ব্যক্তি হিসেবে সপ্তশৃঙ্গের প্রত্যেকটির শীর্ষে আরোহন করেন।


title: প্যাট্রিক মরো

text: মরো “কানাডিয়ান মাউন্ট এভারেস্ট এক্সপিডিশন” দলের সাথে ১৯৮২ সালে এভারেস্ট পর্বত জয় করেন। ১৯৭৭ থেকে ১৮০৬-এর মধ্যে তিনি বিশ্বের সাত মহাদেশের সাতটি সর্বোচ্চ পর্বতে আরোহণ করেন। মেসনার লিস্ট অনুসারে বিশ্বের সপ্তশৃঙ্গগুলো প্রথম জয়ের কৃতিত্ব প্যাট্রিক মরোর। তবে রিচার্ড বেস হলেন বেস লিস্ট অনুসারে বিশ্বের সপ্তশৃঙ্গগুলোর প্রথম আরোহনকারী। প্যাট্রিক মরো মেসনার এবং বেস, দুই তালিকাতেই থাকা আটটি সর্বোচ্চ শৃঙ্গের প্রথম আরোহণকারী। এছাড়া মরোর বিভিন্ন অধিক উচ্চতাবিশিষ্ট পর্বতে আরোহনের অভিজ্ঞতা রয়েছে। ১৯৮৭ সালে কানাডা সরকার তাকে অর্ডার অফ কানাডা সম্মনে ভূষিত করে। পেশাগতভাবে মরো একজন আলোকচিত্রগ্রাহক।


title: তাম্র যুগ

text: তাম্র যুগ (কপার যুগ), বা, ক্যালকোলিথিক যুগ (; "khalkós", "copper" and "líthos", "stone"), যা ইনিওলিথিক ('Eneolithic') বা Æneolithic (ল্যাটিন: "aeneus", অর্থ: "ব্রোঞ্জ থেকে"), হচ্ছে তামার সাথে টিন যুক্ত করে কঠিন ব্রোঞ্জ গঠন করা যায় আবিস্কার হওয়ার পূর্বে ব্রোঞ্জ যুগের একটি পর্যায়।


title: এশা দেওল

text: এশা দেওল (জন্ম: ২ নভেম্বর ১৯৮১) একজন ভারতীয় চলচ্চিত্র অভিনেত্রী; যিনি মূলত বলিউড চলচ্চিত্রে অভিনয় করে থাকেন। তিনি ২০০২ সালের "কই মেরে দিল সে পুছে" চলচ্চিত্রে অভিনয়ের মাধ্যমে চলচ্চিত্র শিল্পে আত্মপ্রকাশ করেন। দেওল চলচ্চিত্র সমালোচকদের প্রশংসা কুড়ান এবং তার অভিনয় জীবনে অনেকগুলি পুরষ্কার অর্জন করতে সক্ষম হন।


title: এশা দেওল

text: এশা দেওল ১৯৮১ সালের ২ নভেম্বর তারিখে ভারতের মুম্বাই, মহারাষ্ট্র জন্মগ্রহণ করেন। তার পূর্ণ নাম হল এশা ধর্মেন্দ্র দেওল। "এশা" নামটি উপনিষদ্ এবং সংস্কৃত ভাষার থেকে নেওয়া হয়েছে; যার অর্থ হল "ঐশ্বরিক দয়িত" বা "স্বর্গীয় ভালবাসা"। তিনি বলিউড অভিনেতা ধর্মেন্দ্র এবং হেমা মালিনী এর বড় মেয়ে। তার অহনা দেওল নামে একটি ছোট বোন রয়েছে। তিনি অভিনেতা সানি দেওল ও ববি দেওল এর সম-বোন এবং অভিনেতা অভয় দেওল এর চাচাত বোন।


title: এশা দেওল

text: এশা পাঞ্জাবি ও তামিল ভাষায় কথা বলতে পারেন। তিনি যখন তার মা এবং বোনের সাথে কথা বলেন তখন তামিল ভাষা ব্যবহার করেন।


title: এশা দেওল

text: এশা দেওল ২০১২ সালের ১২ই ফেব্রুয়ারি তার প্রেমিক ভারত তাখতানির (একজন ব্যবসায়ী) সাথে বিবাহের বাগদান সম্পন্ন করেন এবং ২০১২ সালের ২৯ জুন বিবাহ বন্ধনে আবদ্ধ হন।


title: উরুক

text: উরুক (কিউনিফর্ম: , UNUG; সুমেরুয়ীয়ান ভাষা: "উনুগ" (Unug); আক্কাডীয়ান ভাষা: "উরুক" (Uruk); আরামাইক/হিব্রু: '; , '; , "") ছিলো প্রথমে সুমের সভ্যতার এবং পরে ব্যাবিলন সভ্যতার একটি প্রাচীন শহর, যা বর্তমান ফোরাত নদীর অববাহিকার পূর্ব দিকে শুকিয়ে যাওয়া প্রাচীন জল-বিভাজিকার পাশে এবং আধুনিক ইরাকের আল-মুতান্নার আস-সামাওয়া হতে ৩০ কিলোমিটার পূর্বে অবস্থিত।


title: ওয়েস হল

text: স্যার ওয়েসলি উইনফিল্ড হল (; জন্ম: ১২ সেপ্টেম্বর, ১৯৩৭) বার্বাডোসের সেন্ট মাইকেলে জন্মগ্রহণকারী ওয়েস্ট ইন্ডিজের সাবেক ও বিখ্যাত আন্তর্জাতিক ক্রিকেট তারকা এবং বিশিষ্ট রাজনীতিবিদ। দীর্ঘদেহী ওয়েস হল মূলতঃ ডানহাতি ফাস্ট বোলার হিসেবে ১৯৫৮ থেকে ১৯৬৯ সাল পর্যন্ত ওয়েস্ট ইন্ডিজ ক্রিকেট দলের পক্ষে টেস্ট ক্রিকেটে অংশ নিয়েছিলেন। বেশ দূর থেকে বোলিং করা স্বত্ত্বেও ধারাবাহিকভাবে অনেক ওভার বোলিং করার দরুন ব্যাপক সুনাম কুড়িয়েছেন। পাশাপাশি ডানহাতে ব্যাটিংয়ে অভ্যস্ত ছিলেন তিনি।


title: ওয়েস হল

text: বার্বাডোসের সেন্ট মাইকেলে অপরিণত মাতা ও লাইট-হেভিওয়েট বক্সার পিতার সন্তান ওয়েস হল। বিদ্যালয়ের ছাত্র থাকা অবস্থায় উইকেট-রক্ষক / ব্যাটসম্যান হিসেবে খেলতেন তিনি। পরবর্তীকালে ফাস্ট বোলিংয়ের দিকে ঝুঁকে পড়েন তিনি। ১৯৫৭ সালে ইংল্যান্ড সফরে দলের সদস্য থাকা স্বত্ত্বেও কেবলমাত্র একটি প্রথম-শ্রেণীর ক্রিকেট খেলায় অংশ নিতে পেরেছিলেন। এছাড়াও কুইন্সল্যান্ডের পক্ষে দুই মৌসুম খেলে অস্ট্রেলিয়ায় ব্যাপক জনপ্রিয়তা পান তিনি।


title: ওয়েস হল

text: ১৯৫৮ সালে ভারত গমনের জন্যে ওয়েস হলকে মনোনীত করা হয় ও সফলকাম হন। ১৯৫৮-৫৯ মৌসুমে ব্রাবোর্ন স্টেডিয়ামে অনুষ্ঠিত সিরিজের প্রথম টেস্টে ব্যাসিল বুচারের সাথে একযোগে টেস্ট অভিষেক পর্ব সম্পন্ন হয়। ২৮ নভেম্বর, ১৯৫৮ তারিখে টেস্ট ক্রিকেটে অভিষেক ঘটে তাঁর।


title: ওয়েস হল

text: ১৯৫৯ সালে পাকিস্তান সফরে টেস্ট হ্যাট্রিক লাভ করেন। এরফলে প্রথম ওয়েস্ট ইন্ডিয়ান হিসেবে তিনি এ কৃতিত্ব গড়েন। লাহোরের বাগ-ই-জিন্নাহ স্টেডিয়ামে অনুষ্ঠিত তৃতীয় ও চূড়ান্ত টেস্টে তিনি একে-একে তৎকালীন টেস্ট ক্রিকেটে অভিষিক্ত সর্বকনিষ্ঠ ক্রিকেটার মুশতাক মোহাম্মদ, নাসিম-উল-গণি ও ফজল মাহমুদকে আউট করেন। হলের সাথে বোলিং উদ্বোধনে নিজ দেশ বার্বাডোসের চার্লি গ্রিফিথ ছিলেন নিত্য অনুষঙ্গ। তাঁকে সাথে নিয়ে ১৯৬০-এর দশকে শক্তিশালী ওয়েস্ট ইন্ডিজ দলের নিয়মিত অগ্রযাত্রায় প্রভূত ভূমিকা রাখেন। তাঁর সময়কালে তিনি বেশ জনপ্রিয় ক্রিকেটারে পরিণত হন।


title: ওয়েস হল

text:
১৯৬০ সালে বিখ্যাত টাই টেস্টে গুরুত্বপূর্ণ ভূমিকা রাখেন। চূড়ান্ত ওভারে তিনি বোলিং করে সফলকাম হয়েছিলেন। ঐ খেলাটি টাইয়ে পরিণত হয়, যা টেস্ট ক্রিকেটে প্রথম। খেলায় তিনি ৯/২০৩ লাভ করেন। তন্মধ্যে, দ্বিতীয় ইনংসে ৫/৬৩ লাভ করেছিলেন। শেষ ওভারে অস্ট্রেলিয়ার প্রয়োজন ছিল মাত্র ৬ রান ও হাতে ছিল ৩ উইকেট। শেষ বলে লিন্ডসে ক্লাইনকে বোল্ড করায় ২৩২ রানে স্বাগতিক দল অল-আউট হয় ও খেলাটি টাইয়ে পরিণত হয়।
অব্যাহতভাবে ক্রিকেট খেলায় অংশগ্রহণ ও ধারাবাহিকভাবে আঘাতপ্রাপ্তি ছিল তাঁর নিত্যসঙ্গী। ফলে টেস্ট খেলোয়াড়ী জীবনের শেষ দিকে তাঁর বোলিংয়ের কার্যকারিতা হারিয়ে যেতে থাকে।


title: ওয়েস হল

text: খেলোয়াড়ী জীবন থেকে অবসর নেয়ার পর বার্বাডিয়ান রাজনীতির সাথে সম্পৃক্ত হন। বার্বাডোসের সিনেট ও আইনসভার সদস্য হন তিনি। ১৯৮৭ সালে পর্যটন মন্ত্রী হিসেবে দায়িত্ব লাভ করেন ওয়েস হল। এছাড়াও ওয়েস্ট ইন্ডিজ ক্রিকেট প্রশাসনেও জড়িত ছিলেন তিনি। কয়েক বছর ওয়েস্ট ইন্ডিজ ক্রিকেট দলের নির্বাচকমণ্ডলীর সদস্য ও দলীয় ম্যানেজারের দায়িত্ব পান। ২০০১ থেকে ২০০৩ সাল পর্যন্ত ওয়েস্ট ইন্ডিজ ক্রিকেট বোর্ডের সভাপতি ছিলেন তিনি। ওয়েস্ট ইন্ডিজ ক্রিকেট হল অব ফেমের সদস্য হন। এছাড়াও, ২০১৫ সালে আইসিসি ক্রিকেট হল অব ফেমে অন্তর্ভুক্ত হন তিনি। ২০১২ সালে খেলাধূলার সাথে জড়িত থাকার ফলে নাইট ব্যাচেলর পদবী লাভ করেন।


title: চলচ্চিত্রে ভূগোলবিদগণ

text: চলচ্চিত্রে ভূগোলবিদগণ (ইংরেজি: "Geographers on Film") হচ্ছে একটি চলচ্চিত্র যা ১৯৭০ সালে থেকে গৃহীত বিভিন্ন বিশিষ্ট ভূগোলবিদদের ৩০০-এরও অধিক ধারাবাহিকের মাধ্যমে সংরক্ষিত চিত্র এবং সাক্ষাৎকার।


title: চলচ্চিত্রে ভূগোলবিদগণ

text: এই ধারাবাহিকটি একটি শিক্ষামূলক সম্পদ হিসেবে প্লিমাথ স্টেট ইউনিভার্সিটির ভূগোলবিদ মেনার্ড ওয়েস্টন ডো এবং তার স্ত্রী ন্যান্সি ফ্রিম্যান ডো কর্তৃক নির্মিত হয়। চলচ্চিত্রটির বিভিন্ন অংশ দ্য অ্যাসোসিয়েশন অফ আমেরিকান জিওগ্রাফার (এএজি)), দ্য ন্যাশনাল সায়েন্স ফাউন্ডেশন, প্লিমাথ স্টেট ইউনিভার্সিটি এবং দ্য ম্যারিওন অ্যান্ড জেস্পার হোয়াটিং ফাউন্ডেশনের সহায়তায় নির্মিত হয়।


title: চলচ্চিত্রে ভূগোলবিদগণ

text: ৩৫ মিনিট ব্যাপী ২৫টি সাক্ষাৎকারের স্বল্প দৈর্ঘ্যের চিত্রায়ন এএজি এবং ইউটিউবে পাওয়া যায়, যা সংগ্রহশালার "২৫ রত্ন" নামে পরিচিত। এই চিত্রায়নে প্রদর্শনের ধারাবাহিকতার ক্রমানুসারে ভূগোলবিদদের তালিকাটি হচ্ছে:


title: জেনেলিয়া ডি’সুজা

text: জেনেলিয়া ডি'সুজা (জন্ম: ৫ আগষ্ট ১৯৮৭) একজন ভারতীয় চলচ্চিত্র অভিনেত্রী, মডেল এবং উপস্থাপিকা। তিনি দক্ষিণ ভারতীয় এবং বলিউডের চলচ্চিত্রে অভিনয় করেছেন। অমিতাভ বচ্চনের সাথে পারকার পেনের বিজ্ঞাপণে চিত্রে অভিনয় করে সকলের মনোযোগ আকর্ষনের পর ২০০৩ সালে তিনি "তুঝে ম্যারি কসম" নামক চলচ্চিত্রে অভিনয়ের মাধ্যমে অভিনয় জীবন শুরু করেন। তিনি একই বছর "বয়েজ" এবং ২০০৩ হতে ২০০৫ পর্যন্ত বিভিন্ন তেলেগু চলচ্চিত্রে অভিনয়ের মাধ্যমে নিজেকে প্রতিষ্ঠিত করেন।


title: ২০১৫ স্কটল্যান্ড ক্রিকেট দলের আয়ারল্যান্ড সফর

text: স্কটল্যান্ড ক্রিকেট দল পূর্ব-নির্ধারিত সময়সূচী মোতাবেক ১৮ থেকে ২১ জুন, ২০১৫ তারিখ পর্যন্ত আয়ারল্যান্ড সফর করে। সফরে দলটি আয়ারল্যান্ড ক্রিকেট দলের বিপক্ষে টুয়েন্টি২০ আন্তর্জাতিকের সিরিজে চারটি খেলায় অংশগ্রহণ করে। স্কটল্যান্ড ২-০ ব্যবধানে সিরিজ জয় করে। বাদ-বাকী দুই খেলা বৃষ্টির কারণে পরিত্যক্ত ঘোষিত হয়। প্রকৃতপক্ষে তিন খেলার সিরিজ হিসেবে পরিকল্পনা নেয়া হলেও দ্বিতীয় খেলাটি কোন বল মাঠে গড়ানো বাদেই পরিত্যক্ত হওয়ায় অতিরিক্ত খেলার সিদ্ধান্ত নেয়া হয়।


text: এ সফরটি পরবর্তী মাসে আয়ারল্যান্ডে অনুষ্ঠিতব্য ২০১৫ সালের আইসিসি বিশ্ব টুয়েন্টি২০ বাছাইপর্বের প্রস্তুতিমূলক খেলার অংশ হিসেবে অনুষ্ঠিত হয়।


text: ১৬ জুন আয়ারল্যান্ডের পল স্টার্লিং ও জন মুনিকে দলের বাইরে রাখা হয়। কাউন্টি ক্রিকেটে মিডলসেক্সের প্রয়োজনে স্টার্লিং ও পারিবারিক কারণে মুনি দল থেকে নাম প্রত্যাহার করেন। তাদের পরিবর্তে ডেভিড র‌্যাঙ্কিন ও জন অ্যান্ডারসনকে অন্তর্ভুক্ত করা হয়।


title: মহিপাল সরকারি কলেজ

text: মহিপাল সরকারি কলেজ (পূর্বনাম: গভঃ কমার্শিয়াল ইনস্টিটিউট, ফেনী) বাংলাদেশের একটি উচ্চ মাধ্যমিক স্তরের শিক্ষা প্রতিষ্ঠান, যেটি ফেনী জেলা সদরে অবস্থিত। এই প্রতিষ্ঠানটি ব্যবসায় শিক্ষার ক্ষেত্রে বৃহত্তর নোয়াখালী অঞ্চলের একমাত্র সরকারি প্রতিষ্ঠান। এটি ১৯৬৬ সালে প্রতিষ্ঠিত হয় এবং ১৯৮৪ সাল থেকে বর্তমান নামে পরিচিতি লাভ করে।


title: মহিপাল সরকারি কলেজ

text: ১৯৫৯ সালের জাতীয় শিক্ষা কমিশনের নির্দেশনা অণুসারে তৎকালীন সরকার পূর্ব পাকিস্তানের ১৬টি জেলা সদরে 'গভ. কমার্শিয়াল ইনস্টিটিউট' স্থাপন করা সিদ্ধান্ত গ্রহণ করে এবং ফলশ্রুতিতে মার্কিন যুক্তরাষ্ট্রের সাহায্য সংস্থা 'এউএসএইড'-এর আর্থিক ও কারিগরী সহায়তায় ঢাকা, ময়মনসিংহ, ফরিদপুর, চট্টগ্রাম, ফেনী, কুমিল্লা, খুলনা, যশোর, কুষ্টিয়া, রাজশাহী, দিনাজপুর, রংপুর, বগুড়া, পাবনা, বরিশাল এবং সিলেট জেলা শহরে ১৯৬৫ হতে ১৯৬৭ সালের মধ্যে এই কমার্র্শিয়াল ইনস্টিটিউটসমূহ স্থাপিত হয়।


title: মহিপাল সরকারি কলেজ

text: এই প্রতিষ্ঠানটিতে ঢাকা শিক্ষা বোর্ড এর অধীনে দুই বছর মেয়াদী 'ডিপ্লোমা-ইন-বিজনেস ষ্টাডিজ' (ডিআইবিএস) নামে একটি কর্মমূখী শিক্ষা কোর্স পরিচালনা করা হয়।


title: মহিপাল সরকারি কলেজ

text:
অত্র প্রতিষ্ঠানের বোর্ড পরীক্ষার ফলাফল সন্তোষজনক। সর্বশেষ ২০১৩ সালের ডিআইবিএস পরীক্ষায় ৫০০(পাঁচশত) জন ছাত্র-ছাত্রী অংশগ্রহন করে ৪৪৯(চারশত
ঊনপঞ্চাশ) জন পাস করে, যার মধ্যে ৭৪ জন A+ এবং ৩৫৩জন A গ্রেড পায়। পাশের গড় হার ছিল প্রায় ৯০% এবং ২০১৪ সালের ডিআইবিএস পরীক্ষায় ৫৪৩(পাঁচশত
তেতাল্লিশ) জন ছাত্র-ছাত্রী অংশগ্রহন করে ৪৩৩ (চারশত তেত্রিশ) জন পাস করে, যার মধ্যে ১০২ জন A+ এবং ৩২৫জন A গ্রেড পায়। পাশের হার ছিল প্রায় ৭৯.৭৪%।


title: মল্লেশ্বর মন্দির

text: মল্লেশ্বর মন্দির হল ভারতের পশ্চিমবঙ্গ রাজ্যের বাঁকুড়া জেলার বিষ্ণুপুর শহরের মল্লেশ্বর পল্লীতে অবস্থিত একটি শিব-মন্দির। মল্লরাজা রঘুনাথ সিংহ ১৬২২ সালে এই মন্দির নির্মাণ করান। এটি বিষ্ণুপুরের প্রাচীনতম মন্দিরগুলির অন্যতম। মন্দিরটি বর্গাকার। এর দৈর্ঘ্য ও প্রস্থ ৬.৯ মিটার এবং উচ্চতা ১০.৭ মিটার। প্রথম দিকে মন্দিরটি ছিল একটি রেখ দেউল। পরবর্তীকালে এর রেখ শিখরটির পরিবর্তে একটি অষ্টকোণাকৃতি মিনার যুক্ত হয়।


title: মল্লেশ্বর মন্দির

text: মতান্তরে এই মন্দির প্রতিষ্ঠা করেছিলেন মল্লরাজা বীরসিংহ। কারণ, মন্দিরগাত্রের প্রতিষ্ঠালিপিটিতে বীরসিংহের নাম পাওয়া যায়। মল্লেশ্বর শিব মন্দিরের প্রধান উৎসব গাজন। এই উৎসব এই মন্দিরে অক্ষয় তৃতীয়া তিথিতে পালিত হয়। গাজনের অন্যতম অঙ্গ চরকপূজার সুবাদে মন্দির প্রাঙ্গনের নাম হয়েছে চরকতলা।